title: জৈব রসায়ন

text:
জৈব যৌগসমূহ সাধারণত মিশ্রণ হিসেবে থাকে, আর তাই এদেরকে পৃথকীকরণ, যৌগের বিশুদ্ধতা নির্ণয় ইত্যাদি পদ্ধতি উদ্ভাবিত হয়েছে, বিশেষ করে গুরুত্বপূর্ণ ক্রোম্যাটোগ্রাফিতে এসকল যৌগের ব্যাপক প্রয়োগের জন্য। জৈব যৌগসমূহের পৃথকীকরণের ক্ষেত্রে প্রচলিত পদ্ধতির মধ্যে উল্লেখযোগ্য হল কেলাসন, পাতন, দ্রবণ নিষ্কাশন। জৈব যৌগসমূহকে পূর্বে বিভিন্ন রাসায়নিক প্রক্রিয়া যেমন সিক্ত পরীক্ষা দ্বারা পৃথক করা হত। কিন্তু বর্তমানে এসকল পরীক্ষার পরিবর্তে আরো অত্যাধুনিক পদ্ধতি যেমন বর্ণালিবীক্ষণ, কম্পিউটার নিয়ন্ত্রিত পরীক্ষা করা হয়। উপযোগিতা অনুসারে কিছু প্রধান বিশ্লেষণিক পরীক্ষা পদ্ধতি হলঃ
প্রচলিত বর্ণালিবীক্ষণ পধতির মধ্যে উল্লেখযোগ্য হলঃ ইনফ্রারেড বর্ণালিবীক্ষণ, অপটিক্যাল রোটেশন, UV/VIS বর্ণালিবীক্ষণ। এগুলো সাধারণত নির্দিষ্ট শ্রেণীর অন্তর্গত যৌগের ক্ষেত্রে প্রয়োগ করা হয়।


title: অ্যাক্টিনিয়াম

text: এ হিসেবে বলতে হয়, দ্যবিয়ের্ন মূলত একাধিক তেজস্ক্রিয় পদার্থের একটি মিশ্রণ আবিস্কার করেছিলেন যার মধ্যে অ্যাক্টিনিয়ামও ছিল। সেখানে অ্যাক্টিনিয়ামের তেজস্ক্রিয় ক্ষয়ের কারণে যেসব পদার্থ উৎপন্ন হতো সেগুলো ছিল আলফা-বিকিরক। দ্যবিয়ের্ন অ্যাক্টিনিয়ামের মৃদু বিটা বিকিরণ ও উৎপাদ বেশ কিছু পদার্থের আলফা বিকিরণের মধ্যে পার্থক্য করতে পারেন নি। তেজস্ক্রিয় পদার্থের এই মিশ্রণ থেকে অ্যাক্টিনিয়ামকে আলাদা করতে বেশ সময় লেগেছিল। ১৯১১ সালে ইংরেজ তেজস্ক্রিয় রসায়নবিদ এফ সডি "কেমিস্ট্রি অফ রেডিওঅ্যাক্টিভ এলিমেন্ট্‌স" নামক একটি বই প্রকাশ করেন যেখানে অ্যাক্টিনিয়ামকে প্রায় অজানা একটি মৌল বলে বর্ণনা করা হয়। এর পারমাণবিক ভর ও অর্ধায়ু অজানা বলে উল্লেখ করা হয়। তিনি আরও লেখেন, এটি কোন রশ্মি বিকিরণ করে না। এ থেকেই বোঝা যায় অ্যাক্টিনিয়াম নিঃসৃত বিটা বিকিরণটি চিহ্নিত করা কত কঠিন ছিল। এছাড়া যে মৌল থেকে অ্যাক্টিনিয়াম উৎপন্ন হয় তা-ও ছিল অজানা।


title: শূন্যস্থান

text: বায়ুশূন্যতায় ও গ্যাসের নিঃসরণ বলে।সকল পদার্থেরই ছোট বাষ্পীয় চাপ আছে।এর নিচের চাপে গ্যাস নিঃসরণ গুরুত্বপুর্ন হয়ে পরে। মানুষ নির্মিত ব্যবস্থায় যা ফুটোর মত কাজ করে এবং গ্রহনযোগ্য সীমায় বায়ুশূন্যতা দিতে পারে । কাছের ঠান্ডা তলে গ্যাস নিঃসরক বস্তু ঘন থাকতে পারে যা অস্পষ্ট আলোকীয় যন্ত্র বা অন্য উপাদানের সাথে ক্রিয়াকালে সমস্যা তৈরি করতে পারে। মহাকাশ মিশনে এটাই বড় চিন্তার বিষয়।কারণ অস্পষ্ট টেলিস্কোপ ও সৌরকোষ এই মহামুল্যবান মিশন নষ্ট করতে পারে। মানুষ নির্মিত ব্যবস্থায় কক্ষের উপাদানের পানি শোষণ হল সবচেয়ে প্রভাবশালী গ্যাস নিঃসারক উপাদান।  শোষক উপাদান দূর করে এ সমস্যা সমাধান করা যায়। রোটারি ভেন পাম্প এর তেল এই গ্যাস নিঃসরিত পানি ঘন করতে পারে। যদি এর জমানো গ্যাস খরচ না হয় , তবে পাম্পের মোট গতি বহুলাংশে কমে যাবে।গ্যাস নিঃসরন কমাতে উচ্চ বায়ুশূন্য ব্যবস্থা  জৈব উপাদানমুক্ত হতে হবে। অতি উচ্চ বায়ুশূন্যতায় ব্যবস্থা পক্ক হতে হবে যাতে গ্যাস নিঃসরক উপাদানের বাষ্পচাপ বাড়ে এবং তাদের সিদ্ধ করা বন্ধ হয়। প্রকৃত কাজের বেলায় গ্যাস নিঃসরন কমাতে এবং ব্যবস্থা শীতল করতে গ্যাস নিঃসরক উপাদান সিদ্ধ করা বন্ধ এবং বের করতে হবে। অবশিষ্ট গ্যাস নিঃসরন থামাতে দিয়ে কিছু কিছু ব্যবস্থা কক্ষ তাপমাত্রার নিচে শীতল করা হয় এবং করা হয়।


title: পদার্থ

text: তমোপদার্থ হল অজানা গঠনের এক ধরনের পদার্থ যা কোন তড়িচ্চুম্বকীয় তরঙ্গ বিকিরণ বা প্রতিফলন করে না, এবং সে কারণে একে সরাসরি পর্যবেক্ষণ করা যায় না, কিন্তু দৃশ্যমান পর্যবেক্ষণযোগ্য পদার্থের উপর এর মহাকর্ষীয় প্রভাবের মাধ্যমে এর উপস্থিতি অনুমান করা সম্ভব। বিজ্ঞানীরা সাধারণভাবে একমত যে তমোপদার্থ ব্যারিয়ন (তথা এ পর্যন্ত জানা কোনও অতিপারমাণবিক কণা) দিয়ে গঠিত নয়। কোনও কোনও বিজ্ঞানীর মতে এগুলি কিছু অতি-প্রতিসাম্য কণা, যারা পরমাণুর আদর্শ মডেলে প্রস্তাবিত কণাগুলির মত নয়। বরং এগুলি মহাবিশ্বের প্রাথমিক দশাতে অত্যন্ত উচ্চ শক্তি নিয়ে গঠিত হয়েছিল এবং এখনও ভেসে বেড়াচ্ছে।


title: কাগজ উৎপাদন

text: রাসায়নিক মণ্ড তৈরি পদ্ধতিতে ছোট ছোট কাঠের টুকরার সাথে নানারকম রাসায়নিক পদার্থ মিশিয়ে একটি বড় পাত্রে নেয়া হয় এবং প্রচণ্ড তাপ দেয়ার ফলে রাসায়নিক পদার্থ গুলো ও কাঠের গুড়ি গুলো ভেঙে একটি মিশ্রন তৈরি হয় যা কাঠের তন্তুগুলোকে জমিয়ে ফেলে তন্তু গুলোর কোনোরকম পরিবর্তন না করে। রাসায়নিক মণ্ড যে কোনো শক্ত দ্রব্য প্রস্তুত করতে ব্যবহৃত হয় কিংবা এই মণ্ড কোনো উপাদানের সাথে মিশ্রনে ভিন্নরকম বা নতুন কোন গুনাবলী বা বৈশিষ্ট্য সম্পন্ন দ্রব্য তৈরী করতে ব্যবহৃত হয়। কাগজ প্রস্তুত করার প্রধান বা সব থেকে জনপ্রিয় পদ্ধতি হচ্ছে ক্রাফট পদ্ধতি এরপর দ্বিতীয় প্রধান পদ্ধতির নাম সালফাইট পদ্ধতি। ঐতিহাসিকভাবে "সোডা দ্বারা মণ্ড" প্রস্তুত পদ্ধতি প্রথম সফল রাসায়নিক মণ্ড প্রস্তুত পদ্ধতি।


title: ব্যাপন

text:
সকল পদার্থই ক্ষুদ্র ক্ষুদ্র অণুর সম্মিলনে গঠিত। এইসব অণুসমূহ সর্বদা গতিশীল অবস্থায় বিরাজমান। তরল ও গ্যাসীয় পদার্থের অণুসমূহের চলন অত্যন্ত
দ্রুত এবং ক্রমান্বয়ে অণুসমূহ বেশি ঘনত্বের স্থান হতে কম ঘনত্বের স্থানের দিকে ছড়িয়ে পড়তে থাকে। অণুগুলোর চলন ততক্ষণ পর্যন্ত শেষ হয় না যতক্ষণ না উভয় পদার্থের অণুগুলোর ঘনত্ব সমান হয়। অণুগুলোর ঘনত্ব সমান হওয়া মাত্রই ব্যাপন প্রক্রিয়া বন্ধ হয়ে যায়। তাই সাধারণভাবে বলা যায় যে, একই তাপমাত্রা ও বায়ুমণ্ডলীয় চাপে কোন পদার্থের অধিকতর ঘন স্থান হতে কম ঘন স্থানে বিস্তার লাভের প্রক্রিয়াকে ব্যাপন (Diffusion) বলে।
কোন দুইটি স্থানে তাপমাত্রা, বায়ুমণ্ডলীয় চাপ ও অণুর ঘনত্ব সমান থাকলে সেখানে ব্যাপন ঘটবে না কারণ সেখানে গতিশক্তির ভিন্নতা থাকবে না। পক্ষান্তরে, যদি তাপ ও চাপগত পার্থক্য নাও থাকে তবুও শুধুমাত্র ঘনত্বের ভিন্নতার ভিত্তিতে ব্যাপন হবে কারণ গতিশক্তির ভিন্নতা থাকবে।
ব্যাপ‌নের হার বস্তুর ভ‌রের উপর নির্ভরশীল । ভর যত বে‌শি হ‌বে বস্তুুর ব্যাপ‌নের হার তত কম হ‌বে ।


title: বিশোষণ (তড়িৎচৌম্বক বিকিরণ)

text: বিশোষণ ( ইংরেজীতে Absorption) পদার্থবিজ্ঞানের দৃষ্টিকোন থেকে এমন একটি প্রক্রিয়া যার মাধ্যমে একটি ফোটনের শক্তি অন্য কোন একটি বস্তু দ্বারা শোষিত বা গৃহীত হয়। শোষণকারী বস্তুটি হতে পারে একটি পরমাণু যার যোজনী ইলেক্ট্রনগুলো দুইটি ইলেক্ট্রনীয় শক্তিস্তরের মাঝে একটি অবস্থান্তর অবস্থার সৃষ্টি করে অবস্থান করে। এই প্রক্রিয়ায় ফোটনটি ধ্বংস হয়ে যায়। যে শক্তি শোষিত হয় তা পুনরায় বিকিরিত হতে পারে বা তাপে রূপান্তরিত হতে পারে। আর এর ফলে যে মাধ্যমে শক্তি শোষিত হয় তার তাপমাত্রা বেড়ে যেতে পারে। পুনরায় বিকিরিত তরঙ্গের তরঙ্গদৈর্ঘ্য পূর্বের সমান বা বেশী হতে পারে। জড় মাধ্যমের মধ্য দিয়ে চলমান কোন আলো বা যেকোন তড়িৎ চৌম্বকীয় বিকিরণের তীব্রতা উক্ত বিকিরণের চলার পথের দিকে ধীরে ধীরে হ্রাস পায়। তড়িৎচৌম্বক বিকিরণের বিশোষণের সময় এই ঘটনাটিই ঘটে। মাধ্যমের কণিকাগুলো দ্বারা বিকিরণটি প্রতিফলিত হওয়া এবং মাধ্যমের নিজস্ব শোষণের কারণে এটি হয়।


title: মধু

text: বাংলাদেশের জাতীয় মধু বোর্ডের সংজ্ঞা অনুযায়ী "মধু হল একটি বিশুদ্ধ পদার্থ যাতে পানি বা অন্য কোন মিষ্টকারক পদার্থ মিশ্রিত করা হয় নাই।" মধু চিনির চাইতে অনেক গুণ মিষ্টি। তরল মধু নষ্ট হয় না, কারণ এতে চিনির উচ্চ ঘনত্বের কারণে প্লাজমোলাইসিস প্রক্রিয়ায় ব্যাকটেরিয়া মারা যায়। প্রাকৃতিক বায়ুবাহিত ইস্ট মধুতে সক্রিয় হতে পারে না, কারণ মধুতে পানির পরিমাণ খুব অল্প। প্রাকৃতিক, অপ্রক্রিয়াজাত মধুতে মাত্র ১৪% হতে ১৮% আর্দ্রতা থাকে। আর্দ্রতা মাত্রা ১৮% এর নিচে যতক্ষণ থাকে, ততক্ষণ মধুতে কোন জীবাণু বংশবৃদ্ধি করতে পারে না। পাস্তুরাইয্‌ড মধুতে মধুর প্রাকৃতিক ঔষধি গুণাবলী হ্রাস পায়।


title: ইরানী রন্ধনশৈলী

text: ইরানী রন্ধনশৈলী যাকে ব্যাপকভাবে পারস্যীয় খাবার বলে উল্লেখ করা হয়, ইরানের খাদ্যদ্রব্য, রান্নার পদ্ধতি এবং খাদ্য ঐতিহ্যের অন্তর্ভুক্ত বিষয়াদি। ইরানী রন্ধনসম্পর্কীয় শৈলীগুলি প্রতিবেশী অঞ্চলের রান্না যেমন কোজিয়ান রান্না, তুর্কি রান্না, লেভান্তীয় রান্না, গ্রীক রান্না, মধ্য এশিয়ার রান্না এবং রাশিয়ান খাবারের সঙ্গে ঐতিহাসিক পারস্পরিক ক্রিয়ার দ্বারা সম্পর্কযুক্ত। মধ্য এশীয় মুগল রাজবংশের হাত ধরে ইরানী রন্ধনবিদ্য উত্তর ভারতীয় রন্ধনপ্রণালীতে গৃহীত হয়েছে।


title: ইরানী রন্ধনশৈলী

text: সাধারণত ইরানের প্রধান খাবারের মধ্যে আছে চাল, মাংস (যেমন ভেড়ার, মুরগিবা মাছ), সবজির (যেমন পেঁয়াজ এবং বিভিন্ন শাক) সাথে বাদামের মিশ্রণ এবং বাদাম। তাল, ডালিম, কুইন, প্রুনিস, খুরফু, এবং রেসিনসের মতো ফলের সাথে প্রায়শই সবুজ গুল্ম ব্যবহার করা হয়। ইরানীয় বৈশিষ্ট্যপূর্ণ মশলার মধ্যে আছে জাফরান, শুকনো লেবু, দারুচিনি এবং পেসলে যা বিশেষ খাবারের সাথে ব্যবহৃত হয়।


title: ইয়েমেনি রন্ধনশৈলী

text: মুরগী, ছাগল এবং ভেড়ার মাংস ইয়েমেনের প্রধানতম খাবার। গরুর মাংস তুলনায় এগুলো বেশী খাওয়া হয়। গোমাংস এখানে ব্যয়বহুল। উপকূলীয় অঞ্চলে মাছও খাওয়া হয়। ইয়েমেনী খাবারের মধ্যে পনির, মাখন এবং অন্যান্য দুগ্ধজাত দ্রব্য কম ব্যবহৃত হয়। তবে যেখানে এটি খুব বেশি পাওয়া যায় সেখানকার গ্রামগুলোতে প্রতিদিন এগুলো ব্যবহৃত হয়। সর্বাধিক ব্যবহৃত চর্বি হচ্ছে উদ্ভিজ্জ তেল এবং ঘি, যা সুস্বাদু খাবারে ব্যবহৃত হয়। শোধন করা মাখন যা সেম্ন (سمن) নামে পরিচিত, পেস্ট্রি তৈরীতে বহুল ব্যবহৃত চর্বি।


title: লাইকেন

text: পৃথিবীর বিভিন্ন দেশে লাইকেনকে খাদ্য হিসেবে ব্যবহার করা হয়। কোন কোন দেশে দুর্ভিক্ষের সময় খাওয়া হয়, কোন দেশে আবার এটি প্রধান খাদ্য। লাইকেনের পলিস্যাকারাইড মানুষ হজম করতে পারে না। আবার কিছু লাইকেনে বিষাক্ত উপাদান যেমন- vulpinic acid অথবা usnic acid থাকে। অতীতে উত্তর ইউরোপে Iceland moss ("Cetraria islandica") গুরুত্বপূর্ণ খাদ্য ছিল এবং একে রুটি, পুডিং, স্যূপ, সালাদ হিসেবে ব্যবহার হত। Wila ("Bryoria fremontii") অনেক মানুষের কাছে অতীতেও সুস্বাদু খাবার ছিল এবং এখনো আছে।


title: ইরানী রন্ধনশৈলী

text:
ইরানিয়ান রন্ধনপ্রণালী যেমন লন্ডন, লস এঞ্জেলেস, ওয়াশিংটন, ডি.সি., ভ্যানকুভার, এবং টরন্টোসহ বহুসংখ্যক শহরে জনপ্রিয়তা অর্জন করছে যেখানে উল্লেখযোগ্য সংখ্যক ইরানী জনগোষ্ঠী রয়েছে। লস এঞ্জেলেস এর তেহের‌্যাংগেলস বিশেষ করে ইরানী রেস্টুরেন্টের সংখ্যা এবং গুণমানের জন্য সুপরিচিত যার প্রধান কেন্দ্রবিন্দুতে থাকে কাবাব। পাশাপাশি বিভিন্ন ইরানী স্টু এবং অন্যান্য ঐতিহ্যবাহী খাবারগু্লো পরিবেশন করে।
প্রথমবারের মতো সাফাভিদ সাম্রাজ্যের রন্ধনপ্রণালীতে চালের ব্যবহার শুরু হয় যা ১৬ শতাব্দীর শেষের দিকে ইরানী রান্নার একটি প্রধান শাখায় পরিণত হয়। ঐতিহ্যগতভাবে চাল উত্তর ইরানের একটি প্রধান খাদ্য উপাদান এবং ধনী পরিবারগুলির প্রধানতম খাদ্য হিসেবে ব্যবহৃত হত যখন দেশের বাকি অংশে রুটি প্রভাবশালী প্রধান খাবার ছিল।


title: ইসরায়েলী রন্ধনশৈলী

text:
ইসরায়েলের রন্ধনপ্রণালী বিভিন্ন ইহুদি রন্ধনশৈলীর উপাদান বিশেষ করে মিজরাহী, শেফার্ডিক এবং আশকেনাজি রীতির রন্ধনশৈলী গ্রহণ অব্যাহত রেখেছে। এটি লেভান্তিয়, মধ্যপ্রাচ্য ও ভূমধ্যসাগরীয় রন্ধনশৈলীর মধ্যে প্রচলিত ঐতিহ্যবাহী অনেকগুলি খাবার গ্রহণ করেছে এবং ফ্যালাফেল, হুমুস, মেসববাহ, শাকসুকা, কুসকুস ও জাতার মত খাবারগুলি এখন ইজরায়েলে ব্যাপকভাবে জনপ্রিয়।
রন্ধনপ্রণালী উপর অন্যান্য প্রভাবের মধ্যে আছে ভূমধ্য অঞ্চলের সাধারণ খাদ্য প্রাপ্যতা, বিশেষ করে নির্দিষ্ট ধরণের ফল এবং সবজি, দুগ্ধ পণ্য এবং মাছ; ছুটির দিনগুলিতে প্রস্তুতকৃত স্বতন্ত্র ঐতিহ্যবাহী খাবার; কোশার রাখার ঐতিহ্য; শাবাথ এবং বিভিন্ন ইহুদি ছুটির দিনগুলিতে চাল্লাহ, জাকনুন, মালাখ, গফিল্ট মাছ, হ্যামিন, মেওরভ ইয়র্শল্মী এবং সুবহানিয়াট প্রভৃতি খাদ্য প্রস্তুত করা হয়।


title: ইরাকী রন্ধনশৈলী

text: খাবারের শুরুতে থাকে মেজ্জা নামক হজমীকারক সালাদ। ইরাকীদের উল্লেখযোগ্য কিছু খাবার হচ্ছে কেবাব (মাংস রসুন, লেবু এবং মসলায় মাখিয়ে আগুনে ঝলসানো হয়), গাউস, বামিয়েহ (ভেড়া, ঢেঁড়স এবং টমেটোর স্ট্যু), কুজি (চাল,আলমন্ড, রেসিন এবং মসলা দিয়ে রান্না করা ভেড়ার মাংস), ফালাফেল, কুব্বাহ, মাক্লুবা ইত্যাদি। দোলমা ও মাহশির মত রান্না করা সব্জির খাবারও জনপ্রিয়।


title: ইরানী রন্ধনশৈলী

text:
ইরানের চালের বিভিন্ন জাতের মধ্যে আছে জেরড, ডোমাসিয়া, চম্পা, দোদি (ধোঁয়া ওঠা ভাত), লেনজেন (লেনজেন প্রদেশের), তরম (টারম প্রদেশের), আনবারবু ইত্যাদি।
ধানের পরে দ্বিতীয় উৎপাদিত শস্য হচ্ছে গম। নিচের তালিকায় ইরানী রন্ধনশৈলীতে ব্যবহৃত বিভিন্ন চ্যাপ্টা রুটি এবং পেস্ট্রি রুটির দেয়া হয়েছেঃ
৪০০ খ্রিষ্টপূর্বাব্দে প্রাচীন ইরানিরা একটি বিশেষ মজার খাবার তৈরি করেছিল যা গোলাপের পানি ও সেমাই দিয়ে তৈরি করা হতো। যা গ্রীষ্মকালে রাজপ্রাসাদে পরিবেশন করা হতো। বরফকে জাফরান এবং ফল ও অন্যান্য স্বাদের সঙ্গে মিশ্রিত করা হতো। আজকের দিনে সর্বাধিক জনপ্রিয় ইরানী মিষ্টি জাতীয় খাবার হচ্ছে আধা জমায়িত নুডলস দিয়ে তৈরী ফালুদা যার শিকড় সাবেক রাজধানী শিরাজ শহরে। বাস্তানি ই জামেরানী ফার্সি শব্দের অর্থ জাফরান আইসক্রিম একটি ঐতিহ্যবাহী ইরানী আইসক্রিম যা সাধারণত "ঐতিহ্যবাহী আইসক্রিম" নামে পরিচিত। অন্যান্য প্রকারের ইরানী ডেজার্টগুলি বিভিন্ন ধরনের চাল, গম ও দুগ্ধবৈচিত্র্যে তৈরি হয়।


title: ইসরায়েলী রন্ধনশৈলী

text: ইসরায়েলি খাবারের রীতি বৃহত্তর ভূমধ্যসাগর অঞ্চলের সাথে মিলে যায়। দৈনন্দিন জীবনে নৈশভোজের পরিবর্তে মধ্যাহ্নভোজ প্রধান খাবার। "কিব্বুৎজ খাবার" অনেক ইসরায়েলী তাদের সন্ধ্যায় হালকা খাবার এবং প্রাতঃরাশে খেয়ে থাকে। বিভিন্ন ধরণের পনির (নরম ও শক্ত), দই, ল্যাবনি এবং টক মাখন, সবজি ও স্যালাদ, জলপাই, সিদ্ধ ডিম অথবা আমুলেট, আচার, বিভিন্ন ধরণের রুটি এবং তাজা কমলা রস এবং কফি ইজরায়েলী হাল্কা খাবারের অংশ।


title: তেলঙ্গানা

text: তেলঙ্গানায় দুই ধরনের খাদ্য প্রচলিত - তেলুগু খাদ্য ও হায়দ্রাবাদি খাদ্য। তেলুগুখাদ্যগুলি দক্ষিণ ভারতীয় খাদ্যের অন্তর্গত। এগুলি অত্যন্ত মশলাদার খাদ্য। হায়দ্রাবাদি খাদ্য হল আরব, মোগলাই, তেলুগু ও তুর্কি খাদ্যের সংমিশ্রণ। কুতুব শাহি রাজবংশ ও নিজামের শাসনকালে এই খাদ্য প্রচলন লাভ করেছিল। চাল, আটা, মাংস, নানারকম মশলা ও শাকসবজি এই খাদ্যের প্রধান উপাদান।


title: কান্দাহার (শহর)

text: কান্দাহার () দক্ষিণ আফগানিস্তানের একটি শহর এবং কান্দাহার প্রদেশের রাজধানী। কান্দাহার আফগানিস্তানের প্রধান বাণিজ্যিক কেন্দ্র। শহরটি একটি উর্বর, জলসেচিত সমভূমিতে সমুদ্র সমতল থেকে ১০৩৬ মিটার উচ্চতায় অবস্থিত। প্রদেশের প্রধান উৎপন্ন দ্রব্যগুলি হল ফল, খাদ্যশস্য, তামাক, রেশম এবং পশম। কান্দাহার শহরে ফল প্রক্রিয়াকরণ ও টিনজাতকরণের কারখানা আছে। আরও আছে বস্ত্রবয়ন বা টেক্সটাইল কারখানা। শহরটি চারদিকে কাদামাটির একটি শক্ত প্রাচীরে ঘেরা। শহরটির বাজার ও মসজিদ, আফগানিস্তানের প্রথম আমির আহমদ শাহের সমাধি এবং প্রাচীন শহরের ধ্বংসাবশেষগুলি দর্শনীয় স্থান। লোকঐতিহ্য অনুসারে মহামতি আলেকজান্ডার পুরাতন কান্দাহার শহরটি প্রতিষ্ঠা করেন। ১৭৩৮ সালে পারস্যের তুর্কমেন শাসক নাদির শাহ পুরাতন শহরটি ধ্বংস করে দিয়েছিলেন।


title: কলিকাতা (গ্রাম)

text: ১৭৫৬ সালে কলকাতায় দুর্গনির্মাণে বিরক্ত হয়ে নবাব সিরাজদ্দৌল্লা কলিকাতা আক্রমণ করেন। কলিকাতা অধিকারের পর সিরাজ এই শহরের নাম পরিবর্তন করে তাঁর দাদামশায় আলিবর্দি খানের নামানুসারে ‘আলিনগর’ রাখেন। ১৭৫৮ সালে ইংরেজরা কলকাতা পুনরুদ্ধার করলে পুর্বতন নামটিই আবার বহাল হয়। তবে সিরাজের কলকাতা দখল ছিল ইংরেজদের নিকট এক দুঃস্বপ্নের সময়। এই যুদ্ধে গোবিন্দপুর, সুতানুটি, কলিকাতা ও চিৎপুরের মধ্যে কেবলমাত্র ‘হোয়াইট টাউন’ নামে পরিচিত কলিকাতাই সর্বাধিক ক্ষতিগ্রস্থ হয়। ‘ব্ল্যাক টাউন’ খুব একটা ক্ষতিগ্রস্থ হয়নি। কেবল বড়োবাজারে অগ্নিসংযোগ করা হয়েছিল এবং ইংরেজরা গোবিন্দপুর গ্রামটি জ্বালিয়ে দিয়েছিল। হুগলি নদীর ৪০ কিলোমিটার ভাটিতে ফলতা নামক এক গ্রামে ইংরেজরা পালিয়ে যায়। ১৭৫৭ সালের ২৩ জুন পলাশীর যুদ্ধে সিরাজদ্দৌল্লার পরাজয় ঘটলে বাংলায় ব্রিটিশ প্রাধান্য সুপ্রতিষ্ঠিত হয় এবং কলিকাতা এক বিশেষ মর্যাদা লাভ করে।


title: ক্যান্ডি (শ্রীলঙ্কা)

text: শহরটি বিভিন্ন নামে পরিচিতি পেয়েছে। কিছু গবেষক মনে করেন, বর্তমান ওতাপুলুয়ার কাছাকাছি কাতুবুলু নুয়ারা এ শহরের প্রকৃত নাম। কিন্তু ঐতিহাসিকভাবে জনপ্রিয় নাম হচ্ছে সেনকাদাগালা বা সেনকাদাগালাপুরা যা প্রাতিষ্ঠানিকভাবে সেনকাদাগালা শ্রীবর্ধনা মহা নুয়ারা। এটি সংক্ষেপে মহা নুয়ারা নামে পরিচিত। লোকউপাখ্যানে কয়েকটি সম্ভাব্য উৎস থেকে এসেছে। গুহায় অবস্থানকারী সেনকান্দা নামীয় ব্রাহ্মণের নাম থেকে এ শহরের নাম উদ্ভূত। অন্য উৎসে জানা যায়, তৃতীয় বিক্রমাবাহু’র রাণী সেনকান্দা পাথরে রঙ করে সেনকাদাগালা রেখেছিলেন। ক্যান্ডি রাজ্যও অনেক নামে পরিচিতি পেয়েছে। ঔপনিবেশিক আমলে সিংহলীজ কান্দা উদা রাতা বা কান্দা উদা পাস রাতা থেকে ইংরেজি নাম ক্যান্ডি হয়েছে। যার অর্থ দাঁড়ায় পর্বতের উপর ভূমি। পর্তুগীজরা সংক্ষেপে ক্যান্ডিয়া রেখেছিল যা রাজ্য ও এর রাজধানী উভয় ক্ষেত্রেই ব্যবহৃত হতো। সিংহলী ভাষায় ক্যান্ডিকে মহা নুয়ারা নামে ডাকা হয় যার অর্থ মহান শহর বা রাজধানী। তা স্বত্ত্বেও প্রায়শই শহরটিকে নুয়ারা নামে ডাকা হয়।


title: কাডাপা জেলা

text: প্রাচীন নথিপত্র থেকে জানা যায়, কাডাপার আদি নাম ছিল ‘গাডাপা’। তেলুগু ভাষায় এই শব্দটির অর্থ ‘প্রবেশপথ’। প্রাচীন কাডাপা গ্রামে একটি বৃহৎ জলাধার ও দেবুনি কাডাপায় একটি বেঙ্কটেশ্বরের মন্দির ছিল। তিরুপতির তীর্থযাত্রীরা এখানে বিশ্রাম নিতেন। হিন্দুরা বিশ্বাস করতেন, তিরুপতি যাওয়ার আগে তীর্থযাত্রীরা দেবুনি কাডাপায় সন্ত আন্নামাচার্য ও সন্ত পোটুলুরি বীর ব্রাহ্মণের কাছে প্রার্থনা জানাতেন। উল্লেখ্য, এই দুই সন্ত ভবিষ্যতের এক শ্রেণীহীন সমাজের ভবিষ্যদ্বাণী করে সেই সমাজের হয়ে প্রচার করতেন। এই জেলায় অবস্থিত বোন্টিমিট্টার প্রাচীন মন্দিরটি পোতানাকে অন্ধ্র মহাভাগবতম রচনা করতে অনুপ্রাণিত করেছিল। সেকালে কাডাপাকে বলা হত ‘হিরণ্যনগরম’।


title: কান্দাহার জেলা

text: কান্দাহার জেলা অথবা দান্দ জেলা আফগানিস্তানের কান্দাহার প্রদেশের কেন্দ্রীয় অংশে অবস্থিত একটি জেলা। এটি কান্দাহার শহরের পাশাপাশি অবস্থান করছে। ভৌগলিক অবস্থান অনুযায়ী জেলাটি পশ্চিমে পাঞ্জাই জেলা, উত্তরে আর্ঘান্দাব জেলা, উত্তর-পূর্বে শাহ ওয়ালী কোট জেলা এবং পূর্ব ও দক্ষিণে দামান জেলা অবস্থিত। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৪৬৮,২০০ জন এর মত। জেলাটির কেন্দ্রীয় শহরের নাম হচ্ছে কান্দাহার।


title: কান্দাহার প্রদেশ

text: কান্দাহার (প্রদেশ) (), ()) হচ্ছে আফগানিস্তানের ৩৪টি প্রদেশের মধ্যে একটি যা দেশটির দক্ষিণাঞ্চলে পাকিস্তানের কোল ঘেষে অবস্থিত। এটি পশ্চিমে হেলমান্দ, উত্তরে জবোল প্রদেশ ও পূর্বে ওরুজ্‌গন প্রদেশ দ্বারা ঘেরা। এই প্রদেসটির রাজধানী হচ্ছে কান্দাহার নগরী। যা আওরংবাদ নদীর তীরে অবস্থিত।


title: কায়রো

text: কায়রো মিশরের রাজধানী। আরবি শব্দ القاهرة "আল-ক্বাহিরা" থেকে এই নামের উৎপত্তি। "আল-ক্বাহিরা" শব্দের অর্থ "বিজয়ী"। এই শহরের খুব কাছেই প্রাচীন মিশরীয় বাবিলন শহর অবস্থিত ছিল বলে ধারণা করা হয়। নীল নদের ব-দ্বীপ এর শীর্ষ ভাগে এই শহরের অবস্থান। নদীর অপর তীরে ছিল মিশরের প্রাচীন রাজধানী মেমফিস।


title: কোয়েটা জেলা

text: কোয়েটার প্রাচীন নাম ছিল শালকোট। এই নামে অঞ্চলটি এখনও পরিচিত। বিভিন্ন সময়ে এই অঞ্চল গজনভি, ঘুরি, মঙ্গোল সাম্রাজ্যের শাসকদের দ্বারা শাসিত হয়। পঞ্চদশ শতাব্দীর শেষের দিকে অঞ্চলটিকে হেরাতের শাসকরা শাহ বেগ আর্ঘুনকে প্রদান করে। কিন্তু মুঘলদের উদীয়মান শক্তির সামনে তিনি পালাতে বাধ্য হন। পিশীন ও শালকোট উভয় স্থান থেকেই আকবরের নিকট সামরিক শক্তি ও রাজস্ব যেত বলে আইন-ই-আকবরি গ্রন্থে উল্লেখ পাওয়া যায়। যদিও এই অঞ্চলটি পরবর্তীতে কান্দাহারের সাথে সাফাভি সাম্রাজ্যের হস্তগত হয়। অষ্টাদশ শতাব্দীর শুরুতে কান্দাহারে খলজিদের ক্ষমতা বৃদ্ধির সাথে সাথে এককালে শক্তিশালী বেলুচ ও আফগানদের যুদ্ধের ক্ষেত্র হয়ে ওঠে কালাত, কোয়েটা এবং পিশীন। কিন্তু ১৭৫১ সালে ইরানে ইরানিদের বিরুদ্ধে, ১৭৬১ সালে পানিপথের তৃতীয় যুদ্ধে মারাঠাদের বিরুদ্ধে এবং ১৭৬৫ সালে শিখদের বিরুদ্ধে যুদ্ধে আফগানদের সহায়তায় বেলুচ সৈন্যদের অংশগ্রহণের জন্য আফগান শাসক আহমদ শাহ দুররানি কালাতের খান মীর নুরী নাসির খান বেলুচের হাতে কোয়েটা হস্তান্তর করেন।


title: খাকরেজ জেলা

text: খাকরেজ জেলা আফগানিস্তানের কান্দাহার প্রদেশে উত্তর-কেন্দ্রীয় অঞ্চলের একটি জেলা, যেখানে ২০ হাজারেরও বেশি লোকের জনসংখ্যার নিয়ে একটি গ্রামীণ কৃষি সম্প্রদায় পরিচালিত হয়ে থাকে। এটি শাহ আগা শেরাইনের এর শহর নামে বিশেষভাবে পরিচিত, যা আফগানিস্তানে প্রাচীনতম ঐতিহাসিক ইসলামি নিদর্শনগুলির মধ্য অন্যতম। ভৌগলিক অবস্থান অনুযায়ী জেলাটির পশ্চিমে ঘোরাক জেলা, দক্ষিণে মেওয়ান্দ জেলা ও পাঞ্জাই জেলার সীমানা, পূর্বে আর্ঘাান্দাব জেলা ও শাহ ওয়ালী কোট জেলা এবং নৈশ জেলা উত্তর দিকে অবস্থিত। জেলাটির কেন্দ্রীয় শহরের নাম হচ্ছে দারভিশান গ্রাম, যেটি পশ্চিম অঞ্চলে অবস্থিত।


title: কান্দাহার প্রদেশ

text: এই প্রদেশটি মূলত ১৮টি বিভাগ নিয়ে গঠিত যাতে ১ হাজারের উপরে গ্রাম রয়েছে। কান্দাহার প্রদেশে ২০১২ সালের আদমশুমারি অনুযায়ী ১১,৫১,১০০ মানুষ বাস করেন যাদের অধিকাংশই উপজাতি ও গ্রামীণ জনগোষ্ঠী। জাতি অনুসারে পশতু জাতিগোষ্ঠীর মানুষই বেশি বাস করে, তাছাড়া এখানে এখানে তাজিক, উজবেক, হাজারা ও বালুচ জাতিগোষ্ঠীর মানুষেরও বাস রয়েছে। কান্দাহার ইতিহাসে সমৃদ্ধ। এর প্রতিষ্ঠাতা হচ্ছেন মহামতি আলেকজান্ডার।


title: গুন্ডা

text: যদিও মেক্সিকোর মাদক কার্টেলরা বা মাদক পাচারকারী সংঘঠন কয়েক যুগ ধরে টিকে আছে, তারা আরো শক্তিশালী হয়ে উঠেছে ১৯৯০ দশকে কলাম্বিয়ার কালি কার্টেল এবং মেডেলিন কার্টেল এর মৃত্যুর পর। মেক্সিকোর মাদক কার্টেলরা এখন যুক্তরাষ্ট্রের মাদক বাজার নিয়ন্ত্রণ করে।পয়শ্চটি ভাগ কোকেইন যুক্তরাষ্ট্রে প্রবেশ করে মেক্সিকো হতে, এবং বেশিরভাগ অংশ প্রবেশ করে ফ্লোরিডার মধ্য দিয়ে। দক্ষিণ আমেরিকা থেকে কোকেইন চালান হয় মেক্সিকো বা মধ্য আমেরিকার মধ্য দিয়ে সাধারণত স্থলপথে বা আকাশপথে মেক্সিকোর উত্তরদিকের এলাকাগুলোতে। এরপর কোকেইনগুলো ছোট ছোটভাগে বিভক্ত হয়ে যুক্তরাষ্ট্র-মেক্সিকো সীমানা পাড়ি দেয়। প্রধান গুন্ডাদলের নেতাদের গ্রেফতার বিশেষ করে টিজুনা এবং গালফ কার্টেল যেটি মেক্সিকোর মাদক যুদ্ধ বাড়িয়ে দিয়েছে কারণ গুন্ডাদলগুলো লড়াই করতে থাকে যুক্তরাষ্ট্রে মাদক পাচারের নিয়ন্ত্রন নিতে।


title: মেক্সিকো

text: দেশটির সরকারি নাম মেক্সিকান যুক্তরাষ্ট্র (স্পেনীয় ভাষায়: Estados Unidos Mexicanos এস্তাদোস উনিদোস মেহিকানোস)। মেক্সিকোর অধিবাসীরা দেশটিকে অনেক সময়মেক্সিকান প্রজাতন্ত্র (República Mexicana রেপুব্লিকা মেহিকানা) যদিও এই নামটি সরকারী ভাবে স্বীকৃত নয়।


title: ক্যালিফোর্নিয়া উপসাগর

text: ক্যালিফোর্নিয়া উপসাগর (আরো পরিচিত "কর্টেজ সাগর", "কর্তেস সাগর" অথবা "সিন্দূর সাগর (ভার্মিলিয়ন সী)" নামে; স্থানীয় স্প্যানিশ ভাষায় পরিচিত "Mar de Cortés" অথবা "Mar Bermejo" অথবা "Golfo de California" নামে) হচ্ছে প্রশান্ত মহাসাগরের একটি প্রান্তীয় সাগর যেটি বাজা ক্যালিফোর্নিয়া উপদ্বীপকে মেক্সিকোর মূলভূখন্ড থেকে পৃথক করেছে। সম্ভব্য তটরেখা নিয়ে এর সঙ্গে মেক্সিকোর রাজ্য বাজা ক্যালিফোর্নিয়া, বাজা ক্যালিফোর্নিয়া সার, সোনোরা, এবং সিনালোয়ার সঙ্গে সীমানা রয়েছে। যেসব নদী ক্যালিফোর্নিয়া উপসাগরে পতিত হয়েছে সেগুলোর মধ্যে অর্ন্তভুক্ত হল কলোরাডো, ফোর্ট, মেয়ো, সিনালোয়া, সোনোরা, এবং ইয়াকুই নদী। উপসাগরটির পৃষ্ঠ এলাকা প্রায় ।


title: মরক্কো

text: মরোক্কো (; ; ), বা মরোক্কো রাজ্য (; "আল্মাম্লাকাতুল্ মাগ়্রিবিয়্যা"; ; "ত্যাগেল্দিৎ ন্ ল্মেগ়্রিব্") হচ্ছে উত্তর আফ্রিকার একটি স্বাধীন রাষ্ট্র। এর রাজধানীর নাম রাবাত। দেশটি আটলান্টিক মহাসাগরের এর তীরবর্তী এবং উত্তরে ভূমধ্যসাগরের জিব্রাল্টার প্রণালী পর্যন্ত বিস্তৃত। মরোক্কোর পূর্বে আলজেরিয়া, উত্তরে ভূমধ্যসাগর ও স্পেন, এবং পশ্চিমে আটলান্টিক মহাসাগর। দক্ষিণ দিকের সীমানাটি বিতর্কিত, মরোক্কো পশ্চিম সাহারা এলাকার মালিকানা দাবী করে, এবং ১৯৭৫ খ্রিস্টাব্দ থেকে পশ্চিম সাহারার অধিকাংশ এলাকা দখলে রেখেছে।


title: মেক্সিকো সিটির ঐতিহাসিক কেন্দ্র

text: মেক্সিকো সিটির ঐতিহাসিক কেন্দ্র হচ্ছে মেক্সিকোর, মেক্সিকো সিটি শহর এবং এর আশেপাশের এলাকা। যা স্প্যানিশে Centro বা Centro Histórico নামে পরিচিত। Zócalo বা এখানকার প্রধান স্থাপত্যের দিকে তাকালে বোঝা যাবে, এটা চারিদিকে অসংখ্য ব্লক জুড়ে বিস্তৃত। Alameda Central পার্ক Zócalo এর সবচেয়ে নিকটবর্তি স্থাপনা, যা Zócalo এর পশ্চিম দিকে অবস্থিত। Zocalo হচ্চছে ল্যাটিন আমেরিকার সবথেকে বৃহত্তম স্থাপনা। এটি একসাথে প্রায় ১০০,০০০ জনকে ধারনকরতে সক্ষম।


title: মার্কাজি প্রদেশ

text: মার্কাজি () ইরানের ৩০টি প্রদেশের একটি। এটি ইরানের পশ্চিম অংশে অবস্থিত। এর রাজধানীর নাম আরক। এখানে প্রায় সাড়ে ১৩ লক্ষ লোক বাস করে। ১৯৮০-র দশকে তৎকালীন মার্কাজি প্রদেশ থেকে তেহরান প্রদেশ পৃথক করে নেওয়া হয়।


title: উত্তর আমেরিকা

text: যুক্তরাষ্ট্র, কানাডা, এবং মেক্সিকোর জনসংখ্যা ঘনত্ব উত্তর আমেরিকার সবচেয়ে বেশী এবং বড় বড় শহর গুলো এই দেশগুলোতেই অবস্থিত। ক্যারিবিয়ান দেশ গুলোতেও বেশকিছু বড় শহর অবস্থিত। উত্তর আমেরিকার সর্ববৃহৎ শহর যথাসম্ভব মেক্সিকো সিটি এবং নিউ ইয়র্ক্। এই দু’টি শহরই হলো উত্তর আমেরিকার ৮ মিলিয়নের বেশি জনসংখ্যা বসবাসকারী শহর, যদিও আমেরিকা অঞ্চলে এরকম আরো শহর রয়েছে। আয়তনের হিসেবে সবচেয়ে বড় শহর গুলো হলো লস অ্যাঞ্জেলস্, টরেন্টো, শিকাগো, হাভানা, সান্ট ডোমিংগ এবং মন্ট্রিল। যুক্তরাষ্ট্রের সানবেল্ট অঞ্চলসমূহের শহর গুলো (যেমন দক্ষিণ ক্যালিফোর্নিয়া, হুস্টন, ফনিক্স, মিয়ামী, আটলান্টা এবং লাস ভেগাস) দ্রুত বর্ধনশীল শহর হিসেবে পরিচিত। ফলশ্রুতিতে শহর গুলোতে তাপমাত্রা বৃদ্ধি, ১৯৪৫ দশকের বৃদ্ধ মানুষের সংখ্যা বৃদ্ধিসহ অভিবাসীর সংখ্যা বেড়ে যাচ্ছে। একইভাবে যুক্তরাষ্ট্র-মেক্সিকো সীমান্তবর্তী মেক্সিকোর শহরগুলিও দ্রুত বর্ধনশীল হিসেবে বিবেচিত হচ্ছে। এসবের মধ্যে টিযুয়ানা শহর (সান ডিয়াগো সীমান্তবর্তী) এ শহরে পুরো ল্যাটিন আমেরিকার অভিবাসী পাশাপাশি ইউরোপ এবং এশিয়ার অভিবাসীরা অবস্থান গেড়েছে। ফলাফল হিসেবে এসব শহর গুলিতে পানিস্বল্পতা দেখা দিচ্ছে।


title: মেক্সিকো

text: স্পেনের অধীনতাপাশ থেকে মুক্তিলাভ করার পর নিউ স্পেন স্থির করে নতুন রাষ্ট্রের নামকরণ করা হবে রাজধানী মেক্সিকো সিটির নামে। ১৫২৪ সালে প্রাচীন আজটেক রাজধানী তেনোচতিৎলান (Mēxihco-Tenōchtitlan আ-ধ্ব-ব: /tenoːtʃˈtitɬan/, "মেশি'কো-তেনোচ্‌তিৎলান্") উপর এই শহর স্থাপিত হয়। শহরের নামটি এসেছে নাউয়াত ভাষা থেকে। এই ভাষায় "মেশ্ত্‌লি" (Mextli) বা "মেশি'ৎলি" (Mēxihtli) আজটেকদের রক্ষাকর্তা ও যুদ্ধদেবতা "উইৎসিলোপোচ্‌ৎলির" (Huitzilopōchtli, আ-ধ্ব-ব /witsiloˈpoːtʃtɬi/) গোপন নাম। এক্ষেত্রে "মেশি'কো" (Mēxihco) শব্দের অর্থ ""মেশ্ত্‌লি" যেখানে বাস করেন"। অন্য এক মতে "মেশি'কো" শব্দটি এসেছে "মেৎস্ত্‌লি" (mētztli, "চাঁদ") "শিক্ত্‌লি" (xictli "নাভি", "কেন্দ্র", বা "পুত্র") এবং স্থানবাচক অনুসর্গ "-কো" (-co) যুক্ত হয়ে। এই ক্ষেত্রে নামের অর্থ "চাঁদের কেন্দ্রের স্থান" বা "চাঁদ হ্রদের কেন্দ্রের স্থান"। এই নামটি তেশকোকো হ্রদটিকে (Texcoco "তেশ্‌কোকো") নির্দেশ করছে। যে পরস্পর সংযুক্ত হ্রদব্যবস্থার কেন্দ্রে তেশকোকো হ্রদটি অবস্থিত, সেটি কতকটা খরগোসের আকার বিশিষ্ট। ঠিক একই রকম একটি ছবি আজটেকরা চাঁদের গায়ে দেখতে পেত। তেনোচতিৎলান অবস্থিত ছিল সেই হ্রদের (বা চাঁদ/খরগোস) কেন্দ্রে বা নাভিস্থলে। আবার অন্য একটি মতে শব্দটি মাগেই (স্পেনীয় ও ইংরেজি: maguey) গাছের দেবী "মেক্ত্‌লি"-র (Mēctli) নাম থেকে উদ্ভূত হয়েছে।


title: রিও গ্রান্দে দে সান্তিয়াগো

text: রিও গ্রান্দে দে সান্তিয়াগো (স্পেনীয় ভাষায়: Río Grande de Santiago) পশ্চিম মধ্য মেক্সিকোর একটি নদী। লের্মা নদীর সাথে মিলে এটি মেক্সিকোর দীর্ঘতম নদীব্যবস্থা গঠন করেছে। নদীটি মেক্সিকোর হালিস্কো রাজ্যের চাপালা হ্রদে উৎপত্তি লাভ করে ৫৪৭ কিলোমিটার ধরে উত্তর-পশ্চিমে প্রবাহিত হয়ে নায়ারিত রাজ্যের সান ব্লাস শহরের কাছে প্রশান্ত মহাসাগরে পতিত হয়েছে। হালিস্কো রাজ্যে নদীটির উপর একটি বিখ্যাত জলপ্রপাত আছে, যার নাম হুয়ানাকাৎলান। নদীটি নৌপরিবহনের উপযোগী নয়, তবে এটি সেচ কাজে ও জলবিদ্যুৎ উৎপাদনে ব্যবহার করা হয়।


title: ইন্দোনেশিয়া-মেক্সিকো সম্পর্ক

text:
১৯৫৩ সালের ৬ এপ্রিল ইন্দোনেশিয়া এবং মেক্সিকোর মধ্যে আনুষ্ঠানিকভাবে কূটনৈতিক সম্পর্ক স্থাপিত হয়।
অতি শীঘ্রই জাপানের রাজধানী টোকিওতে অবস্থিত মেক্সিকো দূতাবাসের নিকট, ইন্দোনেশিয়া বিষয়ক কার্যক্রমের দায়িত্ব ন্যাস্ত করা হয় এবং একই সাথে জাপানে নিযুক্ত মেক্সিকোর রাষ্ট্রদূতকে জাপানের পাশাপাশি, ইন্দোনেশিয়ার দায়িত্ব দেয়া হয়। ১৯৬১ সাল পর্যন্ত এই অবস্থা বিদ্যমান ছিল এবং ১৯৬১ সালে ইন্দোনেশিয়ায় মেক্সিকোর দূতাবাস স্থাপন করা হয়। ২০০৮ সালে এবং ২০১২ সালে ইন্দোনেশিয়ার রাষ্ট্রপতি সুসিলো বামবাং ইয়ুধনো রাষ্ট্রীয় সফরে মেক্সিকো যান। তবে ২০১২ সালে তিনি, মেক্সিকোর শহর লস কাবোস এ অনুষ্ঠিত ২০১২ এপিইসি সম্মেলনে যোগ দিতে মেক্সিকো যান।


title: অমরনাথ মন্দির

text: অমরনাথ গুহা একটি হিন্দু তীর্থক্ষেত্র যা ভারতের জম্মু ও কাশ্মীরে অবস্থিত। এটি একটি শৈব তীর্থ। এই গুহাটি সমতল থেকে ৩,৮৮৮ মিটার (১২,৭৫৬ ফুট) উঁচুতে অবস্থিত। জম্মু ও কাশ্মীরের রাজধানী শ্রীনগর ১৪১ কিলোমিটার দূরে অবস্থিত এই তীর্থে যেতে পহেলগাও শহর অতিক্রম করতে হয়। এই তীর্থ ক্ষেত্রটি হিন্দুদের জন্য খুব গুরুত্বপূর্ণ এবং অন্যতম পবিত্র স্থান বলে বিবেচিত হয়। গুহাটি পাহাড় ঘেরা আর এই পাহাড় গুলো সাদা তুষারে আবৃত থাকে বছরের অনেক মাস ধরে। এমনকি এই গুহার প্রবেশপথও বরফ ঢাকা থাকে।গ্রীষ্মকালে খুব স্বল্প সময়ের জন্য এই দ্বার প্রবেশের উপযোগী হয়। তখন লক্ষ লক্ষ তীর্থ যাত্রী অমরনাথের উদ্দ্যেশ্যে যাত্রা শুরু করেন। অমরনাথের গুহাতে চুইয়ে পড়া জল জমে শিবলিঙ্গের আকার ধারণ করে। জুন-জুলাই মাসে শ্রাবণী পূর্ণিমা থেকে শুরু হয় অমরনাথ যাত্রা। শেষ হয় জুলাই-আগস্ট মাসে গুরু পূর্ণিমার সময় ছড়ি মিছিলে। জাতিধর্ম নির্বিশেষে লক্ষ লক্ষ মানুষ এই অমরনাথ যাত্রায় যোগদান করেন।


title: যোগ (হিন্দুধর্ম)

text: স্বামী বিবেকানন্দর সফলতার পর, উনিশ শতকের শেষভাগে এবং বিংশ শতকের প্রারম্ভ থেকে বিভিন্ন সময়ে ভারতবর্ষের যোগাচার্য্যগণ পশ্চিমী দেশসমূহে যোগবিদ্যার প্রচার করেন। ১৯৮০ র দশকে পাশ্চাত্য দেশসমূহে এটি শরীরচর্চার অংগ হিসেবে জনপ্রিয় হয়। অবশ্য ভারতীয় পরম্পরায় যোগকে কেবল এক শরীরচর্চার অংগ মাত্র জ্ঞান করা হয় না, এর এক আধ্যাত্মিক এবং ধ্যানের প্রাণ আছে বলে বিবেচনা করা হয়। তদুপরি, সাংখ্য দর্শনের সাথে বহু মিল থাকা যোগ হল হিন্দুধর্মের ছয়টি মূল ধারার একটি, যার নিজেরই এক মীমাংসা প্রণালী (epistemology) এবং তত্ত্ব (metaphysics) আছে।


title: গঙ্গা (দেবী)

text: গঙ্গা (সংস্কৃত: गंगा ', থাই: คงคา "Khongkha") গঙ্গা নদীর মূর্তিস্বরূপ এক হিন্দু দেবী। হিন্দুধর্মে এই দেবী বিশেষ গুরুত্বপূর্ণ স্থানের অধিকারিণী। হিন্দুরা বিশ্বাস করেন গঙ্গায় স্নান করলে সমস্ত পাপ মুছে যায় এবং জীব মুক্তিলাভ করে। অনেকে আত্মীয়স্বজনের দেহাবশেষ বহু দূরদূরান্ত থেকে বয়ে এনে গঙ্গায় বিসর্জন দেন; তাঁরা মনে করেন, এর ফলে মৃত ব্যক্তির আত্মা স্বর্গে গমন করেন। গঙ্গার তীরবর্তী বহু স্থান হিন্দু বিশ্বাস অনুযায়ী পবিত্র। এর মধ্যে রয়েছে হরিদ্বার, এলাহাবাদ, বারাণসী, নবদ্বীপ, গঙ্গাসাগর প্রভৃতি। থাইল্যান্ডের লয় ক্রাথং উৎসবে পূণ্যার্থীরা নদীতে প্রদীপযুক্ত ছোটো ছোটো নৌকা ভাসিয়ে বুদ্ধ ও গঙ্গা দেবীকে শ্রদ্ধা জানান।


title: ফ্রাঁসোয়া গওতিয়ে

text: গওতিয়ে হিন্দু ধর্মের একজন একনিষ্ঠ সমর্থক। গওতিয়ে বলেছেন যে জীবনের অর্থ, পরকাল, কর্ম এবং ধর্ম সম্পর্কিত প্রাচীন সব জ্ঞান হিন্দু ধর্মেই নিহিত। গওতিয়ে বিশ্বাস করেন যে ইসলাম, খৃষ্টান মিশনারী, মার্ক্সবাদ এবং পশ্চিমাকরণ ভারতে হিন্দু ধর্মের অস্তিত্বের হুমকির কারণ। গওতিয়ে তাঁর লেখায় উল্লেখ করেছেন যে, বৌদ্ধ ধর্মের অহিংসা নীতির প্রভাবই আলেক্সান্ডারসহ অন্যান্য আক্রমণকারীদের আক্রমণের জন্য ভারতকে দূর্বল করে তুলেছিল।


title: জগদ্ধাত্রী

text: জগদ্ধাত্রী বা জগদ্ধাত্রী দুর্গা হিন্দু শক্তি দেবী। ইনি দেবী দুর্গার অপর রূপ। উপনিষদে এঁর নাম উমা হৈমবতী। বিভিন্ন তন্ত্র ও পুরাণ গ্রন্থেও এঁর উল্লেখ পাওয়া যায়। যদিও জগদ্ধাত্রী আরাধনা বিশেষত বঙ্গদেশেই প্রচলিত। আবার পশ্চিমবঙ্গের হুগলি জেলার চন্দননগর ও নদিয়া জেলার কৃষ্ণনগরের জগদ্ধাত্রী উৎসব জগদ্বিখ্যাত। কার্তিক মাসের শুক্লা নবমী তিথিতে দেবী জগদ্ধাত্রীর বাৎসরিক পূজা অনুষ্ঠিত হয়। হিন্দু বাঙালির ধর্মীয় মানসে রাজসিক দেবী দুর্গা ও তামসিক কালীর পরেই স্থান সত্ত্বগুণের দেবী জগদ্ধাত্রীর।


title: কেগী দি কেগ

text: কেগী দি কেগ হচ্ছে মার্কিন যুক্তরাষ্ট্র এর হেনোভার, নিঊহ্যাম্পশায়ার শহরের আইভি লীগ এর অন্তর্গত ডার্টমাউথ কলেজ বিশ্ববিদ্যালয়ের, একটি বেসরকারী মাসকট (সৌভাগ্যআনয়নকারী জন্তুবিশেষ)। কেগী হল একটি নরত্বারূপমূলক ছোটোখাটো পিপে, ২০০৩ সালে কলেজের ব্যাঙ্গরসান্তক সাময়িকী "ডার্টমাউথ জ্যাক-ও-ল্যানটার্ন"এর সদস্যদের দ্বারা এটি তৈরী, এটি যেন অকার্যকর না হয় সেজন্য এটি বাতিলকৃত ১৯৭১ সালের দা ইন্ডিয়ান মাসকট কে অনুসরণ করে। এটির ধরনের কারণে এটি ডার্টমাউথ কলেজে বিতর্কিত ছিলো এবং বিভিন্ন জাতীয় মিডিয়ায় এটির উপর প্রতিবেদনও প্রকাশিত হয়েছিলো। তারপরেও সময়ের সাথে সাথে এটি "ডার্টমাউথ সংস্কৃতির অবিচ্ছেদ্য অংশ হয়ে গিয়েছে"।


title: হিন্দুধর্ম

text: হিন্দু বিশ্বাস অনুযায়ী গুরুত্বপূর্ণ বিষয় হিসেবে আছে (কিন্তু এর মধ্যেই সীমাবদ্ধ নয়) পুরুষার্থ, যা মানব জীবনের সঠিক উদ্দেশ্য। এর মধ্যে আছে ধর্ম (নীতি), অর্থ, কাম এবং মোক্ষ যার অর্থ ,জন্ম মৃত্যুর পুন: পুন: জন্ম(ইহলোকে বা স্বর্গাদি অন্যলোকে) থেকে মুক্তি); কর্ম (কাজ, অভিপ্রায় ও ফল); এবং বিভিন্ন ধরনের যোগ সাধনা (মোক্ষ লাভের পথ)। হিন্দুদের নিত্যকর্মের তালিকায় আছে পূজা, অর্চনা, ধ্যান, পারিবারিক সংস্কার , বার্ষিক অনুষ্ঠান এবং তীর্থযাত্রা। কেউ কেউ সমাজ ও সভ্য জগতে ঐহিক সুখ ছেড়ে পারমার্থিক শান্তির আশায় ও মোক্ষ লাভের উদ্দেশ্যে সন্ন্যাস গ্রহন করে।


title: হিন্দুধর্ম

text: কর্মের আক্ষরিক অর্থ হল "কার্য", "ক্রিয়া" অথবা "করণ" এবং বলা যেতে পারে এটি হল "কারণ এবং করণের (কার্যের) নৈতিক ধর্ম"। উপনিষদ্ মতে একজন মানুষ (অর্থাত্ "জীবত্মা") সংস্কার (লব্ধ জ্ঞান) অর্জন করে তার শারিরীক ও মানসিক কর্মের মধ্যে দিয়ে। মানুষের মৃত্যুর পর সমস্ত সংস্কারগুলি যথাযথ ভাবে তার "লিঙ্গ-শরীরে" (যে শরীর রক্ত-মাংসের শরীর থেকে সুক্ষ অথচ আত্মার থেকে স্থূল) বিদ্যমান থাকে এবং পরজন্মে তার সুনির্দিষ্ট কক্ষপথ তৈরী করে। সুতরাং, একটি সর্বজনীন, নিরপেক্ষ, এবং অব্যর্থ কর্মের ধারণা মানুষের পুনর্জন্মলাভের সঙ্গে সঙ্গে তার ব্যক্তিত্ব, বৈশিষ্ট্য, এবং পরিবার সম্পর্কিত ধারণার সাথে অঙ্গাঙ্গীভাবে জড়িত। স্বাধীন ইচ্ছাশক্তি ও ভাগ্য প্রভৃতি ধারণাগুলিকে কর্ম একত্রে সংযুক্ত করেছে।


title: হিন্দু পুরাণ

text: এসব দেবদেবী ছাড়াও হিন্দু ধর্মে অসংখ্য অলৌকিক জীবজন্তুর কথা বলা হয়েছে, যারা পৃথিবীতেই বাস করে। ‘নাগ’-রা হল অর্ধেক মানুষ আর অর্ধেক সাপ, যারা প্রচুর ধনসম্পদের রক্ষক হিসেবে পাতালের ভোগবতী নগরে বাস করে। ‘যক্ষ’-রা হল এক ধরনের বামন আকৃতির জীব, যারা গ্রামের মানুষের পুজো পায় (কুবের একজন যক্ষ)। ‘গন্ধর্ব’ হল ইন্দ্রের সমস্ত সুদৃশ পুরুষ দাস এবং স্বর্গের গায়ক ও বাদক। এদের সহযোগীরা হল ‘কিন্নর’, এরা অর্ধেক মানুষ ও অর্ধেক ঘোড়া (গ্রিক পুরাণের ‘সেন্টর’দের সাথে মিল রয়েছে)। গন্ধর্বদের স্ত্রী সহকারীরা হল ‘অপ্সরা’। তারা অপরূপ সুন্দরী, লাস্যময়ী ও স্বাধীন, প্রধানত এরা ঘর তপস্যারত ঋষিদের ধ্যান ভঙ্গ করার জন্য বিখ্যাত। এছাড়াও ‘বিদ্যাধর’ নামে কিছু জীবের কথা রয়েছে, যারা স্বর্গের উড়ন্ত জাদুকর, এরা হিমালয় ও বিন্ধ্যের রহস্যময় নগরে বাস করে।


title: ত্রিমূর্তি

text: ত্রিমূর্তি হচ্ছে হিন্দু ধর্মের একটি ধারণা যেখানে ব্রহ্মা, বিষ্ণু এবং মহেশ্বর বা শিব এই তিনজন দেবতাকে মনে করা হয় যথাক্রমে জন্ম, পালন এবং বিনাশের প্রতিভূ। ব্রহ্মা জগতে সমস্ত কিছু সৃষ্টি করেন। তিনি সকল প্রাণী এবং সকল বস্তুর স্রষ্টা তথা পরম পিতামহ। তারপরে আছেন বিষ্ণু, যিনি সৃষ্টির পালনকর্তা ও রক্ষক। তিনি মানুষের সকল জীবনের সমস্যা এবং সেগুলোকে কি করে মোকাবেলা করা যায়, সেটা শিখিয়ে দেন। সর্বশেষে আছেন শিব অথবা মহেশ্বর, যিনি প্রলয় ঘটিয়ে সৃষ্টির নাশ করেন। এঁদের নিয়ে আরো বলা হয় যে এঁদের সাথে পৃথিবী, জল এবং অগ্নির সম্পর্ক আছে। এই সম্পর্কগুলো হচ্ছে- ব্রহ্মা (পৃথিবী), বিষ্ণু (জল) এবং শিব (আগুন অথবা অগ্নি)।


title: পৃথ্বীনারায়ণ শাহ

text: পৃথ্বীনারায়ণ শাহ ), (), নেপালের রাজা (১৭২৩–১৭৭৫; ছিলেন সংযুক্ত নেপালের প্রথম রাজা। গোর্খারাজ পৃথ্বীনারায়ণ শাহ কয়েক দশক ধরে যুদ্ধের পর কাঠমান্ডু উপত্যকা দখল করে ছোটবড় রাজ্যে বিভক্ত নেপালকে একটি রাষ্ট্রীয় সংহতি দান করেন। নেপালের ইতিহাসে এই সময় থেকে একটি শক্তিশালী কেন্দ্রীয় ঐক্যবদ্ধ রাষ্ট্র হিসেবে হিমালয় কন্যা নেপালের যাত্রা শুরু বলা যায়। এই পৃথ্বীনারায়ণ শাহকে আজকের নেপালের প্রতিষ্ঠাতা বলা যায়।


title: প্রজাধীপক

text:
প্রজাধীপক (থাই: พระปกเกล้า
; ৮ নভেম্বর ১৮৯৩ – ৩০ মে ১৯৪১), বা সপ্তম রামা শ্যামদেশের (থাইল্যান্ডের) চক্রী রাজবংশের সপ্তম রাজা ছিলেন। তিনি শ্যামদেশের শেষ স্বেচ্ছারন্ত্রী রাজশাসন এবং প্রথম সাংবিধানিক রাজা ছিলেন।তাঁর রাজত্বকালে ১৯৩২-এর বিপ্লব হয়।  বিপ্লবের ফলে রাজনৈতিক ও সামাজিক পরিবর্তন ঘটে। এই কারণে তাঁর রাজত্বকালে শ্যামদেশ অশান্ত থাকে। তিনি চক্রী রাজবংশের একমাত্র রাজা যিনি সিংহাসন পরিত্যাগ করেন।


title: রাজা কংসনারায়ণের মন্দির

text: রাজবংশের শেষ রাজা ছিলেন শিবশেখরেশ্বর। তাঁর বাবা শশী শেখরেশ্বরের সময় থেকে রাজারা কলকাতায় গিয়ে থাকতেন। শুধু পূজার সময় আসতেন। ১৯২৭ সালে শেষবারের মতো তিনি তাহেরপুরে এসেছিলেন। এরপর তিনি মারা গেছেন বলে ধারণা করা হয়।


title: বীরেন্দ্র বীর বিক্রম শাহ দেব

text: নেপালের স্থিতাবস্থা আরও সঙ্কটাপন্ন হয় যখন ১ জুন, ২০০১ তারিখে রাজা বীরেন্দ্র নৈশভোজনরত অবস্থায় আকস্মিকভাবে তাঁর সন্তান যুবরাজ দীপেন্দ্র কর্তৃক গণহত্যায় রূপান্তরিত হয়। দীপেন্দ্রের গুলিতে রাজা বীরেন্দ্র ঘটনাস্থলেই মারা যান। তাদের সাথে রাণী ঐশ্বরিয়া, প্রিন্স নিরাজন, প্রিন্সেস শ্রুতি এবং রাজপরিবারের আরও পাঁচজন সদস্য নিহত হন। এ আক্রমণের পর ভবিষ্যতের রাজা দীপেন্দ্রও আত্মহত্যাকল্পে গুলিবিদ্ধ হন। গুরুতরভাবে আহত হবার তিনদিন পর মৃত্যুবরণ করেন। শুধুমাত্র বীরেন্দ্রের ভাই জ্ঞানেন্দ্র ছাড়া রাজপরিবারের সকলেই মৃত্যুবরণ করেন। ব্যাপকভাবে বিশ্বাস করা হয় যে, দীপেন্দ্র নেশাসক্ত ছিলেন এবং ভবিষ্যতের বঁধুকে তার পরিবার কোনক্রমেই মেনে নিতে পারছিলেন না। রাজা বীরেন্দ্রের ভাই রাজা জ্ঞানেন্দ্র পরবর্তীকালে উত্তরাধিকারী হিসেবে মনোনীত হয়েছিলেন।


title: দ্বিতীয় নিকোলাস (রুশ সম্রাট)

text: দ্বিতীয় নিকোলাস বা Nikolai II ( "Nikolay Vtoroy"; 1868 – 17 July 1918) ছিলেন রাশিয়ার সর্বশেষ সম্রাট। তিনি ১ নভেম্বর ১৮৮৪ থেকে ১৫ মার্চ ১৯১৭ পর্যন্ত শাসন করেন। তার শাসনকালের সমাপ্তির মাধ্যমে তৎকালিন বিশ্বের সর্ববৃহৎ অর্থনৈতিক ও সামরিক শক্তি রাশিয়ার সাম্রাজ্যের পতন হয়। খোদিঙ্কা ট্রাজেডি, সেমেটিক-বিরোধী অভিযান, ব্লাডি সানডে (১৯০৫), ১৯০৫ সালে বিপ্লবীদের দমন ও বিভিন্ন সময় রাজকীয় সরকারের বিরোধী রাজনৈতিক ব্যাক্তিদের শাস্তী প্রদান এবং রুশ-জাপান যুদ্ধ সূচনার দায়ে তার রাজনৈতিক শত্রুরা তাকে নিকোলাস দ্যা ব্লাডি নামে অভিহিত করত।


title: মোহাম্মদ রেজা পাহলভি

text: মোহাম্মদ রেজা শাহ পাহলভী ( ; জন্ম: ২৬ অক্টোবর, ১৯১৯ - মৃত্যু: ২৭ জুলাই, ১৯৮০) তেহরানে জন্মগ্রহণকারী ইরানের শেষ রাজা ছিলেন। ১১ ফেব্রুয়ারি, ১৯৭৯ তারিখে ইসলামিক বিপ্লবের ফলে তিনি ক্ষমতাচ্যুত হন। তিনি শাহানশাহ (সম্রাট বা রাজাদের রাজা) পদবী ধারণ করেন। এছাড়াও, আরিয়ামের, বোজর্গ আর্তেশতারান পদবীও তিনি লাভ করেন। ইরান সাম্রাজ্যের দ্বিতীয় ও পাহলভী পরিবারের সর্বশেষ সম্রাট ছিলেন তিনি।


title: মহাস্থানগড়

text: সেন বংশের শেষ রাজা লক্ষ্মণসেন (১০৮২-১১২৫) যখন গৌড়ের রাজা ছিলেন তখন এই গড় অরক্ষিত ছিল। মহাস্থানের রাজা ছিলেন নল যার বিরোধ লেগে থাকত তার ভাই নীল এর সাথে। এসময় ভারতের দাক্ষিণাত্যের শ্রীক্ষেত্র নামক স্থান থেকে এক অভিশপ্ত ব্রাহ্মণ এখানে অসেন পাপের প্রায়শ্চিত্ত করতে। তিনি পরশু বা কুঠার দ্বারা মাতৃহত্যার দায়ে অভিশপ্ত ছিলেন। পরবর্তীতে তিনিই এই দুই ভাইয়ের বিরোধের অবসান ঘটান এবং রাজা হন। এই ব্রাহ্মণের নাম ছিল রাম। ইতিহাসে তিনি পরশুরাম নামে পরিচিত। কিংবদন্তি অনুযায়ী তিনি ছিলেন একজন অত্যাচারী।


title: বীরেন্দ্র বীর বিক্রম শাহ দেব

text: বীরেন্দ্র বীর বিক্রম শাহ দেব (; জন্ম: ২৮ ডিসেম্বর, ১৯৪৫ - মৃত্যু: ১ জুন, ২০০১) নেপালের প্রথিতযশা রাজা ছিলেন। ১৯৭২ সালে তাঁর পিতা ও তৎকালীন রাজা মহেন্দ্র বীর বিক্রম শাহ দেবের মৃত্যুজনিত কারণে শাহ রাজপরিবারের ১০ম রাজা হিসেবে অধিষ্ঠিত হন। তারপর থেকে ২০০১ সালের নেপালের রাজপরিবারে গণহত্যার পূর্ব পর্যন্ত ক্ষমতার কেন্দ্রবিন্দুতে ছিলেন। তিনি গণতান্ত্রিক মনোভাবের পরিচয় দিয়ে নেপালে বহুদলীয় পদ্ধতিতে সরকার পরিচালনা ব্যবস্থার রূপকার ছিলেন। আধুনিক বিশ্বের ইতিহাসে ও আন্তর্জাতিকভাবে সবচেয়ে সুপরিচিত রাজা ছিলেন তিনি। ১৯৮০ সালে তিনি ব্রিটিশ ফিল্ড মার্শাল হিসেবে অন্তর্ভুক্ত হন।


title: খড়্গ প্রসাদ অলি

text: খড়্গ প্রসাদ শর্মা অলি (কে. পি. অলি নামেও পরিচিত; জন্ম: ২২ ফেব্রুয়ারি ১৯৫২) একজন নেপালি রাজনীতিবিদ ও দেশটির বর্তমান প্রধানমন্ত্রী। তিনি "কমিউনিস্ট পার্টি নেপাল"-এর চেয়ারম্যানদ্বয়ের অন্যতম। "কমিউনিস্ট পার্টি নেপাল", দুইটি রাজনৈতিক দল নেপাল কমিউনিস্ট পার্টি (একীকৃত মার্ক্সবাদী-লেনিনবাদী) ও নেপাল কমিউনিস্ট পার্টি (মাওবাদী কেন্দ্র)-এর সমন্বয়ে গঠিত। অলি প্রথম দফায় ১১ অক্টোবর ২০১৫ থেকে ৩ আগস্ট ২০১৬ পর্যন্ত নেপালের প্রধানমন্ত্রী ছিলেন। পরবর্তীতে নেপালের নতুন প্রণীত সংবিধানের অধীনে অনুষ্ঠিত প্রথম নির্বাচনে বিজয়ী হয়ে দ্বিতীয় দফায় প্রধানমন্ত্রী হিসেবে দায়িত্ব পালন করছেন।


title: উসমান আলি খান, সপ্তম আসাফ জাহ

text: নিজাম স্যার মীর উসমান আলি খান সিদ্দিকি সপ্তম আসাফ জাহ (), জন্মনাম মীর উসমান আলি খান বাহাদুর (; ৬ এপ্রিল ১৮৮৬ – ২৪ ফেব্রুয়ারি ১৯৬৭) ছিলেন হায়দ্রাবাদ ও বেরার রাজ্যের শেষ নিজাম। তিনি ১৯১১ থেকে ১৯৪৮ সাল পর্যন্ত হায়দ্রাবাদ শাসন করেছেন। এরপর অপারেশন পোলোর ফলে হায়দ্রাবাদ ভারতের অংশ হয়। পরবর্তীতে ১৯৫০ সালের ২৬ জানুয়ারি তাকে হায়দ্রাবাদ রাজ্যের রাজপ্রমুখ করা হয়। ১৯৫৬ সালের ৩১ ডিসেম্বর পর্যন্ত তিনি এই পদে ছিলেন। এসময় রাজ্যকে ভাষার ভিত্তিতে ভাগ করে অন্ধ্র প্রদেশ, কর্ণাটক ও মহারাষ্ট্রের অংশ করা হয়।


title: ফোর্সেস গোল ২০৩০

text: পরিকল্পনা অনুযায়ী, বাংলাদেশ সেনাবাহিনী একটি সুপ্রশিক্ষণপ্রাপ্ত, অস্ত্রে সুসজ্জিত ও প্রযুক্তিগতভাবে অগ্রসর বাহিনী হিসেবে গড়ে উঠবে যা দেশকে প্রচলিত ও অপ্রচলিত হুমকির হাত থেকে রক্ষা করবে। বাংলাদেশ সেনাবাহিনী তার কার্যক্রমকে তিনটি স্বাধীন কর্পে ভাগ করা হবে - কেন্দ্রীয়, পূর্বাঞ্চলীয় ও পশ্চিমাঞ্চলীয়। সর্বমোট ইনফ্যান্ট্রি ডিভিশনের সংখ্যা ১০টি করার জন্য তিনটি নতুন ইনফ্যান্ট্রি ডিভিশন - সিলেটে ১৭ নং ইনফ্যান্টি ডিভিশন, কক্সবাজারের রামুতে ১০ নং ইনফ্যান্ট্রি ডিভিশন এবং বরিশাল-পটুয়াখালীতে ৭ নং ইনফ্যান্ট্রি ডিভিশন তৈরি করা হয়েছে। কিশোরগঞ্জ জেলার মিঠামইনে একটি রিভারিন ব্রিগেড (নদীভিত্তিক ব্রিগেড) তৈরি করা হচ্ছে। বান্দরবন জেলার রুমায় একটি পূর্ণবর্ধিত ক্যান্টনমেন্ট প্রতিষ্ঠিত করা হচ্ছে। ২০২১ সালের মধ্যে বাংলাদেশ সরকারের ৯৭টি নতুন ইউনিট যোগ করার একটি পরিকল্পনা রয়েছে। এদের মধ্যে ১৯টি ইউনিট গঠিত হবে সিলেট ক্যান্টনমেন্ট এর জন্য, ২২টি রামু ক্যান্টনমেন্টের জন্য এবং লেবুখালিতে অবস্থিত শেখ হাসিনা ক্যান্টনমেন্টের ৫৬টি ইউনিট গঠন করা হবে। কিশোরগঞ্জের মিঠামইনের প্রস্তাবিত ক্যান্টনমেন্টের জন্য একটি রিভারিন ইঞ্জিনিয়ার ব্যাটেলিয়নও গঠন করা হবে। কিছু সাধারণ ইনফ্যান্ট্রি ব্যাটেলিয়নকে প্যারা ইনফ্যান্ট্রি ব্যাটেলিয়ন এবং মেকানাইজড ইনফ্যান্ট্রি ব্যাটেলিয়নে পরিণত করারও কাজ চলছে। বিশেষ কার্যক্রম সক্ষমতার (স্পেশাল অপারেশন ক্যাপাবিলিটি) জন্য ২ নং কমান্ডো ব্যাটেলিয়ন গঠন করা হয়েছে। এই ব্যাটেলিয়ন ১ নং কমান্ডো ব্যাটেলিয়নের সাথে মিলে দেশের একটি একক প্যারা কমান্ডো ব্রিগেড গঠন করা হয়েছে।


title: বাংলাদেশ সেনাবাহিনী

text: বাংলাদেশ সশস্ত্র বাহিনী ফোর্সেস গোল ২০৩০ নামক দীর্ঘমেয়াদি আধুনিকায়ন পরিকল্পনার মধ্য দিয়ে যাচ্ছে। পরিকল্পনা অনুযায়ী বাংলাদেশ সেনাবাহিনীর একটি বড় ধরনের সম্প্রসারণ ও আধুনিকায়ন কর্মকাণ্ড চলমান। এই পরিকল্পনা অনুযায়ী পুরো বাহিনীকে উত্তর, দক্ষিণ ও কেন্দ্রীয় নামক তিনটি কোরে ভাগ করা হচ্ছে। ইতিমধ্যে সিলেটে ১৭ পদাতিক ডিভিশন, কক্সবাজারের রামুতে ১০ পদাতিক ডিভিশন ও বরিশাল-পটুয়াখালিতে ৭ পদাতিক ডিভিশন স্থাপন করা হয়েছে যা সেনাবাহিনীর মোট ডিভিশন সংখ্যাকে ১০ এ উন্নীত করেছে। সেনাবাহিনী পদাতিক সেনাদের আধুনিকায়নের জন্য "ইনফ্যান্ট্রি সোলজার সিস্টেম" নামক উচ্চাভিলাষী আধুনিকায়ন কার্যক্রম চলমান রয়েছে। এই কার্যক্রমের অংশ হিসেবে প্রত্যেক পদাতিক সৈন্যকে "নাইট ভিশন গগলস", "ব্যালিস্টিক হেলমেট", চোখ সুরক্ষা সরঞ্জাম, বুলেটপ্রুফ ভেস্ট, ব্যক্তি-থেকে-ব্যক্তি যোগাযোগের যন্ত্র, হাতে বহনযোগ্য জিপিএস যন্ত্র এবং কলিমেটর সাইট যুক্ত বিডি-০৮ রাইফেল দ্বারা সজ্জিত করা হচ্ছে।


title: বাংলাদেশের সামরিক ইতিহাস

text: প্রাথমিকভাবে ভারত এবং সোভিয়েত ইউনিয়নের উপর নির্ভরশীল থাকার পাশাপাশি বাংলাদেশ চায়না এবং যুক্তরাষ্ট্রের সাথে সামরিক বন্ধন জোরদার করেছিলো। বর্তমানে বাংলাদেশ সেনাবাহিনী জাতিসংঘের শান্তিরক্ষা মিশনে সক্রিয়ভাবে যুক্ত আছে। ১৯৯১ সালে উপসাগরীয় যুদ্ধ চলাকালীন সময় বাংলাদেশ সৌদি আরব এবং কুয়েতে ২,১৯৩ সদস্য বিশিষ্ট একটি দল শান্তিরক্ষী দল প্রেরণ করেছিলো। বাংলাদেশ সেনাবাহিনী নামিবিয়া, কম্বোডিয়া, সোমালিয়া, উগান্ডা, রুয়ান্ডা, মোজাম্বিক, সাবেক যুগোস্লাভিয়া, লিবিয়া, হাইতি, তাজিকিস্তান, পশ্চিম সাহারা, সিয়েরা লিওন, কসোভো, জর্জিয়া, পূর্ব তিমুর, কঙ্গো, কোট ডি আইভরি এবং ইথিওপিয়ার শান্তিরক্ষা মিশনে অংশগ্রহণ করেছে। ২০০৮ সালের হিসেব অনুযায়ী বাংলাদেশ ৯,৮০০ জন সৈন্য পাঠিয়ে জাতিসংঘের দ্বিতীয় বৃহত্তম শান্তিরক্ষি প্রেরণকারী দেশ হিসেবে স্বীকৃতি লাভ করেছে।


title: বাংলাদেশের স্বাধীনতা যুদ্ধ

text: স্বাধীনতা যুদ্ধে গেরিলাদের প্রথম পর্যায়ের যুদ্ধগুলো ছিল পরিকল্পনাহীন ও অপ্রস্তুত। ২৬শে মার্চ সারা দেশে প্রতিরোধ শুরু হয় এবং এপ্রিলের শুরুতেই প্রবাসী সরকার গঠিত হয়। কিন্তু অস্ত্রপ্রাপ্তি ও প্রশিক্ষণ - এই দুইয়ের ঘাটতির কারণে বাংলাদেশের স্বাধীনতার লড়াই পরিকল্পিত রূপ পেতে পেতে জুন মাস পার হয়ে যায়। ১১ জুলাই বাংলাদেশের সামরিক কমান্ড তৈরি করা হয়। কর্নেল (অবঃ) মুহম্মদ আতাউল গণি ওসমানীকে বাংলাদেশ বাহিনীৱ সৰ্বাধীনায়ক, বাংলাদেশকে সর্বমোট ১১টি সেক্টরে ভাগ করা হয় এবং পাকিস্তানি সেনাবাহিনী থেকে পালিয়ে আসা কর্মকর্তাদের মধ্য থেকে প্রতিটি সেক্টরের জন্যে একজন করে অধিনায়ক নির্বাচন করা হয়।


title: বাংলাদেশ সেনাবাহিনী ২নং কমান্ডো ব্যাটালিয়ন

text:
যদিও এই কমান্ডো ব্যাটালিয়নটির সদর দপ্তর ২৪ পদাতিক ডিভিশন চট্টগ্রামে অবস্থিত, তারা সেনাবাহিনী সদর দপ্তর কর্তৃপক্ষের অধীনস্থ। আরো বিশেষভাবে,তাদের সৈন্য-সমাবেশ চীফ অফ আর্মি জেনারেল দ্বারা নিয়ন্ত্রিত। কমান্ডো ব্যাটালিয়নটি ক্রমাগত প্রস্তুত থাকে যাতে তারা দেরী না করে দ্রুত সংগঠিত হতে পারে।
ভাইপার্সদের দেশে এবং বিদেশে মিশনের জন্য যে কোন ধরণের কাজ করার প্রশিক্ষণ দেওয়া হয়। তাদের মিশন অন্তর্ভুক্ত (কিন্তু সীমাবদ্ধ নয়):


title: বাংলাদেশ সেনাবাহিনী

text: বাংলাদেশ সেনাবাহিনী বাংলাদেশ সশস্ত্র বাহিনীর স্থল শাখা। এটি বাংলাদেশ সশস্ত্র বাহিনীর সর্ববৃহৎ শাখা। সেনাবাহিনীর প্রাথমিক দায়িত্ব হচ্ছে বাংলাদেশের ভূখণ্ডের অখণ্ডতা রক্ষা সহ সব ধরনের নিরাপত্তা ও প্রতিরক্ষা সহায়তায় প্রয়োজনীয় শক্তি ও জনবল সরবরাহ করা। সেনাবাহিনীর সব ধরনের কর্মকান্ড সশস্ত্র বাহিনী বিভাগের সেনা শাখা দ্বারা নিয়ন্ত্রিত হয়। প্রাথমিক দায়িত্বের পাশাপাশি যেকোন জাতীয় জরুরি অবস্থায় বেসামরিক প্রশাসনের সহায়তায় এগিয়ে আসতে বাংলাদেশ সেনাবাহিনী সাংবিধানিক ভাবে প্রতিশ্রুতিবদ্ধ।


title: বাংলাদেশ সেনাবাহিনী

text: বিশেষ অপারেশন সক্ষমতা বাড়ানোর জন্য "২ প্যারাকমান্ডো ব্যাটালিয়ন" প্রতিষ্ঠা করা হয়েছে। এই ব্যাটালিয়ন এবং পূর্বের "১ প্যারাকমান্ডো ব্যাটালিয়ন" নিয়ে গঠিত হয়েছে দেশের একমাত্র প্যারা কমান্ডো ব্রিগেড। বাংলাদেশ সেনাবাহিনী ২০১১ সালে চীন থেকে ৪৪টি "এমবিটি-২০০০" ট্যাংক ক্রয় করেছে। এই ক্রয় ছিল দেশটির ইতিহাসের প্রথম বারের মত ট্যাংক ক্রয়। বাংলাদেশ সেনাবাহিনীর প্রকৌশলীগণ চীনের তৈরী "টাইপ-৬৯" ট্যাংককে আপগ্রেড করে "টাইপ-৬৯টুজি" মানে উন্নত করেছে। বর্তমানে বাংলাদেশ সেনাবাহিনীর ভারি ওয়ার্কশপে ১৭৪টি "টাইপ-৫৯" ট্যাংককে আপগ্রেড করে "টাইপ-৫৯ বিডি দুর্জয়" মানে উন্নীত করা হচ্ছে। পদাতিক সৈন্যদের গতিশীলতা বাড়ানোর জন্য ৩০০টি বিভিন্ন ধরনের আর্মারড যান যেমন: রাশিয়ার "বিটিআর-৮০", তুরস্কের "অটোকার কোবরা", সার্বিয়ার "বিওভি এম১১" ইত্যাদি কেনা হয়েছে।


title: বাংলাদেশ নৌবাহিনী

text: স্বাধীনতার পর পর নৌবাহিনীর সম্পদ বলতে ছিল চট্টগ্রামে পাকিস্তান নৌবাহিনীর পরিত্যক্ত ঘাটি সাবেক "পিএনএস বখতিয়ার", খুলনায় বিপর্যস্ত ঘাটি সাবেক "পিএনএস তিতুমীর" এবং ঢাকায় একটি পরিবহন শিবির। সে সময় নৌবাহিনীর কোন জাহাজ, ঘাটি, স্থায়ী আবাস, অস্ত্র, প্রশিক্ষণ ব্যবস্থা, সাংগঠনিক কাঠামো কিছুই ছিল না। স্বাধীনতার পর পাকিস্তান হতে পলায়ন করা লেফটেন্যান্ট কমান্ডার নুরুল হককে ঢাকায় এনে কমোডোর পদে আসীন করা হয় ও নৌবাহিনীর প্রধান হিসেবে নিযুক্ত করা হয়। ১৮০ জন সদস্য নিয়ে যাত্রা শুরু করে বাংলাদেশ নৌবাহিনী। নৌবাহিনীর প্রথম সদর সপ্তর ছিল সেনাসদরের এক উইং এ। পরবর্তীতে তা পুরাতন বিমান সদরের এক উইং এ স্থানান্তর করা হয়। পরবর্তীতে বর্তমান "বানৌজা হাজী মহসিন" এর জায়গায় নৌসদর স্থাপন করা হয়।


title: বাংলাদেশের ইতিহাস

text: সামরিক উদ্দেশ্যে বাংলাদেশকে ১১ জন কমান্ডারের অধীনে ১১ টি সেক্টরে বিভক্ত করা হয়।এই অাঞ্চলিক বাহিনীগুলোর সাথে সাথে যুদ্ধের জন্য অারও তিনটি বিশেষ বাহিনী গঠন করা হয়ঃ [[জেড ফোর্স (বাংলাদেশ)|জেড ফোর্স]], [[এস ফোর্স (বাংলাদেশ)|এস ফোর্স]] এবং [[কে ফোর্স (বাংলাদেশ)|কে ফোর্স]]। এই তিনটি বাহিনীর নাম উক্ত বাহিনীর কমান্ডারদের নামের প্রথম অক্ষর থেকে উদ্ভূত হয়েছে। মেহেরপুর সরকার কর্তৃক প্রশিক্ষণ এবং অস্ত্র ও গোলাবারুদ সহ বেশিরভাগ অস্ত্র সরবরাহ করা হয়েছিল, যা ভারত কর্তৃক সমর্থিত ছিল। পাকিস্তান সেনাবাহিনী এবং বাংলার [[মুক্তি বাহিনী]] এর মধ্যে যুদ্ধের সময় আনুমানিক এক কোটি বাঙালী, প্রধানত হিন্দু, ভারতের অাসাম, ত্রিপুরা এবং পশ্চিমবঙ্গ রাজ্যে আশ্রয় নেয়।


title: বাংলাদেশ সেনাবাহিনী

text: বাংলাদেশ সেনাবাহিনী বহুবছর ধরেই জাতিসংঘ শান্তিরক্ষা মিশনে সক্রিয়ভাবে অংশগ্রহণ করছে। ১৯৯৮ সালে বাংলাদেশ সেনাবাহিনীকে প্রথমবারের মত জাতিসংঘ শান্তিরক্ষা মিশনে পাঠানো হয়। সেবছর সেনাবাহিনীকে ইরাকে এবং নামিবিয়ায় মোতায়েন করা হয়। তৎকালীন রাষ্ট্রপতি হু মু এরশাদের উদ্যোগে এই মোতায়েন সম্পন্ন হয়। পরবর্তীতে উপসাগরীয় যুদ্ধ শেষে জাতিসংঘ মিশনের আওতায় বাংলাদেশ সেনাবাহিনী একটি যান্ত্রিক-পদাতিক বহর প্রেরণ করে। সেই থেকে শুরু করে আজ পর্যন্ত বাংলাদেশ সেনাবাহিনী ২৫টি দেশে ৩০টি শান্তিরক্ষা মিশনে অংশ নিয়েছে। এই দেশগুলোর মধ্যে রয়েছে অ্যাঙ্গোলা, নামিবিয়া, কম্বোডিয়া, সোমালিয়া, সুদান, ইরিত্রিয়া, উগান্ডা, রুয়ান্ডা, বসনিয়া ও হার্জেগোভিনা, মোজাম্বিক, যুগোস্লাভিয়া, লাইবেরিয়া, হাইতি, তাজিকিস্তান, পশ্চিম সাহারা, সিয়েরা লিওন, কসভো, জর্জিয়া, পূর্ব তিমুর, কঙ্গো, আইভোরি কোস্ট এবং ইথিওপিয়া।


title: দাদাসাহেব ফালকে পুরস্কার

text:
১৭তম জাতীয় চলচ্চিত্র পুরস্কার সমারোহে চলচ্চিত্র অভিনেত্রী দেবিকা রাণীকে প্রথম দাদাসাহেব ফালকে পুরস্কার প্রদান করা হয়। এই পুরস্কারের ইতিহাসে অভিনেতা পৃথ্বীরাজ কপূর একমাত্র মরণোত্তর পুরস্কার প্রাপক ছিলেন। তাঁর পুত্র রাজ কপূর ১৯৭১ খ্রিস্টাব্দে ১৯তম জাতীয় চলচ্চিত্র পুরস্কার সমারোহে পিতার হয়ে পুরস্কার গ্রহণ করেন ও ১৯৮৭ খ্রিস্টাব্দে ৩৫তম জাতীয় চলচ্চিত্র পুরস্কার সমারোহে
নিজেও এই পুরস্কার লাভ করেন। বোম্মিরেড্ডি নরসিংহ রেড্ডি (১৯৭৪) ও বোম্মিরেড্ডি নাগি রেড্ডি (১৯৮৬); রাজ কপূর (১৯৮৭) ও শশী কপূর (২০১৪); এবং বলদেব রাজ চোপড়া (১৯৯৮) ও যশ চোপড়া (২০০১) এই তিন জোড়া ভাই ও লতা মঙ্গেশকর (১৯৮৯) ও আশা ভোঁসলে (২০০০) এই দুই বোন এই পুরস্কার লাভ করেন।


title: রবার্ট ডি নিরো

text: প্রতিভাবান পরিচালক মার্টিন স্করসির সাথে তাঁর দীর্ঘদিনের বিভিন্ন কাজের মাধ্যমে ১৯৮০ সালে নির্মিত রেজিং বুল সিনেমায় জ্যাক লামোটা নামক চরিত্র রূপায়নের জন্য সেরা অভিনেতা হিসেবে একাডেমি পুরস্কার পান। তিনি স্করসেসের পরিচালিত মনোস্তাত্ত্বিক রোমাঞ্চ কাহিনিভিত্তিক সিনেমা ট্যাক্সি ড্রাইভার (১৯৭৬) এবং কেপ ফিয়ার (১৯৯১) সিনেমায় অভিনয়ের সুবাদে একাডেমি পুরষ্কারের জন্য মনোনয়ণ পেয়েছিলেন। একাডেমি পুরষ্কারের জন্য তাকে আরো মনোনয়ন দেয়া হয় মাইকেল কিমিনো'র ভিয়েতনাম যুদ্ধ সম্পর্কিত সিনেমা দ্য ডিয়ার হান্টার (১৯৭৮), পেনি মার্শাল পরিচালিত অ্যায়োকেনিং (১৯৯০) এবং ডেভিড ও'রাসেলের রোমান্টিক কৌতুক-নাট্য সিলভার লাইনিংস প্লেবুক (২০১২) সিনেমার জন্য। গুডফেলাস (১৯৯০) নামক চলচ্চিত্রে জিমি কনওয়ে চরিত্রটি রূপায়নের জন্য ১৯৯০ সালে বাফটা পুরষ্কারের জন্য মনোনয়ন লাভ করেন। তিনি গোল্ডেন গ্লোব পুরষ্কার সেরা অভিনেতা - মোশন পিকচার মিউজিক্যাল বা কৌতুক বিষয়ে চারবার মনোনয়ন লাভ করেন মিউজিক্যাল নাট্য নিউ ইয়র্ক, নিউ ইয়র্ক (১৯৭৭), গ্যাংষ্টার কৌতুক এ্যানালাইজ দিস (১৯৯৯), মিডনাইট রান (১৯৮৮) এবং মিট দ্য পেরেন্টস (২০০০) সিনেমার জন্য। তিনি একই সাথে সিনেমা পরিচালনা ও অভিনয় করেছেন যেমন অপরাধমূলক নাট্য এ ব্রংস টেল (১৯৯৩) এবং গুপ্তচর বিষয়ক সিনেমা দ্য গুড শেপার্ড (২০০৬)। ডি নিরো ২০০৩ সালে এএফআই আজীবন সম্মাননা পুরষ্কার লাভ করেন এবং গোল্ডেন গ্লোব সিসিল বি. ডিমিলি পুরষ্কার লাভ করেন ২০১০ সালে।


title: ফারাহ খান

text: মনসুন ওয়েডিং, ভ্যানিটি ফেয়ার এবং বম্বে ড্রীমস সিনেমায় ফারাহ খানের কাজ ২০০৪ সালের টনি পুরস্কার অনুষ্ঠানে টনি সেরা নৃত্য পরিকল্পনাকারী পুরস্কারের এর জন্য মনোনীত হয়। বম্বে ড্রীমস সিনেমায় তিনি আন্থনী ভান লাস্টের সাথে যৌথভাবে এই পুরস্কারের জন্য মনোনীত হন। তিনি পাচবার ফিল্মফেয়ার সেরা নৃত্যপরিকল্পনাকারী পুরস্কার জিতেছেন। রেড চিলি ইন্টারটেইনমেন্ট প্রযোজিত ফারাহ খানে প্রথম পরিচালিত সিনেমা ম্যায় হুঁ না। তিনি দ্বিতীয় নারী পরিচালক হিসেবে ফিল্মফেয়ার সেরা পরিচালক পুরস্কারের জন্য মনোনীত হন। পরিচালক হিসেবে তার দ্বিতীয় সিনেমা হল, ওম শান্তি ওম, যা মুক্তির পর সর্বোচ্চ আয়কারী সিনেমা। তিস মার খান তার পরিচালিত পরবর্তী মুক্তপ্রাপ্ত সিনেমা। ২০১২ সালে, তিনি বেলা বাংশালী সেহ্‌গাল পরিচালিত শিরি ফারহাদ কি তো নিকাল পাড়ি সিনেমায় কেন্দ্রীয় চরিত্রে অপভিনয়ের মাধ্যমে তিনি প্রধান অভনেত্রী হিসেবে অভিষেক করেন।


title: ফ্রাঙ্ক সিনাত্রা

text: সিনাত্রার চলচ্চিত্র কর্মজীবন খুবই সফল ছিল। "ফ্রম হিয়ার টু ইটার্নিটি" ছবি দিয়ে একাডেমি পুরস্কার জয়ের পর তিনি "দ্য ম্যান উইথ দ্য গোল্ডেন আর্ম" (১৯৫৫)-এ অভিনয় করেন এবং "দ্য মাঞ্চুরিয়ান ক্যান্ডিডেট" (১৯৬২)-এ তার কাজের জন্য সমাদৃত হন। তিনি সঙ্গীতধর্মী "অন দ্য টাউন" (১৯৪৯), "গাইজ অ্যান্ড ডলস" (১৯৫৫), "হাই সোসাইটি" (১৯৫৬) ও "পাল জোই" (১৯৫৭) ছবিতে কাজ করেন এবং শেষোক্ত চলচ্চিত্রের জন্য একটি গোল্ডেন গ্লোব পুরস্কার লাভ করেন। কর্মজীবনের শেষের দিকে তিনি কয়েকটি গোয়েন্দা চরিত্রে কাজ করেন, যার মধ্যে একটি হল "টনি রোম" (১৯৬৭)-এ নাম ভূমিকায় অভিনয়। সিনাত্রা ১৯৭১ সালে গোল্ডেন গ্লোব সেসিল বি. ডামিল পুরস্কার লাভ করেন। টেলিভিশন পর্দায় "দ্য ফ্রাঙ্ক সিনাত্রা শো" ১৯৫০ সালে শুরু হয় এবং ১৯৫০ ও ১৯৬০-এর দশক জুড়ে চলে। সিনাত্রা ১৯৪০-এর দশকের মাঝামাঝি থেকে রাজনীতির সাথে যুক্ত হন এবং হেনরি এস. ট্রুম্যান, জন এফ. কেনেডি ও রোনাল্ড রিগানের জন্য সক্রিয়ভাবে প্রচারণা চালান।


title: দ্য শশাঙ্ক রিডেম্পশন

text: চলচ্চিত্রটি ১৯৯৪ সালে ৬৭তম একাডেমি পুরস্কারে সাতটি বিভাগে মনোনয়ন লাভ করে, যা স্টিফেন কিংয়ের কাজ অবলম্বনে নির্মিত কোন চলচ্চিত্রের মধ্যে সর্বোচ্চ, কিন্তু কোন বিভাগে পুরস্কার লাভ করে নি। এছাড়া ছবিটি ৫২তম গোল্ডেন গ্লোব পুরস্কারে দুটি মনোনয়ন লাভ করে; রবিন্স ও ফ্রিম্যান স্ক্রিন অ্যাক্টরস গিল্ড পুরস্কারে প্রধান অভিনেতার ভূমিকায় অনন্য অভিনয়ের পুরস্কারের জন্য মনোনয়ন লাভ করেন; ড্যারাবন্ট ডিরেক্টরস গিল্ড অব আমেরিকা পুরস্কারে শ্রেষ্ঠ পরিচালক বিভাগে মনোনয়ন লাভ করে; এবং চিত্রগ্রাহক রজার ডিকিন্স আমেরিকান সোসাইটি অব সিনেম্যাটোগ্রাফার্স পুরস্কারে চিত্রগ্রহণে অনন্য অবদানের জন্য পুরস্কার লাভ করেন।


title: জন ট্রাভোল্টা

text: ট্রাভোল্টা "স্যাটারডে নাইট ফিভার" ও "পাল্প ফিকশন" চলচ্চিত্রে তার ভূমিকার জন্য শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। তিনি "গেট শর্টি" চলচ্চিত্রে অভিনয়ের জন্য শ্রেষ্ঠ সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার লাভ করেন এবং আরও ছয়টি গোল্ডেন গ্লোবের মনোনয়ন লাভ করেন। ২০১৪ সালে তিনি আন্তর্জাতিক চলচ্চিত্র অঙ্গনে অনন্য অবদানের জন্য আইফা পুরস্কার লাভ করেন। ২০১৬ সালে ট্রাভোল্টা "আমেরিকান ক্রাইম স্টোরি" ধারাবাহিকের প্রযোজক হিসেবে তার প্রথম প্রাইমটাইম এমি পুরস্কার লাভ করেন এবং এই ধারাবাহিকে রবার্ট শাপিরো চরিত্রে অভিনয়ের জন্য অপর একটি এমি ও গোল্ডেন গ্লোব মনোনয়ন লাভ করেন।


title: ফ্রাঙ্ক সিনাত্রা

text: ফ্রান্সিস আলবার্ট সিনাত্রা (ইংরেজি: Francis Albert Sinatra; ১২ই ডিসেম্বর ১৯১৫ - ১৪ই মে ১৯৯৮) ছিলেন একজন মার্কিন গায়ক, অভিনেতা ও প্রযোজক। তিনি বিংশ শতাব্দীর অন্যতম জনপ্রিয় ও প্রভাবশালী সঙ্গীতশিল্পী ছিলেন। তিনি সর্বকালের সর্বাধিক বিক্রিত সঙ্গীতশিল্পীদের একজন, বিশ্বব্যাপী তার ১৫০ মিলিয়নের অধিক রেকর্ড বিক্রি হয়েছে। নিউ জার্সির হোবোকনে জন্ম নেওয়া ইতালীয় বংশোদ্ভূত সিনাত্রা সুইং যুগে হ্যারি জেমস ও টমি ডার্সির সাথে তার সঙ্গীত কর্মজীবন শুরু করেন। ১৯৪৩ সালে কলাম্বিয়া রেকর্ডসের সাথে চুক্তিবদ্ধ হওয়ার পর তিনি একক শিল্পী হিসেবে সফলতা লাভ করেন এবং "ববি সক্সার"দের আদর্শে পরিণত হন। তার প্রথম অ্যালবাম "দ্য ভয়েস অব ফ্রাঙ্ক সিনাত্রা" ১৯৪৬ সালে প্রকাশিত হয়। ১৯৫০-এর দশকের শুরুর দিকে সিনাত্রার কর্মজীবনে বিরতি দেখা যায় এবং তিনি লাস ভেগাসে চলে যান। সেখানে তিনি র‍্যাট প্যাকের হয়ে সুপরিচিত রেসিডেন্সি পরিবেশক হয়ে ওঠেন। ১৯৫৩ সালে "ফ্রম হিয়ার টু ইটার্নিটি" চলচ্চিত্র দিয়ে তার কর্মজীবনে আবার উত্থান শুরু হয় এবং তিনি তার এই কাজের জন্য শ্রেষ্ঠ পার্শ্ব অভিনেতা বিভাগে একাডেমি পুরস্কার ও গোল্ডেন গ্লোব পুরস্কার লাভ করেন। এই দশকে তার প্রকাশিত "ইন দ্য উই স্মল আওয়ার্স" (১৯৫৫), "সং ফর সুইংগিন লাভারস!" (১৯৫৬), "কাম ফ্লাই উইথ মি" (১৯৫৮), "অনলি দ্য লোনলি" (১৯৫৮) ও "নাইস "এন" ইজি" (১৯৬০) অ্যালবামগুলো সমাদৃত হয়।


title: জেমি ফক্স

text: ২০০৪ সালের আগস্টে টম ক্রুজের সাথে তার অভিনীত "কোল্যাটেরাল" (২০০৪) মুক্তি পায়। এতে তিনি ট্যাক্সি ড্রাইভার ম্যাক্স ডোরোচার চরিত্রে অভিনয় করে শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন। ফক্স একই বছরে রে চার্লসের জীবনীমূলক "রে" চলচ্চিত্রে নাম ভূমিকায় অভিনয় করেন। এতে অভিনয়ের জন্য তিনি শ্রেষ্ঠ অভিনেতার জন্য একাডেমি পুরস্কার, বাফটা পুরস্কার ও গোল্ডেন গ্লোব পুরস্কার লাভ করেন। ফক্স একাডেমি পুরস্কারের ইতিহাসে দ্বিতীয় অভিনেতা যিনি একই বছর দুটি ভিন্ন চলচ্চিত্রের জন্য দুটি অভিনয়ের পুরস্কারের মনোনয়ন লাভ করেন। তার পূর্বে এই সম্মান লাভ করেছিলেন আল পাচিনো। ২০০৫ সালে ফক্সকে একাডেমি অব মোশন পিকচার আর্টস অ্যান্ড সায়েন্সেস-এ যোগদান করার জন্য আহ্বান করা হয়।


title: কেভিন স্পেসি

text:
২০১১ সালে স্পেসি নেটফ্লিক্সের "হাউজ অব কার্ডস্" ধারাবাহিকে ফ্রাঙ্ক আন্ডারউড চরিত্রে অভিনয় করেন। এই ধারাবাহিকের জন্য তিনি ২০১৩ সালে ৬৫তম প্রাইমটাইম এমি পুরস্কার-এ ধারাবাহিক নাটকে সেরা প্রধান চরিত্রে অভিনেতার পুরস্কারের মনোনয়ন লাভ করেন। তিনি প্রথম ওয়েব টেলিভিশন অভিনেতার জন্য প্রাইমটাইম এমির মনোনয়ন লাভ করেন। এছাড়া তিনি ২০১৪ সালে তিনি টেলিভিশন ধারাবাহিক নাটকের সেরা অভিনেতার জন্য গোল্ডেন গ্লোব পুরস্কার লাভ করেন এবং ধারাবাহিক নাটকে অসাধারণ অভিনয়ের জন্য স্ক্রিন অ্যাক্টরস গিল্ড পুরস্কার-এর মনোনয়ন লাভ করেন।
একই বছর স্পেসি ব্ল্যাক কমেডি চলচ্চিত্র "হরিবল বসেস"-এ অভিনয় করেন, ছবিটি বক্স অফিসে সফলতা অর্জন করে। তিনি জীবনীমূলক থ্রিলার চলচ্চিত্র "ক্যাপ্টেন ফিলিপস" (২০১৩)-এর নির্বাহী প্রযোজক ছিলেন, ছবিটি শ্রেষ্ঠ চলচ্চিত্রের জন্য একাডেমি পুরস্কারের মনোনয়ন লাভ করে।


title: ফ্রাঙ্ক মরগান

text: তিনি "দ্য অ্যাফেয়ার্স অব সেলিনি" (১৯৩৪) চলচ্চিত্রে ফ্লোরেন্সের ডিউক চরিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কারে মনোনীত হন এবং "টর্টিলা ফ্ল্যাট" (১৯৪২) চলচ্চিত্রে অভিনয়ের জন্য শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। হলিউড ওয়াক অব ফেমে তার নামাঙ্কিত দুটি তারকা রয়েছে; একটি চলচ্চিত্রের অবদানের জন্য ১৭০৮ ভাইন স্ট্রিটে এবং অপরটি বেতারে তার কাজের স্বীকৃতি হিসেবে ৬৭০০ হলিউড বলেভার্ডে অবস্থিত।


title: সার

text: কৃষিজনিত প্রবাহ মিঠা পানির জলাশয়সূহের ইউট্রোফিকেশনের জন্য সবচেয়ে বড় সহায়ক। উদাহারণ হিসেবে যুক্তরাষ্ট্রের হ্রদসমূহের প্রায় অর্ধেকই ইউট্রোফিকেট। ইউট্রোফিকেশনে সবচেয়ে বড় সহায়ক ফসফেট যেটা সাধারণত একটি দ্রুত শেষ হওয়ার মতো পুষ্টি উপাদান;উচ্চ ঘনত্বের জল শৈবাল এবং সায়ানোব্যাক্টেরিয়ার জন্মানোর ক্ষেত্রে সবচেয়ে বড় সহায়ক যারা পানিতে দ্রবীভূত অক্সিজেন শোষন করে দ্রবণীয় অক্সিজেনের মাত্রা কমিয়ে ফেলে। সায়ানোব্যাক্টেরিয়ার ব্লুমগুলো আরোও বিষাক্ত কিছু উপাদান জলে তৈরি করে যেটা জলজ প্রানীদের জন্য তো ক্ষতিকর তার উপর তা পরোক্ষভাবে মানুষেরও ক্ষতি করে।


title: কৃষিবনবিদ্যা

text: আলোছায়া পদ্ধতিতে শস্যকে উদ্দেশ্যমূলকভাবে বৃক্ষের চাঁদোয়ার নিচে ছায়াযুক্ত পরিবেশে বাড়তে দেয়া হয়। অধিকাংশ ক্ষেত্রে, নিচের শস্য ছায়াসহিষ্ণু হয় অথবা উপরের বৃক্ষ মোটামুটি উন্মুক্ত চাঁদোয়ার হয়। এর সুস্পষ্ট একটি উদাহরণ হল ছায়ায় বেড়ে উঠা কফি। এই অনুশীলন আগাছাদমনের ব্যয় কমায় এবং কফির গুণগত মান ও স্বাদ বাড়িয়ে দেয়।


title: মৃত্তিকা আবহবিকার

text:
ক্ষয়ীভবন প্রক্রিয়ার একটি অংশ হল পুঞ্জিত ক্ষয়। বড় পুঞ্জরূপে আবহবিকারপ্রাপ্ত শিলাখন্ড প্রধানত মাধ্যাকর্ষণ শক্তির প্রভাবে ভূমির ঢাল বরাবর তার মূল স্থান থেকে যখন অন্য জায়গায় স্থানান্তরিত হয়, তখন সেই প্রক্রিয়াকে পুঞ্জিত ক্ষয় বলে।
আবহবিকারের ফলে প্রথমে শিলাস্তূপ মূল ভূখন্ড থেকে আলগা হয়ে যায়। পরে তা ক্ষয়ীভবন প্রক্রিয়ায় অন্য জায়গায় সরে যায়। এই ঘটনাকে বলে নগ্নীভবন। এই প্রক্রিয়া ঘটে বলেই শিলা আবার নতুন করে আবহবিকারপ্রাপ্ত হয়।
আবহবিকারকে তিনটি ভাগে ভাগ করা হয়। যথা- ১. যান্ত্রিক, ২. রাসায়নিক, ৩. জৈবিক আবহবিকার।


title: প্রধানমূল

text: বৃক্ষের প্রধানমূল প্রথমদিকে মাধ্যাকর্ষণের প্রভাবেই নিচের দিকে যায়, কিন্তু সাধারণ বৃক্ষের শেকড় এক মিটারের মধ্যেই সীমিত হয়ে যায়। এর কারণ, শিকড় যত নিচে যেতে থাকে মাটি তত কঠিন ও দুর্ভেদ্য হতে থাকে। এতে অক্সিজেন এবং জল দুটোরই অভাব দেখা দেয়। এই অবস্থায় পাশ থেকে শিকড়গুলো ছড়িয়ে যেতে থাকে বাতাস, জল ও পুষ্টির সন্ধানে। তবে এর কিছু ব্যতিক্রমও দেখা যায়। পৃথিবীর একেক জায়গার মাটি একেক রকম, প্রতিটি ইকোসিস্টেমের মাটিই ভিন্ন। মেরু তুন্দ্রায় হিমজমাট মৃত্তিকার উপর পর্যন্ত শিকড়ের বিস্তার ঘটে আর শুষ্ক মরুতে গাছের শিকড় বালির ভেতর শতফুট নিচেও চলে যেতে পারে। সাধারণত ছোট বীজধারী গাছের প্রধানমূল ছোট হয় যেমন, বট, অশ্বত্থ, উইলো, পপলার ইত্যাদি।


title: শালতোড়া সমষ্টি উন্নয়ন ব্লক

text: শালতোড়া ব্লকের মৃত্তিকা কাঁকুড়ে, লাল ও ল্যাটেরাইট প্রকৃতির। এই অঞ্চল ক্রান্তীয় শুষ্ক উপ-আর্দ্র অঞ্চলের অন্তর্গত। এখানকার গড় বৃষ্টিপাতের পরিমাণ ১১০০-১৪০০ মিলিমিটার। সর্বোচ্চ ও সর্বনিম্ন গড় তাপমাত্রা যথাক্রমে ৪৫ ডিগ্রি ও ১০ ডিগ্রি সেন্টিগ্রেড। সমগ্র ব্লকে একাধিক ছোটোখাটো টিলা দেখা যায়। মৃত্তিকার জলশোষণ ক্ষমতা বেশি। জলের দ্রুত বহিঃনির্গমনের জন্য মৃত্তিকা ভূমিক্ষয়প্রবণ। এখানকার কৃষিকাজ মূলত বৃষ্টিপাতের উপর নির্ভরশীল। ভৌমজল সহজে বাণিজ্যিকভাবে কলের সাহায্যে তোলা যায় না।


title: চিরহরিৎ

text: শীতপ্রধান জলবায়ুতে চিরহরিৎ বৃক্ষ নিজেদের বেঁচে থাকাকে অনুকূল করে তুলতে পারে। চিরহরিৎ বৃক্ষের পাতা ও নিডলের জঞ্জালের মধ্যে পর্ণমোচী বৃক্ষের পাতার জঞ্জালের চাইতে উচ্চ কার্বন-নাইট্রোজেন অনুপাত রয়েছে যা উচ্চ মাত্রার আম্লিক মাটি ও নিম্নমাত্রার নাইট্রোজেন উপাদানের সৃষ্টি করে। এই পরিস্থিতি চিরহরিতের বৃদ্ধি পরিবেশ অনুকূল করে অন্যদিকে পর্ণমোচীর বেঁচে থাকা কঠিন করে তুলে। এছাড়াও, বিদ্যমান চিরহরিৎ বৃক্ষের সহায়তায় ছোট চিরহরিৎ গাছগুলো অতি সহজে ঠান্ডা আর খরার সমস্যা কাটিয়ে উঠে বেঁচেবর্তে থাকতে পারে।


title: উপ্সেলাইট

text: উপ্সেলাইটের জলীয় বাষ্প শোষণ করার ক্ষমতা জিওলাইটতের থেকে বেশি। অন্যদিকে জিওলাইট উপ্‌সেলাইট বহু বেশি ব্যয়সাধ্য পদার্থ। উপ্‌সেলাইট আর্দ্র পরিবেশ থেকে বহুগুণ শুষ্ক পরিবেশে সঞ্চালিত করলেও শোষিত জলের বেশি অংশই ধরে রাখতে পারে। ৯৫ °সেলসিয়াস উষ্ণতায় উত্তপ্ত করে এর শুষ্ক রূপটি ফেরত পাওয়া যায়। এর বিপরীতে, বেশিরভাগ জিওলাইটের শুষ্ক রূপ পাওয়ার জন্য ১৫০ °সেলসিয়াসের থেকেও বেশী উষ্ণতায় উত্তপ্ত করা হয়। এই শুষ্ককরণ ধর্মের মূল হল- উপ্‌সেলাইটের বৃহৎ আভ্যন্তরীণ পৃষ্ঠতল। ম্যাগনেসিয়াম কার্বনেটের বিভিন্ন রূপের পৃষ্ঠে জল আবদ্ধ হয়ে থাকে এবং এইজন্য স্ফটিকাকার (ইংরেজী:crystalline); এর বিপরীতে উপ্‌সেলাইটের পৃষ্ঠে কোনো জল সংযোজিত না থাকায় ইহা স্ফটিকাকার নয়। উপ্‌সেলাইট আসলে মেসোপোরাস (ইংরেজী:Mesoporous) পদার্থ। এর ফলে এর পৃষ্ঠতল বৃহৎ- প্রতি গ্রামে ৮০০ বর্গমিটার(৮,৬০০ বর্গফুট)।


title: মৃত্তিকা রসায়ন

text:
মৃত্তিকা রসায়ন বলতে মাটির রাসায়নিক বৈশিষ্ট্য নিয়ে অধ্যয়ন ও গবেষণামূলক কর্মকাণ্ডকে বুঝায়। মৃত্তিকা রসায়ন- খনিজ পদার্থসমূহ, জৈব বস্তু এবং প্রাকৃতিক উপাদানসমূহের দ্বারা প্রবাভিত হয়।
১৯৬০ সালের শেষভাগ পর্যন্ত, মৃত্তিকা রসায়ন সাধারণত মাটিতে থাকা রাসায়নিক ক্রিয়া-বিক্রিয়ার উপর আলোকপাত করত, যা "মৃত্তিকা গঠনে" অবদান রাখে বা যেগুলো উদ্ভিদের বৃদ্ধিতে প্রভাবিত করে সেগুলোর উপর। তখন থেকেই, পরিবেশ দূষণ, জৈব এবং অজৈব মৃত্তিকা দূষণ এবং সম্ভাব্য বাস্তুসংস্থানগত স্বাস্থ্য এবং পরিবেশগত স্বাস্থ্য ঝুঁকি সম্পর্কে উদ্বেগ বৃদ্ধি পেতে থাকে। এরই ফলশ্রুতিতে, মৃত্তিকা রসায়নের উপর জোড় দিয়ে "মৃত্তিকাবিজ্ঞান এবং কৃষি মৃত্তিকাবিজ্ঞানকে" পরিবর্তন করে "পরিবেশগত মৃত্তিকা বিজ্ঞানে" স্থানান্তর করা হয়।
দূষক বা সংক্রামকের পরিণতি সম্পর্কে সর্বোচ্চ পূর্বাভাষ, এবং একই সাথে যে প্রক্রিয়ায় তারা প্রাথমিকভাবে মাটিতে অবমুক্ত হয় সে বিষয়ের জ্ঞানই হচ্ছে পরিবেশ মৃত্তিকা রসায়ন। কোন রাসায়নিক মৃত্তিকা পরিবেশের সংস্পর্শে আসার সাথেসাথে অজস্র রাসায়নিক বিক্রিয়া ঘটাতে শুরু করে, যার কারণে দূষক বা সংক্রামকের বিষাক্ততা হ্রাস বা বৃদ্ধি পায়। এই বিক্রিয়াগুলোর মধ্যে রয়েছে শোষণ, অধঃক্ষেপণ, পলিমারকরণ, দ্রবণ, মিশ্রিতকরণ এবং জারণ/বিজারণ। এই বিক্রিয়াসমূহ প্রায় সময় পরিবেশ উপশমের সাথে জড়িত বিজ্ঞানী এবং প্রকৌশলীদের দ্বারা উপেক্ষিত হয়। এই প্রক্রিয়াসমূহের ব্যাপারে ধারণা নিলে দূষক বা সংক্রামকের পরিণতি সম্পর্কে উন্নতর পূর্বাভাষ এবং বিষাক্ততা সম্পর্কে আমাদের সক্রিয় করে তোলে এবং বিজ্ঞানসম্মতভাবে সংশোধনের আভাষ দেয়, এবং মূল্য-সাশ্রয়ী উপশম পদ্ধতির বিকাশ ঘটায়।


title: সুন্দরবন জাতীয় উদ্যান

text:
এই অঞ্চলের নদীর জোয়ারের জলে সিক্ত লবণাক্ত মাটি গাছের প্রয়োজনীয় জল শোষণ করতে পারে না, তাই একে "শারীরবৃত্তীয় শুষ্ক মৃত্তিকা" বলা হয়।
গরাণ, গেঁওয়া সুঁদরি, গর্জন, হেতাঁল, গোলপাতা, কেওড়া, ধোন্দল, পশুর, বাইন, কাদড়া, ওড়া, আমুড়, হদো, বেলাসুন্দরী, গিলে, বাকঝাকা ইত্যাদি সুন্দরবনের গাছপালা। এছাড়া, শিঙ্গড়া, ভাদাল, গড়ে, খলসী, হিঙ্গে, গোলদাদ, হোগলা ইত্যাদি আগাছা এবং নানাবিধ বনৌষধি পাওয়া যায়। এরাই একত্রে ম্যানগ্রোভ বনভূমি গঠন করেছে। লবণাক্ত মাটিতে শ্বাসগ্রহণের অসুবিধার কারণে এদের শ্বাসমূল তৈরি হয়েছে।


title: পানি শোধন

text: শিল্প জল শোধনের দুটি প্রধান প্রক্রিয়া হল "বয়লার জল শোধন" এবং "ঠান্ডা জল শোধন" । একটি সঠিক জল শোধনের অভাব নল কাজ এবং বয়লার হাউজিংয়ের মধ্যে দিয়ে জলে কঠিন বস্তুর উপস্থিতি এবং অনেক রোগজীবাণুর সৃষ্টি করতে পারে । বাষ্পীয় বয়লারের ক্ষয়প্রাপ্তি হতে পারে যখন এটি অপরিশোধিত থেকে যায়। যন্ত্রপাতিতে ময়লার আবরন জমলে এটি যন্ত্রপাতিকে দুর্বল ও বিপজ্জনক করে তুলতে পারে, যখন তাপ সহ্য করার ক্ষমতা বেড়ে ওঠার কারণে অতিরিক্ত জ্বালানিটি একই স্তরের পানিকে গরম করার প্রয়োজন হয়। নিম্ন মানের অপরিচ্ছন্ন জল ব্যাকটেরিয়া যেমন: লিগিওনেলা এর জন্য একটি প্রজনন স্থল হয়ে উঠতে পারে যা জনস্বাস্থ্যের ঝুঁকির কারণ।


title: চণ্ডীদাস

text:
"ব্রহ্মাণ্ড ব্যাপিয়া আছয়ে যে জন, কেহ না জানয়ে তারে।
প্রেমের আরতি যে জন জানয়ে সেই সে চিনিতে পারে।।""মরম না জানে, মরম বাথানে, এমন আছয়ে যারা।
কাজ নাই সখি, তাদের কথায়, বাহিরে রহুন তারা।
আমার বাহির দুয়ারে কপাট লেগেছে – ভিতর দুয়ার খোলা।""কহে চণ্ডীদাস, কানুর পীরিতি – জাতিকুলশীল ছাড়া।""প্রণয় করিয়া ভাঙ্গয়ে যে। সাধন-অঙ্গ পায় না সে।""কি লাগিয়া ডাকরে বাঁশী আর কিবা চাও।
বাকি আছে প্রাণ আমার তাহা লৈয়া যাও। "সহজিয়া গুরুবাদের প্রতি শ্রদ্ধা নিবেদন করে তিনি লেখেন,


title: জয়পতাকা স্বামী

text: যখন তিনি ভারতে যাবার প্রস্তুতি নিচ্ছিলেন, তখন একদিন আন্তর্জাতিক কৃষ্ণভাবনামৃত সংঘের প্রতিষ্ঠাতা আচার্য, কৃষ্ণকৃপাশ্রীমূর্তি এ. সি. ভক্তিবেদান্ত স্বামী প্রভুপাদের শিষ্যদেরকে পার্কে কীর্তন ও ব্যাক টু গডহেড পত্রিকা বিতরণ করতে দেখলেন। একজন ভক্ত তাঁকে ব্যাক টু গডহেড পত্রিকা দেবার জন্য এগিয়ে আসলে তার কপালে অংকিত তিলক দেখে তিনি স্তব্ধ হয়ে গিয়েছিলেন এবং তাঁর তখন এমন বিস্ময়কর অনুভূতি হচ্ছিল যে তিনি হঠাৎ দৌড়াতে লাগলেন। কয়েক মিনিট দৌড়ানোর পর তিনি থামলেন ও চিন্তা করতে লাগলেন যে তিনি কী দেখেছেন এবং কেনই বা তিনি এত প্রভাবিত হলেন। অনুভূতিটি ছিল দীর্ঘদিন পর পুনরায় কোন কিছু দেখতে পাওয়ার, তাঁর স্মৃতিতে সুপ্ত ও লুকায়িত কোন কিছুর পুণর্জাগরণের। তিনি পার্কে ফিরে গেলেন, কিন্তু ততক্ষণে ভক্তরা চলে গিয়েছিল।


title: বেঙ্কটেশ্বর

text: বিষ্ণুর প্রতি দয়াপরবশ হয়ে ব্রহ্মা ও শিব স্থির করলেন তাঁরা যথাক্রমে একটি গাভী ও একটি বাছুরের রূপ ধরে তাঁর সেবা করবেন। সূর্য মহালক্ষ্মীকে একথা জানিয়ে অনুরোধ করলেন, তিনি যেন গোয়ালিনীর বেশ ধরে সেই গাভী ও বাছুর দুটিকে চোল দেশের রাজার কাছে বিক্রি করে দেন। চোলরাজা সেই গাভী ও বাছুর দুটিকে কিনে নিয়ে তাঁর গরুর পালের সঙ্গে বেঙ্কট পর্বতে চরতে পাঠালেন। বিষ্ণুকে পিঁপড়ের ঢিপিতে খুঁজে পেয়ে গাভীটি তাঁকে দুধ খাওয়াতে শুরু করল। এদিকে প্রাসাদে গাভীটি যথেষ্ট পরিমাণে দুধ দিতে পারছিল না। তাই চোলরানি রাখালকে খুবই তিরস্কার করতে লাগলেন। দুধের অভাবের কারণ খুঁজতে গিয়ে রাখাল গাভীর পিছু নিল। একটি ঝোপের আড়াল থেকে লুকিয়ে সে দেখতে পেল, গাভীটি একটি পিঁপড়ের স্তুপের উপর তার বাঁট থেকে দুধ ঝরিয়ে দিচ্ছে। তা দেখে রেগে গিয়ে রাখাল নিজের কুঠার নিয়ে গাভীটির মাথায় এক কোপ বসাতে গেল। তখন বিষ্ণু পিঁপড়ের স্তুপ থেকে বেরিয়ে এসে সেই আঘাতটি নিজের উপর গ্রহণ করে গাভীটিকে রক্ষা করলেন। রাখাল যখন দেখল বিষ্ণু তার কুঠারের আঘাতে রক্তাক্ত হয়েছেন, তখন সে ভয়ে পেয়ে পড়ে গেল আর সেখানেই প্রাণত্যাগ করল।


title: একাদশী

text: কিছুদিন পরে ভগবানের সৃষ্ট পাপ পুরুষ এসে শ্রীহরির কাছে করজোড়ে কাতর প্রার্থণা জানাতে লাগল-হে ভগবান ! আমি আপনার প্রজা। আমাকে যারা আশ্রয় করে থাকে, তাদের কর্ম অনূযায়ী তাদের দুঃখ দান করাই আমার কাজ ছিল। কিন্তু সম্প্রতি একাদশীর প্রভাবে আমি কিছুই করতে পারছি না, বরং ক্ষয়প্রাপ্ত হচ্ছি। কেননা একাদশী ব্রতের ফলে প্রায় সব পাপাচারীরা বৈকূণ্ঠের বাসিন্দা হযে যাচ্ছে। হে ভগবান, এখন আমার কি হবে? আমি কাকে আশ্রয় করে থাকব? সবাই যদি বৈকূণ্ঠে চলে যায়, তবে এই মর্ত্য জগতের কি হবে? আপনি বা কার সঙ্গে এই মর্ত্যে ক্রীড়া করবেন?


title: গোবিন্দ চন্দ্র দেব

text: ড. দেব এর পালিতা কন্যা রোকেয়া বেগম আর তার স্বামী তাঁর বাসায় থাকতেন। ২৫শে মার্চ, ১৯৭১ তারিখে রাতে সারারাত ধরেই তাঁর বাড়ির উপর গুলিবর্ষিত হয়েছে। ভোরের দিকে তিনি তার মেয়েকে বললেন: মা তুমি একটু চা কর। আমি ততক্ষণে ভগবানের একটু নাম করি। এ সময় দরজা ভেঙে পাকিস্তানী সেনারা ঘরে প্রবেশ করে। "কাঁহা মালাউন কাঁহা" বলে তারা প্রফেসর দেবকে খোঁজ করে। পালিতা কন্যা রোকেয়া বেগমের স্বামী গোবিন্দ চন্দ্র দেবকে বাঁচাতে এগিয়ে আসেন এবং সৈন্যদের মন গলানোর জন্য কলেমা পড়েন। কিন্তু এতে কাজ হয়নি। ড. দেব নিজেও দু'হাত ওপরে তুলে "গুড সেন্স গুড সেন্স" বলে তাদের নিবৃত্ত করতে চেয়েছেন। কিন্তু হাত কয়েক ব্যবধানে থেকে সেনাসদস্যরা ব্রাশ ফায়ার করে গোবিন্দ চন্দ্র দেব ও রোকেয়া বেগমের স্বামীকে হত্যা করে। রোকেয়া বেগম আকস্মিক আক্রমণ ও হত্যাকাণ্ডে অচেতন হয়ে পড়ায় বেঁচে যান। ২৬শে মার্চ বিকেলে জগন্নাথ হলের পশ্চিম পাশ (যেখানে তাঁর লাশ ফেলে রাখা হয় ) ঘেঁষে উত্তর-দক্ষিণ বরাবর গর্ত খুঁড়ে মাটি চাপা দেয়া হয় হলের প্রভোস্ট ড. দেবসহ অন্যদের লাশ।


title: স্বামী বিবেকানন্দের শিক্ষা ও দর্শন

text:
স্বামী বিবেকানন্দ লিঙ্গ বৈষম্যের সম্পূর্ণ বিরোধিতা করেছেন। তাঁর মতে আত্মায় লিঙ্গ বা বর্ণভেদ করা অশাস্ত্রীয়। এমনকি যোগ্যতার নিরিখ বিচার করাও অন্যায়। তাই তিনি পুরুষ-নারী চিন্তা না করে মানুষ চিন্তা করতে বলেছেন।
স্বামী বিবেকানন্দের মতে, জাতির উন্নতির মাপকাঠিই হল সেই জাতিতে নারীর মর্যাদার স্থান। আর তাই ভারতে নারীর অবস্থা ভাল না হলে ভারতের অতীত মর্যাদা ও গৌরব উদ্ধার করা সম্ভব নয় বলেই তিনি মত প্রকাশ করেছেন। বিবেকানন্দ পুরুষ ও নারীকে পাখির দুই ডানার সঙ্গে তুলনা করেছেন। পাখি যেমন এক ডানায় ভর করে উড়তে পারে না, তেমনি নারী জাতির অবস্থা উন্নত না হলে জগতের উন্নতি সম্ভব নয় বলেই তিনি মত প্রকাশ করেছেন।


title: ভগিনী নিবেদিতার বাসভবন

text: ২৩শে জানুয়ারী ১৮৯৯ স্বামী বিবেকানন্দ ভগিনী নিবেদিতাকে তাঁর ব্রাহ্ম বন্ধুদের ১৬ নম্বর বোসপাড়া লেনের বাসভবনে চায়ের নিমন্ত্রণ করতে বলেন| নিমন্ত্রিতদের তালিকায় ছিলেন সস্ত্রীক জগদীশচন্দ্র বসু, সস্ত্রীক ড: প্রসন্নকুমার রায়, মোহিনীমোহন চট্টোপাধ্যায়, সরলা ঘোষাল, তাঁর মা স্বর্ণকুমারী দেবী এবং রবীন্দ্রনাথ ঠাকুর । এই চা চক্রটি অবশেষে ২৮ জানুয়ারী ১৮৯৯ শনিবার অনুষ্ঠিত হয় যেখানে অতিথিরা বেশ জমকালো পোশাক করে এসেছিলেন| যদিও নিমন্ত্রিতদের তালিকাভুক্ত সকলে উপস্থিত ছিলেন না । মিস যোসেফিন ম্যাকলয়েডকে লেখা নিবেদিতার একটি চিঠি থেকে জানা যায় যে নিমন্ত্রিতদের মধ্যে ছিলেন প্রসন্নকুমার রায়ের স্ত্রী সরলা দেবী, মি: মুখার্জি নামক জনৈক তরুণ, মি: মোহিনীমোহন চট্টোপাধ্যায়, কবি রবীন্দ্রনাথ ঠাকুর, ড: মহেন্দ্রলাল সরকার এবং স্বামী বিবেকানন্দ ,। এইদিন রবীন্দ্রনাথ ঠাকুর তাঁর তিনটি স্বরচিত গান পরিবেশন করেন ।


title: জয়পতাকা স্বামী

text: ১৯৭৭ সালে, যখন শ্রীল প্রভুপাদের স্বাস্থ্যের অবনতি ঘটছিল, তিনি একবার জয়পতাকা মহারাজকে জিজ্ঞেস করলেন, “তোমার জ্যোতিষী কি বলেন?” এবং জয়পতাকা মহারাজ উল্লেখ করলেন, “মায়াপুরে একজন জ্যোতিষী ছিলেন, যিনি দুই সপ্তাহ আগে ভবানন্দ প্রভুসহ আমাদের সংস্থার সকল পরিচালকদের কাছে প্রভুপাদের কোষ্ঠী গণনা করেন। তিনি বললেন যে প্রভুপাদ ছিলেন ভগবান কর্তৃক বিশেষভাবে ক্ষমতাপ্রাপ্ত এক প্রকার অবতার তাই তিনি আসা অথবা যাওয়ার সিদ্ধান্ত গ্রহণের ক্ষেত্রে স্বাধীন ছিলেন। তাঁর সম্পর্কে ভবিষ্যদ্বাণী করার সময় তিনি জানান, বুধ অন্য ঘরে সরে গেলে প্রভুপাদ ২৮ নভেম্বরের মধ্যে সুস্থ হয়ে যাবেন, আরেক মাস সময় লাগবে তাঁর স্বাস্থ্য পুনরুদ্ধারে এবং তারপর পরবর্তী সাত বছরে তিনি আর অসুস্থ হবেন না। (তমাল কৃষ্ণ গোস্বামী মহারাজের দিনলিপি থেকে)


title: গোবিন্দাপ্পা ভেঙ্কটাস্বামী

text:
গোবিন্দাপ্পা ভেঙ্কটাস্বামী  (১ অক্টোবর ১৯১৮ - ৭ জুলাই ২০০৬) ছিলেন একজন স্বনামধন্য ভারতীয় চক্ষুরোগ বিশষজ্ঞ চিকিৎসক, যিনি অপ্রয়োজনীয় অন্ধত্বের বিরুদ্ধে তাঁর জীবন উৎসর্গ করেছিলেন। তিনি বিশ্বের বৃহত্তম চোখের যত্ন গ্রহণকারী সংস্থা, অরবিন্দ আই হসপিটালসের প্রতিষ্ঠাতা এবং প্রাক্তন সভাপতি ছিলেন। অল্প খরচে লক্ষ লক্ষ জনগণের দৃষ্টিশক্তি ফিরিয়ে দেওয়ার মতো উচ্চতম মান এবং পরিমাণের পরিসেবার ব্যবস্থা করার জন্যে তিনি বহুল পরিচিত ছিলেন। শুরু থেকে অরবিন্দ আই কেয়ার সিস্টেম (একটা নথিভুক্ত অলাভজনক সংস্থা) ৫.৫ কোটি চক্ষু রোগীকে পরীক্ষা করেছে, এবং ৬৮ চোখের অস্ত্রোপচার করেছে। সংস্থার ৫০ শতাংশের বেশি রোগী হয় বিনা পয়সায় অথবা উচ্চহারে ভর্তুকি নিয়ে চিকিৎসা পেয়েছে। এর কর্মকুশলতা এবং নিজস্ব সামর্থ্য ১৯৯৩ হার্ভার্ড বিজিনেস কেস স্টাডিতে অরবিন্দ মডেলে উন্নীত করেছিল।
ভেঙ্কটাস্বামী ৩০ বছর বয়স থেকে স্থায়ী গ্রন্থিবাতজনিত পঙ্গুত্বের শিকার ছিলেন। তিনি চক্ষুরোগ বিশেষজ্ঞ হিসেবে শিক্ষা সম্পূর্ণ করেন, এবং ব্যক্তিগতভাবে ১০০,০০০ ব্যক্তির চোখে অস্ত্রোপচার করেন। একজন সরকারি কর্মী হিসেবে তাঁর অগ্রগামী চিন্তা এবং সহায়তায় চক্ষু পরিসেবা ক্যাম্পের ধারণা গড়ে ওঠে; এর ফলে ভারত সরকার ১৯৭৩ খ্রিস্টাব্দে তাঁকে 'পদ্মশ্রী' সম্মানে ভূষিত করে।
১৯৯২ খ্রিস্টাব্দে ভেঙ্কটাস্বামী এবং তাঁর অরবিন্দের সহকর্মীরা মিলে 'অরোল্যাব' নামে এক আন্তর্জাতিকভাবে প্রসংশিত অন্তর্দৃষ্টি লেন্স তৈরির সংস্থা প্রতিষ্ঠা করেন, যেখানে আন্তর্জাতিক মূল্যের এক-দশমাংশ, যেটা উন্নয়নশীল দেশের মানুষের পক্ষে দেওয়া সম্ভব, দিয়ে চোখের লেন্স সংগ্রহ করা যায়।


title: গোবিন্দাপ্পা ভেঙ্কটাস্বামী

text:
গোবিন্দাপ্পা ভেঙ্কটাস্বামী নায়ডুর জন্ম হয়েছিল ১৯১৮ খ্রিস্টাব্দের ১ অক্টোবর দক্ষিণ ভারতের রাজ্য তামিলনাডুতে। এক কৃষক পরিবারে পাঁচজন সন্তানের তিনি সকলের বড়ো ছিলেন। তাঁকে প্রত্যেক দিন দু-কিলোমিটার হাঁটতে হোত এবং তাঁর পাঠ লেখা চলত নদীতিরের বালিয়াড়ির ওপর। তাঁর গ্রামে কোনো ডাক্তার ছিলনা, এবং দশ বছর বয়সে তিনি তিনজন জ্ঞাতি ভাইবোনকে গর্ভসংক্রান্ত জটিলতার কারণে হারিয়েছেন। ওই অসময় মৃত্যু তাঁকে ডাক্তার হওয়ার জন্যে সিদ্ধান্ত নেওয়ার প্রেরণা জুগিয়েছে।
একজন যুবক হিসেবে তিনি মহাত্মা গান্ধি স্বামী বিবেকানন্দ এবং শ্রী অরবিন্দের শিক্ষা অনুসরণ করতেন। ভেঙ্কটাস্বামী ১৯৩৮ খ্রিস্টাব্দে মাদুরাইয়ের আমেরিকান কলেজ থেকে রসায়নে স্নাতক হন। ১৯৪৪ খ্রিস্টাব্দে তিনি মাদ্রাসের স্ট্যানলি মেডিক্যাল কলেজ থেকে দ্বিতীয় বিভাগে মেডিক্যাল ডিগ্রি লাভ করেন। ১৯৫১ খ্রিস্টাব্দে তিনি মাদ্রাসের সরকারি চক্ষু হাসপাতালে চক্ষুরোগে বিশেষজ্ঞ বা এমএস হন। যখন তিনি মেডিক্যাল স্কুলে ছিলেন তখন তাঁর পিতার জীবনাবসান হয়, ফলে বড়ো হিসেবে পরিবারের দায়িত্ব তাঁর ওপর বর্তায়। মেডিক্যাল ডিগ্রি পাওয়ার পর ভেঙ্কটাস্বামী ১৯৪৫ থেকে ১৯৪৮ পর্যন্ত ভারতীয় সেনাবাহিনীর একজন ডাক্তার হিসেবে চাকরি করেন। গ্রন্থিবাতজনিত রোগগ্রস্ততার ফলে তাঁর ওই চাকরি ছাড়তে হয়; তখন তাঁর বয়স ৩০ বছর। তাঁর শারীরিক অবস্থার অবনতি স্থায়ী হয়ে আঙুলের আকার বদল হয়, এবং দু-বছরের জন্যে তিনি শয্যাশায়ী হয়ে যান। মেডিসিনের চিকিৎসায় ফিরে আসার পর ধাত্রীবিদ্যায় কাজ করতে গিয়ে বাধাপ্রাপ্ত হয়ে তিনি কাজের ক্ষেত্র পরিবর্তন করেন। পরিবর্তে তিনি চক্ষুরোগ বিশেষজ্ঞ হওয়ার সিদ্ধান্ত নেন।


title: কালাকপাল বনমালী

text: এরা গ্রীষ্মকালে (জানুয়ারি-মে মাসে) গাছের ফোকরে শ্যাওলা, পশম ও পালক বিছিয়ে ছোট বাসা বানায়। দুই থেকে ছয়টি লালচে ছোপযুক্ত সাদা ডিম পাড়ে। ডিমের মাপ ১.৭ × ১.৩ সেমি। পুরুষ ও স্ত্রীপাখি মিলে ডিমে তা দেয়। ডিম ফোটে ১৪-১৬ দিনে। ১৫ দিনের দিন ছানারা বাসা ছাড়ে।


title: বাংলাদেশের পাখির তালিকা

text:
৫৯৩. কালাকপাল বনমালী ("Sitta frontalis")
৫৯৪. খয়রাপেট বনমালী ("Sitta cinnamoventris")
৫৯৫. দেশি বনমালী ("Sitta castanea")
৫৯৬. সুদর্শন বনমালী ("Sitta formosa")
৫৯৭. ধলালেজ বনমালী ("Sitta himalayensis")


title: দেশি কানিবক

text: জানুয়ারি থেকে আগস্ট দেশি কানিবকের প্রধান প্রজনন ঋতু। স্ত্রী ও পুরুষ বক দু'জনে মিলেই বাসা বানায়। গাছের সরু ডাল, কঞ্চি, পালক ইত্যাদি দিয়ে কোনরকমে বাসা সাজায়। বাসা দেখতে অনেকটা পাতিকাকের বাসার মত। তবে বাসার উপকরণ ও গভীরতা কম। বাসা বাঁধার জায়গা নির্ধারণ করতে ৩-৪ দিন ব্যয় করে। কখনও কখনও যেসব গাছে তারা রাতে আশ্রয় নেয় বা বসবাস করে, সেসব গাছেই বাসা বাঁধে। মিশ্র কলোনিতে বাসা করে, কলোনিতে গয়ার, পানকৌড়ি ও নিশি বক থাকতে পারে । বাসায় ৩-৫ টি ডিম পাড়ে। ডিমের বর্ণ সমুদ্রের জলের মত নীল, তাতে ফিকে-সবুজ আভা থাকে। ডিমের মাপ ৩.৮ × ২.৯ সেন্টিমিটার। স্ত্রী-পুরুষউভয়েই পালা করে ডিমে তা দেয়। ২৪ দিনে ডিম ফুটে ছানা বের হয়। সদ্যোজাত ছানারা বাদামি রঙের হয়। পিঠের উপর হলুদাভ বাদামি রঙের চওড়া চওড়া ৩-৪টি টান থাকে। ডানায় কালচে-বাদামি মোটা দাগ থাকে।


title: কালোবুক বাবুই

text: মে থেকে সেপ্টেম্বর প্রজননকালে নদীর তীরে বা জলার ধারে নলখাগড়া বা উঁচু ঘাসে ২০-২৫ সেন্টিমিটার লম্বা কিছুটা ডিম্বাকার বাসা বানায়, যা বাবুই পাখির বাসার তুলনায় ছোট। একই জায়গায় সচরাচর দুই থেকে পাঁচটি বাসার কলোনি দেখা যায়। পুরুষ পাখি বাসা বানায়, অর্ধসমাপ্ত বাসা স্ত্রী পরখ করে। পছন্দ হলে জোড় বাঁধে। স্ত্রী দুই থেকে চারটি সাদা ডিম পাড়ে। প্রায় দুই সপ্তাহে ডিম ফোটে। বাচ্চারা এক মাসের মধ্যে উড়তে শেখে।


title: সিপাহি বুলবুল

text: মার্চ থেকে সেপ্টেম্বর মাস এদের প্রধান প্রজনন মৌসুম। এ সময় পুরুষ বুলবুল মাথা ঝুঁকিয়ে, ডানা ঝুলিয়ে ও লেজ ছড়িয়ে স্ত্রী বুলবুলের মন জয় করার চেষ্টা করে। নিচু ঝোপ বা লতায় বাসা করে। বাসা পেয়ালাকৃতির। মরা পাতা মাকড়সার জালে জড়িয়ে বাসা করে। বাসার অন্যান্য উপকরণ হল ছোট মূল, পাতার শিরা, তৃণ ও চুল। বাসা বাঁধতে সময় লাগে ২-৫ দিন। বাসা বানানো হলে ৩টি ডিম পাড়ে। ডিমগুলো চকচকে ফিকে-গোলাপি রঙের, তাতে বিচ্ছিন্ন লালচে-বাদামি ছিট ছিট থাকে। ডিমের মাপ ২.২ × ১.৬ সেন্টিমিটার। ১২ দিনে ডিম ফুটে ছানা বের হয়।


title: কালাকপাল বনমালী

text: কালাকপাল বনমালী প্রধানত প্যারাবনে বিচরণ করে। পাতাঝরা ও চিরসবুজ বনেও দেখা যায়। সচরাচর জোড়ায় বা ছোট পারিবারিক দলে বিচরণ করে। সাধারণত উড়ে এসে বসে গাছের প্রধান কাণ্ডে। বনের ভেতর থেকে উড়ে এসে কাণ্ডের বাকল ও গাছের পুরোনো বড়, শেওলাঢাকা ডালের বুকে হেঁটে এরা ঠুকরে খাবার খায়। খুব দ্রুত সময়ে লাফিয়ে লাফিয়ে গাছের কাণ্ডের পোকা খেয়ে উড়ে গিয়ে বসে অন্য এক গাছের কাণ্ডে। খাদ্যতালিকায় আছে পোকা ও লার্ভা। গাছের গা আঁকড়ে থাকতে ও ওপরে-নিচে চলাচলে এরা অত্যন্ত পটু। সাধারণত খাবারের সময় চিট চিট বা সিট সিট শব্দ করে ডেকে বেড়ায়।


title: কালোবুক বাবুই

text: কালোবুক বাবুই নলখাগড়ার বন ও লম্বা ঘাসবনের বাসিন্দা। মূলত সিলেট, ঢাকা, খুলনা ও বরিশাল বিভাগে দেখা মেলে। তবে বেশ দুর্লভ। ঘাসবীচি, শস্যদানা, পোকামাকড় ইত্যাদি খায়। মৃদু স্বরে ‘চিট-চিট-চিট-চিট’ ডাকে। এরা লম্বায় ১৪-১৫ সেন্টিমিটার। ওজন ১৮-২২ গ্রাম। পুরুষ ও স্ত্রীর দেহের রঙে বেশ পার্থক্য আছে। প্রজনন মৌসুমে পুরুষের দেহে রঙের যথেষ্ট পরিবর্তন হয়। পুরুষের মাথার চাঁদি সোনালি-হলুদ হয়ে যায়। কান-ঢাকনি ও গাল হালকা বাদামি থেকে সাদা। ঘাড় ধূসর-কালো ও গলা সাদা। বুকে চওড়া কালো ফিতা। পেট ফিকে সাদা, যাতে হালকা বাদামি বা হলদের ছোঁয়া। পিঠে কালচে লম্বালম্বি দাগ। প্রজননকালের স্ত্রী অন্য সময়ের চেয়ে কিছুটা উজ্জ্বল, অনেকটা শীতের পুরুষের মতো। স্ত্রী ও প্রজননহীন পুরুষ মাথা ও ঘাড়ের ওপর কালচে ডোরা, যার মাঝখানে হলুদ। দেহের ওপরটায় লম্বালম্বি হলুদ ও কালচে দাগ। ভ্রু ও গলা হলুদ, কান-ঢাকনি বাদামি ও পেট পীতাভ। বুকের ওপরের কালো ফিতা অসম্পূর্ণ। স্ত্রী-পুরুষনির্বিশেষে চোখ হালকা বাদামি, ঠোঁট কালচে। পা, আঙুল ও নখ হালকা গোলাপি। অপ্রাপ্তবয়স্ক পাখি দেখতে হুবহু মায়ের মতো, তবে দেহের নিচটা ফিকে।


title: কালাকপাল বনমালী

text: বাংলাদেশ, ভারত, ভুটান, নেপাল, শ্রীলঙ্কা, মায়ানমার, লাওস, ব্রুনাই, কম্বোডিয়া, চীন, ইন্দোনেশিয়া, ফিলিপাইন, মালয়েশিয়া, সিঙ্গাপুর, থাইল্যান্ড ও ভিয়েতনাম কালাকপাল বনমালীর মূল আবাস। এ প্রজাতিটির মোট পাঁচটি উপপ্রজাতির সন্ধান পাওয়া গেছে। এরা হল:কালাকপাল বনমালী লাল ঠোঁটের ছোট নীলচে পাখি। পাখির দৈর্ঘ্য মাত্র ১০ সেন্টিমিটার, ডানা ৮ সেমি, ঠোঁট ২.২ সেমি, পা ২ সেমি, লেজ ৪.৩ সেমি এবং ওজন ২৪ গ্রাম। প্রাপ্তবয়স্ক পাখির পিঠ বেগুনি-নীল; ওড়ার পালক কালচে, আগাসমেত কালচে নীল। থুতনি ও গলার মাঝখানটা সাদা। দেহতলের অবশেষ হালকা, কিছুটা পীত বাদামি। কপাল মখমল কালো, যার সঙ্গে চোখের সামনে-পেছনের কালো মোটা দাগ মিলেছে। স্ত্রীপাখির এ কালো দাগ নেই। স্ত্রী ও পুরুষ পাখির উভয়ের চোখ ও চোখের বলয় হলুদ। বলিষ্ঠ লালচে ঠোঁটের ওপরের অংশের প্রান্তদেশ বাদামি, পা ও পায়ের পাতা পাটকিলে বাদামি। পায়ের তল কমলা-হলুদ। অপ্রাপ্তবয়স্ক পাখির ঠোঁট কালচে ও অপেক্ষাকৃত অনুজ্জ্বল ধূসর দেহতলে কমলা পীতাভের আভা থাকে।


title: মেটেপা ঝিল্লি

text: জুন থেকে সেপ্টেম্বর মেটেপা ঝিল্লির প্রধান প্রজনন ঋতু। স্ত্রী ও পুরুষ দু'জনে মিলেই বাসা বানায়। গাছের সরু ডাল, পাতা, ঘাস ইত্যাদি দিয়ে বাসা সাজায়। সচরাচর ঘন বন, খোলা ঝোপ, বাঁশঝাড়, জট পাকানো লতা ও কাটা গাছের গোড়ায় বাসা বাঁধে। বাসা সাধারণত ১ মিটার উঁচুতে হয়। তবে বাংলাদেশের গ্রামাঞ্চলে ধারণা রয়েছে যে বর্ষাকালে এরা বৃষ্টি সম্পর্কে আগাম ধারণা পায় এবং তা ফলেও যায়। বৃষ্টির পানি জমবে কতটুকু, তা বুঝেই ওরা বাসার উচ্চতা নির্ধারণ করে। বাসায় ৪-৮ টি ডিম পাড়ে। ডিমের বর্ণ সাদা। ডিমের মাপ ২.৮ × ২.০ সেন্টিমিটার। স্ত্রী-পুরুষউভয়েই পালা করে ডিমে তা দেয়। মুরগি যেমন ছোট ছানাদের বুক-পেট ও দু'ডানার তলায় রেখে মাটিতে বসে, এরাও ছানাদের নিয়ে ঝোপঝাড় ও মাটিতে বসে। মুরগির ছানার মত এদের ছানারাও কখনও কখনও বিশ্রামরত মায়ের পিঠে চড়ে বসে।


title: কালাকপাল বনমালী

text: কালাকপাল বনমালী (বৈজ্ঞানিক নাম: "Sitta frontalis") (), কালোকপাল বনমালী বা নীলাভ কীটকুড়ানী Sittidae (সিটিডি) গোত্র বা পরিবারের অন্তর্গত "Sitta" (সিটা) গণের অন্তর্গত এক প্রজাতির মাঝারি বৃক্ষচর পাখি। কালাকপাল বনমালীর বৈজ্ঞানিক নামের অর্থ "ভ্রুযুক্ত কাঠঠোকরার মত পাখি" (গ্রিক: "sitte" = কাঠঠোকরার মত পাখি, লাতিন: "frontalis" = ভ্রুযুক্ত)। পাখিটি বাংলাদেশ, ভারত দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৫২ লক্ষ ১০ হাজার বর্গ কিলোমিটার। বিগত কয়েক দশক ধরে এদের সংখ্যা ক্রমেই কমছে, তবে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।


title: উইলিয়াম ওয়ার্ডসওয়ার্থ

text: উইলিয়াম ওয়ার্ডসওয়ার্থ ১৭৭০ সালের ৭ এপ্রিল যুক্তরাজ্যের কাম্বারল্যান্ডে জন্মগ্রহণ করেন। জন ওয়ার্ডসওয়ার্থ ও অ্যান ক্রুকসানের পাঁচটি সন্তানের মধ্যে উইলিয়াম ওয়ার্ডসওয়ার্থ ছিলেন দ্বিতীয়।সাধারণ তথ্য এবং জীবনী নকশা


title: টেড হিউজ

text: ওয়েস্ট রাইডিং অব ইয়র্কশায়ারের মিথোলম্রোড এলাকার ১ অ্যাস্পিনল স্ট্রিটে হিউজের জন্ম। উইলিয়াম হেনরি ও এডিথ (বিবাহ-পূর্ব ফারার) হিউজ দম্পতির সন্তান তিনি। কল্ডর ভ্যালি ও পেনিন মুরল্যান্ডে তাঁর শৈশবকাল অতিবাহিত হয়। হিউজের বোন অলউইন তাঁর তুলনায় দুই বছরের বড় ও ভাই জেরাল্ড দশ বছরের বড় ছিলেন। তাঁর মায়ের দিক থেকে তাঁদের পূর্বপুরুষ ছিলেন উইলিয়াম ডি ফেরিয়ার্স। ফেরিয়ার্স উইলিয়াম দ্য কনকুয়েরারের সাথে একাদশ শতকে ইংল্যান্ডে এসেছিলেন। ক্যামব্রিজশায়ারের লিটল গিডিংয়ে ধর্মীয় সম্প্রদায়ে এডিথের পূর্ব-পুরুষের সন্ধান মেলে। সাম্প্রতিক প্রজন্মের অধিকাংশ সদস্যই এ এলাকায় কাপড় ও কারখানা প্রতিষ্ঠানে কর্মরত। হিউজের বাবা উইলিয়াম আইরিশ বংশোদ্ভূত কাঠমিস্ত্রী ছিলেন। তিনি ল্যাঙ্কাশায়ার ফাসিলিয়ার্সে তালিকাভূক্ত ছিলেন ও ওয়াইপ্রেসে যুদ্ধ করেছেন। সৌভাগ্যক্রমে বুকপকেটে থাকা বেতনবহির কারণে বুলেটবিদ্ধ হয়ে মৃত্যুবরণ করা থেকে বেঁচে যান উইলিয়াম। ১৯১৫-১৬ সময়কালে ডার্ডানেলেস অভিযানে মাত্র ১৭জনকে নিয়ে ফিরে আসা রেজিমেন্টের অন্যতম সদস্য ছিলেন তিনি। হিউজের শৈশবের কল্পনায় স্থির হয়ে আসা ফ্লন্ডার্স ফিল্ডসের গল্পকথা পরবর্তীতে আউট শিরোনামীয় কবিতায় বর্ণিত হয়েছে। হিউজ উল্লেখ করেন যে, আমার প্রথম ছয় বছরের সবটুকুই আকৃতিযুক্ত ছিল।


title: প্রথম উইলিয়াম (ইংল্যান্ড)

text: উইলিয়াম নরমান্ডির ডিউক প্রথম রবার্টের সন্তান। রবার্ট অবিবাহিত ছিলেন। উইলিয়াম রবার্টের পরিচারিকা হারলেভার গর্ভে জন্মগ্রহণ করেন। রবার্টের অবৈধ সন্তান হওয়ার তার মৃত্যুর পর উইলিয়ামের উত্তরাধিকার সম্পর্কিত ঝামেলা পোহাতে হয়। তার শৈশবে ও কৌশরে নরমানের অভিজাত পরিবারদের মধ্যে দ্বন্দ্ব লেগে ছিল। ১০৪৭ সালে উইলিয়াম এই বিদ্রোহ দমনে সফল হন এবং তার কর্তৃত্ব স্থাপন শুরু করেন। ১০৫০-এর দশকে ফ্লান্ডার্সের মাটিল্ডার সাথে তার বিবাহের ফলে ক্ষমতাধর মিত্রের সাথে তার যোগসূত্র স্থাপিত হয়। তার বিবাহের সময় তিনি তার সমর্থক, বিশপ ও অ্যাবটদের নরমান চার্চে একত্রিত করেন। ক্ষমতার একত্রীকরণের ফলে তিনি তার রাজত্ব সম্প্রসারণ করতে থাকেন এবং ১০৬২ সালে উইলিয়াম তার পার্শ্ববর্তী মাইন কাউন্টি দখল করেন।


title: জর্জ এডেন

text: প্রথম ব্যারন অকল্যান্ড উইলিয়াম এডেনের ছেলে জর্জ এডেন পড়াশোনা শুরু করেন অক্সফর্ডের ক্রাইস্ট চার্চ থেকে। ১৮০৯ সালে তিনি বার তথা ব্যরিস্টারি পড়াশোনা শুরু করেন। ১৮১৪ সালে তার বাবার মৃত্যুর পর তিনি দ্বিতীয় ব্যারন অকল্যান্ড হিসেবে মনোনীত হন। কারণ তার বড় ভাই ১৮১০ সালে টেম্‌স নদীতে ডুবে মৃত্যুবরণ করেছিল। পিতার মৃত্যুর পর তিনি হাউজ অফ লর্ডস-এ পিতার আসনে অধিষ্ঠিত হন এবং সংস্কারবাদী দলের সমর্থক হিসেবে আত্মপ্রকাশ করেন। তার বোন বিখ্যাত পর্যটক ও লেখিকা এমিলি এডেন দীর্ঘ সময় ভারতবর্ষ ঘুরে গিয়ে তার অভিজ্ঞতার কথা লিখেছিলেন। ১৮৩০ সালে তিনি বোর্ড অফ ট্রেডের সভাপতি এবং মাস্টার অফ দ্য মিন্ট নির্বাচিত হন। ১৮৩৪ থেকে ১৮৩৫ সালের মধ্যে কয়েক মাস তিনি অ্যাডমিরাল্টির প্রথম লর্ড হিসেবে দায়িত্ব পালন করেছিলেন। তিনি উইলিয়াম হবসন-কে এই মর্মে কমিশন প্রদান করেছিলেন যে, সে ইস্ট ইন্ডিজ অভিমুখে নৌ যাত্রা পরিচালনা করবে। হবসন তার এই উপহারের প্রতিদানও দিয়েছিলেন। নিউজিল্যান্ড পৌঁছার পর ১৮৪০ সালে সেখানকার একটি দ্বীপের নামকরণ করেন অকল্যান্ড যা অবশ্যই লর্ড অকল্যান্ডের নামে হয়েছে।


title: স্টিভেন ক্রেন

text:
১৮৫২ সালের নভেম্বরে স্টিভেন ক্রেন নিউইয়র্ক, নিউ জার্সি জন্মগ্রহণ করেন, পিতা, জোনাথন টাউনলি ক্রেন এবং মাতা, মেরি হেলেন পিক ক্যাপেন।
তিনি তাদের চৌদ্দ ও শেষ সন্তান। ৪৫ বছর বয়সে, হেলেন ক্রেন তার আগের চার সন্তানের প্রাথমিক মৃত্যুর মুখোমুখি হয়েছিল, যাদের প্রত্যেকের এক বছরের জন্মের সময় মারা গিয়েছিল। পরিবার নামকরণ করে "স্টিভি", তিনি আটজন জীবিত ভাই ও বোন-মেরি হেলেন, জর্জ পিক, জনাথন টাউনলি, উইলিয়াম হুইচ ক্রেন, উইলিয়াম হাউ, এগনেস এলিজাবেথ, এডমন্ড বাররান, উইলবার্ ফিস্ক, এবং লুথার।


title: উইলিয়াম কেরি

text: ১৭৭৯ সালে নিকোলসের মৃত্যু হলে কেরি টমাস ওল্ড নামক অপর এক মুচির নিকট কাজ করতে যান। ১৭৮১ সালে ওল্ডের শ্যালিকা ডরোথি প্ল্যাকেটকে বিবাহ করেন। ডরোথি ছিলেন নিরক্ষর। বিবাহ নিবন্ধীকরণের খাতায় তাঁর সাক্ষরটি ছিল একটি আঁকাবাঁকা ক্রুশ-চিহ্ন মাত্র। উইলিয়াম ও ডরোথি কেরির ছয় সন্তানের জন্ম হয়, চারটি পুত্র ও দুইটি কন্যা। মেয়ে দুটি অল্পবয়সেই মারা যায়। তাঁদের পুত্র পিটারও মাত্র পাঁচ বছর বয়সে মারা যায়। তারপরেই ওল্ড মারা গেলে কেরি তাঁর ব্যবসার দায়িত্ব নেন। এই সময় তিনি হিব্রু, ইতালীয়, ডাচ ও ফরাসি শেখেন। জুতা প্রস্তুত করতে করতে প্রায়শ তিনি পড়াশোনা করতেন।


title: এ. এন. হর্নবি

text: উইলিয়াম হেনরি হর্নবি'র ছয় সন্তানের অন্যতম ছিলেন তিনি। তাঁর বাবা উইলিয়াম হর্নবি তুলা কারখানার স্বত্ত্বাধিকারী ও ল্যাঙ্কাশায়ার এন্ড ইয়র্কশায়ার রেলওয়ের পরিচালকসহ ১৮৫৭ থেকে ১৮৬৫ সময়কালে ব্ল্যাকবার্নের সংসদ সদস্য ছিলেন।


title: উইলিয়াম মিল্টন

text: ব্যক্তিগত জীবনে বিবাহিত মিল্টন তিন সন্তানের জনক ছিলেন। সেসিল ও জাম্বো মিল্টন নামীয় সন্তানদ্বয় ছিল ইংল্যান্ডের পক্ষে রাগবি খেলায় অংশ নিয়েছেন। অন্য সন্তান নোয়েল অক্সফোর্ড বিশ্ববিদ্যালয়ের পক্ষে খেলেছেন। ৭৫ বছর বয়সে ফ্রান্সের কানে তাঁর দেহাবসান ঘটে।


title: উইলিয়াম কেরি

text: কেরি, তাঁর জ্যেষ্ঠ পুত্র ফিলিক্স, স্ত্রী ও কন্যাসহ টমাস ১৭৯৩ সালের এপ্রিল মাসে একটি ইংরেজ জাহাজে চেপে লন্ডন ছাড়েন। ডরোথি কেরি প্রথমে তাঁদের সঙ্গে যেতে অস্বীকার করেছিলেন। কারণ সেই সময় কেরির চতুর্থ পুত্র ডরোথির গর্ভে। তাছাড়া তিনি জীবনে নিজের বাড়ি থেকে দূরে বড়ো একটা যাননি কখনও। কিন্তু ইংল্যান্ড ছাড়ার আগে তাঁরা আর একবার ডরোথিকে তাঁদের সঙ্গে যেতে অণুরোধ করেন। ডরোথির বোন কেটি তাঁকে সন্তানের জন্মের সময় সাহায্য করবেন জেনে ডরোথি রাজি হন। আইল অফ ওয়েইট-এ তাঁদের যাত্রা বিলম্বিত হয়। একটি বার্তার মাধ্যমে তাঁদের জাহাজের ক্যাপ্টেন জানতে পারেন এই অননুমোদিত মিশনারিদের কলকাতায় নিয়ে গেলে ব্রিটিশ ইস্ট ইন্ডিয়া কোম্পানির বাণিজ্যিক একচেটিয়া নীতি লঙ্ঘিত হবে। তাই তিনি তাঁদের জাহাজে স্থান দিতে অস্বীকার করেন। জুন মাসে টমাস এক ড্যানিশ ক্যাপ্টেনের সন্ধান পান যিনি তাঁর জাহাজে কেরির দলটিকে স্থান দিতে রাজি হন। কেরির স্ত্রী ততদিনে তাঁদের সন্তানের জন্ম দিয়েছেন। তিনি এই শর্তে কেরির সঙ্গে যেতে রাজি হন যে তাঁর বোনও তাঁর সঙ্গে যাবেন। নভেম্বর মাসে তাঁরা কলকাতায় উপনীত হন।


title: রিচার্ড ওয়েন

text: ১৮৩৫ খ্রিঃ ওয়েন সেন্ট পাংক্রাসে ক্যারোলিন আমেলিয়া ক্লিফ্ট-কে বিয়ে করেন। তাঁদের একমাত্র সন্তান উইলিয়াম ওয়েন এবং আমেলিয়া নিজেও রিচার্ডের জীবদ্দশাতেই মারা যান। ১৮৯২ খ্রিঃ মৃত্যুর সময় রিচার্ড ওয়েনের উত্তরাধিকারী ছিলেন তাঁর তিন নাতি-নাতনী এবং পুত্রবধূ এমিলি ওয়েন, যিনি রিচার্ডের উইল অনুযায়ী তাঁর সঞ্চিত ৩৩,০০০ পাউন্ড অর্থের অধিকাংশ লাভ করেন।


title: আলফ্রেড রাসেল ওয়ালেস

text: ডারউইনের ধারণাসমূহের আরও বিস্তারিত একটি সমর্থন তিনি প্রকাশ করেছিলেন "ক্রিয়েশন বাই ল" নামে যা ১৮৬৭ সালে "দ্য কোয়ার্টারলি জার্নাল অফ সায়েন্স"-এ প্রকাশিত হয়। এটি ছিল অ্যার্গিলের ৮ম ডিউক জর্জ ক্যাম্পবেলের প্রাকৃতিক নির্বাচনকে খণ্ডন করে লেখা বই "দ্য রেইন অফ ল" এর একটি রিভিউ। ১৮৭০ সালে ব্রিটিশ অ্যাসোসিয়েশনের একটি সভা শেষে ওয়ালেস ডারউইনকে অণুযোগ করে লিখেছিলেন, "প্রাকৃতিক ইতিহাস সম্পর্কে কিছুটা হলেও জানেন এমন কোন প্রাকৃতিক নির্বাচনের বিরোধীতাকারী অবশিষ্ট নেই, তাই আমরা যে ভাল আলোচনাগুলো আগে করতে পারতাম তা এখন আর সম্ভব নয়"।


title: সেলমা লাগেরলফ

text: সেলমা লাগেরলফের প্রথম বই "দ্য স্টোরি অফ গোস্টা বার্লিং" প্রকাশিত হয় ১৮৯১ সালে। দুই খণ্ডের এই বইটি ছিল ভার্মল্যান্ডের লোককাহিনীর একটি গীতিধর্মী বর্ণনাকেন্দ্রিক উপস্থাপনা। এই বই রচনার ক্ষেত্রে তিনি স্কটীয় লেখক টমাস কার্লাইল কর্তৃক প্রভাবিত হয়েছিলেন। ১৮৯৮ সালে এই বইটির ইংরেজি অনুবাদ প্রকাশিত হয়। তার দ্বিতীয় গ্রন্থের নাম "ইনভিজিব্‌ল লিংক" যা ছিল একটি গল্পসংগ্রহ। ১৮৯৪ সালে প্রকাশিত এই গ্রন্থের ইংরেজি অনুবাদ প্রকাশিত হয় ১৮৯৯ সালে। ১৮৯৫ সালের পর তিনি লেখালেখিকে একমাত্র পেশা হিসেবে গ্রহণ করেন। ইতালি ভ্রমণের পর তিনি "দ্য মিরাক্‌ল্‌স অফ এন্টি ক্রাইস্ট" বইটি লিখেন যা ১৮৯৮ সালে প্রকাশিত হয়। প্যালেস্টাইন সফর শেষে রচনা করেন "জেরুজালেম: আই ডালারেন"। দুই খণ্ডের এই উপন্যাসটি ১৯০১-১৯০২ সালে লিখিত ও প্রকাশিত হয়েছিল। এর কাহিনী ছিল সুইডেনের একটি প্রাদেশিক ধর্মীয় আন্দোলন যার ফলে লোকজন সেখান থেকে প্যালেস্টাইনে স্থানান্তরিত হওয়ার সুযোগ পায়।


title: আর্নেস্ট হেমিংওয়ে

text: গেলহর্ন তাঁকে তাঁর সবচেয়ে বিখ্যাত উপন্যাস "ফর হুম দ্য বেল টোলস" লেখার জন্য অনুপ্রাণিত করেন। ১৯৩৯ সালে মার্চে তিনি এই উপন্যাসটি লেখা শুরু করেন এবং ১৯৪০ সালের জুলাই মাসে লেখা সমাপ্ত হয়। বইটি ১৯৪০ সালের অক্টোবরে প্রকাশিত হয়। তিনি কোন পাণ্ডুলিপি লেখা শুরু করলে প্রায়ই বিভিন্ন জায়গায় অবস্থান করতেন, এবং এই ধারাবাহিকতায় "ফর হুম দ্য বেল টোলস" বইটিও তিনি কিউবা, উইয়োমিং, ও সান ভ্যালিতে অবস্থানকালীন রচনা করেন। "ফর হুম দ্য বেল টোলস" মাসের সেরা বই ক্লাবে তালিকাভুক্ত হয় এবং এক মাসের মধ্যেই বইটির ৫ লক্ষ কপি বিক্রি হয়। বইটি পুলিৎজার পুরস্কারে মনোনীত হয়। মেয়ার্স এই সফলতা বর্ণনা করতে গিয়ে লিখেন, "সাফল্যের সাথে হেমিংওয়ে তাঁর সাহিত্যিক খ্যাতি পুনঃপ্রতিষ্ঠা করেন।"


title: হ্যারি পটার

text: ১৯৯৭ সালে "হ্যারি পটার অ্যান্ড দ্য ফিলোসফার্স স্টোন" (আমেরিকাতে "হ্যারি পটার অ্যান্ড সরসারার্স স্টোন" নামে প্রকাশিত) নামে এই সিরিজের প্রথম বই প্রকাশিত হয়। প্রকাশিত হওয়ার পর থেকেই এই সিরিজের বইগুলি রচনার শৈল্পিক উৎকর্ষের জন্য সমালোচকদের কাছে প্রশংসিত হয়েছে এবং সারাবিশ্বের পাঠকমহলে তুমুল জনপ্রিয়তা ও ব্যবসায়িক সাফল্য অর্জন করেছে। বইয়ের রাজ্যের পাশাপাশি সিনেমা ও ভিডিও গেমসের দুনিয়ায়ও আলোড়ন সৃষ্টি করেছে। ২০০৭ সালের এপ্রিল মাস পর্যন্ত সাতটি বইয়ের প্রথম ছয়টি বই সারা পৃথিবীতে ৩২৫ মিলিয়ন কপিরও বেশি বিক্রী হয়েছে এবং ৬৪টিরও অধিক ভাষায় অনূদিত হয়েছে। শুধুমাত্র কুরআন ,বাইবেল এবং বুক অব মরমন (মরমনদের ধর্মগ্রন্থ) ছাড়া আর কোন বইয়ের এই রেকর্ড নেই। এই সিরিজের সপ্তম ও সর্বশেষ বই, "হ্যারি পটার অ্যান্ড দ্য ডেথলি হ্যালোস", প্রকাশিত হয়েছে ২০০৭ সালের ২১ জুলাই। প্রকাশকেরা শুধু মার্কিন যুক্তরাষ্ট্রেই বইটির রেকর্ড-ভঙ্গকারী ১২ মিলিয়ন কপি বিক্রির ঘোষণা দিয়েছেন।


title: এ্যান্টি-ডুরিং

text: এ্যান্টি-ডুরিং () হচ্ছে ফ্রিডরিখ এঙ্গেলস রচিত বই, যেটি ১৮৭৮ সালে জার্মানিতে প্রথম প্রকাশিত হয়। এটি প্রকাশের আগে সাময়িকপত্রে ধারাবাহিকভাবে প্রকাশিত হয়। এঙ্গেলসের জীবৎকালেই এই বইয়ের আরো দুটি সংস্করণ প্রকাশিত হয়। "এ্যান্টি-ডুরিং" ১৯০৭ সালে প্রথম ইংরেজি অনুবাদে প্রকাশিত হয়। এই গ্রন্থের তিনটি পরিচ্ছেদ_ দর্শন, অর্থনীতি, ও সমাজতন্ত্র-তে পুর্ণাকারে প্রকাশ পায় মার্কসবাদের মতাদর্শগত ঐশ্বর্য। এই বইয়ে এঙ্গেলস কেবল মার্কসবাদের পক্ষই সমর্থন করেননি, প্রলেতারিয়েতের বৈপ্লবিক তত্ত্বের অনেকগুলো নতুন নীতিগত প্রশ্নও বিকশিত করে তোলেন এবং তা করতে গিয়ে তিনি সাধারণীকৃত করেন প্রলেতারিয়েতের সংগ্রামের নতুন অভিজ্ঞতা, বিশ্ববিজ্ঞানের বিশেষত প্রাকৃতিক বিজ্ঞানের সর্বসাম্প্রতিক সাফল্যাদি।


title: অবনীন্দ্রনাথ ঠাকুর

text: ‘বাল্য গ্রন্থাবলী’র প্রথম ও তৃতীয় বই অবনীন্দ্রনাথের শকুন্তলা ও ক্ষীরেরপুতুল। অবনীন্দ্রনাথের প্রথম প্রবন্ধ প্রকাশিত হয়েছিল ‘নবযুগ’পত্রে ১৩১১ শ্রাবণে, ‘নবদুর্ব্বা’ নামে। রানী বাগেশ্বরী অধ্যাপক থাকার সময় ১৯২১-১৯২৯ সালের মধ্যে যে ঊনত্রিশটি বক্তৃতা দিয়েছিলেন সেগুলি কলকাতা বিশ্ববিদ্যালয় ১৯৪১ সালে ‘বাগেশ্বরীশিল্প প্রবন্ধাবলী’ নামে গ্রন্থাকারে প্রকাশিত হয়।বাংলা ভাষায় লিখিত ভারতীয় নন্দন তত্ত্বের একটি আকর গ্রন্থ হিসাবে যা বিবেচিত হয়। চিত্রকলায় ধারাবাহিকতায় লেখালেখির জগতেও আপন ঐতিহ্যের অনুরাগী ছিলেন অবনীন্দ্রনাথ।তিনি বেশ কিছু যাত্রাপালা ও পুথি রচনা করেন। যার মধ্যে ‘অরণ্যকান্ত পালা’কঞ্জুশের পালা,কাক ও পানির পালা,ঋষিযাত্রা,মারুতির পুথী,চাইবুড়োর পুথি ইত্যাদি উল্লেখযোগ্য।


title: জন এন. শিভ

text: শিভ তার জীবনে তিনটি বই রচনা করেন। যার শুরুটা "দ্যা প্রপার্টিস, ফিজিক্স, এন্ড ডিজাইন অব সেমিকন্ডাক্টর ডিভাইস " বই-এর মাধ্যমে। বইটি ১৯৫৯ সালে প্রকাশ করেছিলেন। এই বইয়ের মূল ভিত্তি ছিলো অর্ধপরিবাহী ডিভাইস। পরবর্তীতে তিনি ১৯৬১ সালে "সিমিলারিটিস অব ওয়েব বিহেবিয়োর" নামে আরেকটি বই প্রকাশ করেন। যেটার মূল উদ্দেশ্য ছিলো তার আবিষ্কৃত, তরঙ্গের যন্ত্রটি ব্যবহার করে কলেজের শিক্ষকরা যাতে সহজেই কলেজ শিক্ষার্থীদেরকে পড়াতে পারে। তাঁর সর্বশেষ বই, "সিমিলারিটিস ইন ফিজিক্স" ১৯৮২ সালে প্রকাশিত হয়। বইটির লেখনীতে দৈত্বসত্ত্বা ছিলো। অপরজন হলেন রবার্ট এল ওয়েবার। সাধারণ অবদানে তিনি ছিলেন "ট্রানজিস্টার টেকনোলজি, ভলিউম-১" এর একজন সাধারণ অবদানকারী।


title: ন হন্যতে

text: তাদের সম্পর্কের ওপর ভিত্তি করে রোমানিয়নে লেখা মিরচার উপন্যাস মৈত্রেয়ী প্রকাশিত হয় ১৯৩৩ সালে। ১৯৫০ সালে লা নুই বেঙ্গলী নামে ফরাসি ভাষায় অনুদিত হওয়ার অব্যবহিত পড় বইটি চূড়ান্ত সাফল্য অর্জন করে। ১৯৩৮-৩৯ সালে প্রফেসর দাশগুপ্ত ইউরোপ সফরে গিয়ে বইটি সম্পর্কে জানতে পারেন ও দেশে ফিরে মেয়েকে জানান। ১৯৫৩ সালে ইউরোপ সফরকালীন মৈত্রেয়ী দেবীর নাম শুনে কিছু রোমানিয় জানান তারা ওনার সম্বন্ধে বই পড়েছেন। কিন্তু তখনও বইয়ের বিষয়বস্তু নিয়ে তাঁর কোনো ধারণা ছিলনা। ১৯৭২ সালে এলিয়েডের ঘনিষ্ঠ বন্ধু সেরগুই কলকাতায় থাকাকালীন তার কাছ থেকে মৈত্রেয়ী দেবী জানতে পারেন বইতে মিরচা তাঁদের শারীরিক সম্পর্ক নিয়ে লিখেছেন। এক বন্ধুর সাহায্যে ফরাসি থেকে অনুবাদ করিয়ে উনি বইটি পড়েন ও গভীরভাবে মর্মাহত হন। ন হন্যতে লেখার মাধ্যমে মৈত্রেয়ী দেবী মিরচা এলিয়েডের কল্পনাপ্রসূত লেখার বিরোধিতা করে জীবনের ওই অধ্যায় সম্বন্ধে নিজের বক্তব্য তুলে ধরেছেন।


title: দ্য ক্রনিকলস্ অব নার্নিয়া

text:
১৯৫০ সাল থেকে "দ্য ক্রনিকলস্ অব নার্নিয়া'র" ৭টি বই ক্রমাগতভাবে প্রকাশিত হতে থাকে, যার ১ কোটি সংস্করণ ৪৭টি ভাষায় বিক্রি হয়। এটি ব্রেইল সংস্করণেও প্রকাশিত হয়েছে।
এই ধারার প্রথম পাঁচটি বই যুক্তরাজ্যে জিওফ্রি ব্লিস এর মাধ্যমে প্রকাশিত হয়। এটির প্রথম বই দ্য লায়ন, "দ্য উইচ অ্যান্ড দ্য ওয়াড্রোব" প্রথমবার শুধুমাত্র লন্ডনে ১৯৫০ সালের ১৬ই অক্টোবর প্রকাশিত হয়েছিল।
যদিও এরই মধ্যে "প্রিন্স ক্যাসপিয়ান", "দ্য ভয়াজ অব দ্য ডন ট্রেডার" এবং "দ্য হর্স এন্ড হিজ বয়" লেখা সম্পন্ন হয়ে গিয়েছিল কিন্তু বইগুলো তখনও প্রকাশ করা হয়নি।এগুলো পরে ১৯৫১ সাল-১৯৫৪ সাল পর্যন্ত প্রতি বছর একটি করে ("দ্য সিলভার চেয়ার"-সহ) ধারাবাহিকভাবে প্রকাশ করা হয়। শেষের দুইটি বই ("দ্য ম্যাজিশিয়ান'স ন্যাপিউ" ও "দ্য লাস্ট ব্যাটল") যথাক্রমে ১৯৫৫ ও ১৯৫৬ সালে যুক্তরাজ্যে বোডলি হেড কর্তৃক প্রকাশিত হয়। যুক্তরাষ্ট্রে প্রথমে এর প্রকাশনা স্বত্ত্বের অধিকারী ছিল ম্যাকমিলান পাবলিশার্স এবং পরে হার্পার কলিনস।


title: অ্যালবার্ট উদেরজো

text: 'পিলট' এ অ্যাস্টেটিক্স ধারাবাহিক ভাবে প্রকাশিত হলেও, ১৯৬১ সালে অ্যাস্টেরিক্স লে গলৈস (অ্যাস্টেরিক্স দি গল) বই হিসেবে প্রথম প্রকাশিত হয়। ১৯৬৭ সাল নাগাদ কমিকটি এতটাই জনপ্রিয় হয়ে উঠেছিল যে উভয়ই তাদের পুরো সময় এই ধারাবাহিকের পেছনে উৎসর্গ করার সিদ্ধান্ত নেন। ১৯৭৭ সালে গোসিনির মৃত্যুর পর, উদেরজো একাই নতুন বই এর কাহিনি এবং অঙ্কন চালিয়ে যান। এতে প্রতিবছর দুটি বইয়ের যায়গায় প্রতি তিন থেকে পাঁচ বছরের একটি কাহিনী প্রকাশ হতে থাকে। যদিও বইগুলো প্রচ্ছদে তখনও "গোসিনি এবং উদেরজো" লেখা থাকতো।


title: সফটওয়্যার লাইসেন্স

text: কপিরাইট আইনের অধীনে দুটি সাধারণ শ্রেণি হল মালিকানা সফটওয়্যার এবং ওপেন সোর্স ও বিনামূল্যের সফটওয়্যার, যাদের প্রত্যেকেই লাইসেন্সধারী ব্যক্তিকে নির্দিষ্ট অধিকার প্রদান করে। তাদের মধ্যে স্বতন্ত্র ধারণাগত পার্থক্য হল ক্রেতার প্রাপ্ত সফটওয়্যারটির পরিবর্তন এবং পুনরায় ব্যবহারের অধিকার দেয়া: ওপেন সোর্স ও বিনামূল্যের সফটওয়্যার লাইসেন্স ক্রেতাকে সেই উভয় অধিকার প্রদান করে এবং সেই সাথে পরিবর্তনযোগ্য সোর্স কোড সফটওয়্যারটির (ওপেন সোর্স) সাথে সংযুক্ত করে দেয়, অন্যদিকে মালিকানা সফটওয়্যার সাধারণত ঐ ধরণের অধিকার দেয় না এবং সেইজন্য সোর্স কোডকে (ক্লোজড সোর্স) লুকিয়ে রাখে।


title: বাইনারি ব্লব

text: ফ্রি ও ওপেন সোর্স সফটওয়্যারের আলোকে, "বাইনারি ব্লব" () হলো একটি ক্লোজড-সোর্স বাইনারি-মাত্র সফটওয়্যারের অংশ। এ শব্দটি দ্বারা ওপেন সোর্স অপারেটিং সিস্টেমের কার্নেলে লোড হওয়া ক্লোজড সোর্স কার্নেল মড্যুলকে বুঝায়। তবে মাঝেমধ্যে কার্নেলে বাইরে রান হওয়া কোডকেও বুঝায়, যেমন, সিস্টেম ফার্মওয়্যার ইমেজ, মাইক্রোকোড আপডেট, ও ইউজারল্যান্ড প্রোগ্রাম। "ব্লব" শব্দটি সর্বপ্রথম ডেটাবেস ম্যানেজম্যা সিস্টেমে ব্যবহৃত হয়, একটি একক এনটাইটিতে বাইনারি ডাটার সংগ্রহকে বুঝাতে।


title: সফটওয়্যার বিষয়শ্রেণী

text: ওপেন সোর্স সফটওয়্যার হলো এমন সফটওয়্যার যার সোর্স কোড নির্দিষ্ট ওপেন সোর্স লাইসেন্সের অধীনে সবার জন্যে উন্মুক্ত করে দেয়া হয়। এটি ফ্রি সফটওয়্যারেরই একটি অন্য প্রতিশব্দ। যদিও ফ্রি সফটওয়্যার শব্দগুচ্ছ ব্যবহারকারীরা দুটোকে আলাদা করতে চান, সংজ্ঞা অনুযায়ী দুটো একই বস্তু।


title: বার্কলে সফটওয়্যার ডিস্ট্রিবিউশন

text: একাধিক অপারেটিং সিস্টেমের মূল ভিত্তি হিসাবে বিএসডি ব্যবহার করা হয়। এর মধ্যে রয়েছে জনপ্রিয় ওপেন সোর্স বিএসডি এর প্রায় সবগুলি যেমন:ফ্রীবিএসডি, নেটবিএসডি, ওপেন বিএসডি। নেটবিএসডি ও ফ্রী বিএসডি দুটিই তৈরি করা হয় ১৯৯৩ সালে। তখন এটি ৩৮৬বিএসডি এর উপর ভিত্তি করে তৈরি করা হলেও পরবর্তীতে 4.4BSD-Lite প্রকাশের পর এদের কোডবেজ হিসাবে 4.4BSD-Lite ব্যবহার শুরু করা হয়। নেট বিএসডি থেকে ওপেন বিএসডি আলাদা করে তৈরি করা হয় ১৯৯৫ সালে। বর্তমানে বিএসডি বলতে এই এই তিনটিকেই বোঝানো হয়। পরবর্তীতে এগুলি থেকে আরও অনেক ধরনের বিএসডি তৈরি করা হয়েছে, যার মধ্যে রয়েছে DragonFly BSD, FreeSBIE, MirOS BSD, DesktopBSD, এবং PC-BSD। বিশ্ববিদ্যালয় এর প্রকল্প বা বানিজ্য়িক কাজের উদ্দেশ্যে তৈরি করা ছাড়াও আরও বিষয় ও কাজের ভিত্তিতে এই বিএসডি গুলি তৈরি করা হয়েছে। বর্তমান সময়ের বেশ কিছু জনপ্রিয় বানিজ্যিক অপারেটিং সিস্টেম বিএসডি বা এর কোন অবরোহীর উপর ভিত্তি করে তৈরি করা হয়েছে; যেমন সান মাইক্রোসিস্টেমের সান অপারেটিং সিস্টেমএবং অ্যাপ্‌ল কম্পিউটার এর ম্যাক অপারেটিং সিস্টেম।


title: সফটওয়্যার লাইসেন্স

text: ওপেন সোর্স ও বিনামূল্যের সফটওয়্যার ডোমেইনে বিভিন্ন সংস্থা রয়েছে যারা সফটওয়্যার লাইসেন্স সংক্রান্ত নির্দেশিকা এবং সংজ্ঞা প্রদান করে থাকে। ফ্রি সফটওয়্যার ফাউন্ডেশন বিভিন্ন কারণে মুক্ত সফটওয়্যারের সংঞ্জানুযায়ী এবং এফএসএফের(FSF) বিবেচনায় অ-উন্মুক্ত অসংখ্য লাইসেন্সের তালিকা সংরক্ষণ করে থাকে। এফএসএফ(FSF) লাইসেন্স গনু জেনারেল পাবলিক লাইসেন্সের সাথে মুক্ত সফটওয়্যার লাইসেন্সের সাথে অতিরিক্ত বিশিষ্টতামূলক তুলনা করে দেখে এটি এফএসএফ (FSF)এর সাথে সামঞ্জস্যপূর্ণ না অ-সামঞ্জস্যপূর্ণ। ওপেন সোর্স উদ্যোগটি ওপেন সোর্সের সংজ্ঞানুযায়ী প্রত্যয়িত ওপেন-সোর্স লাইসেন্সের তালিকাকে সংজ্ঞায়িত করে। এছাড়াও ডেবিয়ান প্রকল্পটিরও একটি লাইসেন্সের তালিকা রয়েছে যেগুলো তাদের ডেবিয়ান ফ্রি লাইসেন্স সফটওয়্যার নির্দেশিকাকে অনুসরণ করে।


title: মুক্ত সফটওয়্যার আন্দোলন

text: মুক্ত সফটওয়্যার আন্দোলন বা ফ্রি/ওপেন সোর্স আন্দোলন অথবা ফ্রি/লিব্রে ওপেন সোর্স আন্দোলন () একটি সামাজিক আন্দোলন যার উদ্দেশ্য সফটওয়্যার ব্যবহারকারীদের নির্দিষ্ট কিছু অধিকার সংরক্ষণ করা, যার মধ্যে সফটওয়্যারটি রান করার স্বাধীনতা, অধ্যয়ন ও পরিবর্তন করার স্বাধীনতা এবং পরিবর্তনসহ বা পরিবর্তন ছাড়া পুনবিতরণ করার স্বাধীনতা রয়েছে। যদিও ৭০-এর দশকের হ্যাকার সংস্কৃতির সদস্যদের মধ্যে এধরণের দর্শনের দেখা মিলে, রিচার্ড স্টলম্যান গ্নু প্রকল্প শুরুর মাধ্যমে ১৯৮৩ সালে আনুষ্ঠানিকভাবে এর সূচনা করেন। এ আন্দোলনকে এগিয়ে নেয়ার উদ্দেশ্যে ১৯৮৫ সালে স্টলম্যান ফ্রি সফটওয়্যার ফাউন্ডেশন গঠন করেন।


title: ওপেন সোর্স

text:
ফ্রি সফটওয়্যার আন্দোলনের একদল লোক, যারা "ফ্রি সফটওয়্যার" শব্দগুচ্ছের রাজনৈতিক বিষয়সূচি ও নৈতিক দর্শনের বিরোধী ছিলো, "ওপেন সোর্স" শব্দগুচ্ছ ব্যবহারের প্রস্তাব দেয়। ম তদুপরি, ফ্রি সফটওয়্যার শব্দগুচ্ছ বাণিজ্যিক দিক দিয়েও নিরুৎসাহিত ছিলো।
এ দলের মধ্যে ক্রিশ্চিয়ান পিটারসন, টড এন্ডারসন, ল্যারি অগাস্টিন, জন হল, স্যাম ওকম্যান, মাইকেল টাইম্যান ও এতিক এস. রেয়ম্যান্ড ছিলেন। পিটারসনই একটি মিটিং এ ওপেন সোর্স সাজেস্ট করেন। লিনুস তোরভালদস পরেরদিনই তার সমর্থন দেন, পিল হিউজেস "লিনাক্স জার্নাল"-এ তা প্রকাশ করেন।রিচার্ড স্টলম্যান, ফ্রি সফটওয়্যার আন্দোলনের প্রতিষ্ঠাতা, প্রথমে এটি গ্রহণ করেছেন মনে হলেও, পরবর্তীতে মত পরিবর্তন করেন। নেটস্কেপ তার সোর্স কোড নেটস্কেপ পাবলিক লাইসেন্সের অধীনে প্রকাশ করে ও পরবর্তীতে মোজিলা পাবলিক লাইসেন্সের অধীনে।


title: ওপেন সোর্স

text: এরকম একটা ভুল ধারণা আছে যে, ওপেন-সোর্স সফটওয়্যার তৈরি করে শুধুমাত্র স্বেচ্ছাসেবীরা। এটি সত্যি যে অধিকাংশ ওপেন-সোর্স সফটওয়্যার স্বেচ্ছাসেবীরাই তৈরি করছে, কিন্তু এর অনেক ব্যতিক্রমও আছে। আসলে ওপেন-সোর্স সফটওয়্যার বাণিজ্যে আয়ের মূল উৎস সফটওয়্যারের বিক্রিলব্ধ অর্থ নয়, বরং সফটওয়্যার সার্ভিস থেকে প্রাপ্ত অর্থ। সফটওয়্যার সার্ভিস বলতে বোঝায় সফটওয়্যারের কাস্টমাইজড সংস্করণ তৈরি, উন্নতকরণ, নির্দেশিকা বিক্রি, প্রশিক্ষণ প্রদান ইত্যাদি। সর্বাধিক সফল ওপেন-সোর্স কোম্পানি সম্ভবত রেডহ্যাট। ওপেন-সোর্স সার্ভিস প্রদানকারী নামীদামী প্রতিষ্ঠানের মধ্যে আই.বি.এম., সান মাইক্রোসিস্টেম্‌স ইত্যাদি উল্লেখযোগ্য।


title: ওপেন সোর্স

text: ওপেন সোর্স কোডের ফ্রি ভাগাভাগির উদাহরণের মধ্যে আইবিএম-এর অপারেটিং সিস্টেম ও অন্যান্য প্রোগ্রামের সোর্স মুক্তি, এবং সফটওয়্যার আদান-প্রদান সহজসাধ্য করতে শেয়ার ব্যবহারকারী গোষ্ঠীর উদাহরণ অন্যতম। ১৯৬০ এর দশকের শুরুর দিকে ফিডব্যাকে উৎসাহিত করতে আরপানেট রিসার্চসাররা উন্মুক্ত "রিকুয়েস্ট ফর কমেন্টস" প্রক্রিয়া ব্যবহার করে। এটিই ১৯৬৯ সালে ইন্টারনেটের জন্ম দেয়।


title: ফ্রি এবং ওপেন–সোর্স সফটওয়্যার প্যাকেজের তালিকা

text: এই নিবন্ধে ফ্রি এবং ওপেন সোর্স সফটওয়্যার প্যাকেজের একটি তালিকা প্রকাশ করা হয়েছে। ফ্রি সফটওয়্যার লাইসেন্স অথবা মুক্ত সোর্স লাইসেন্সে প্রকাশিত কম্পিউটার সফটওয়্যারসমূহ এখানে তালিকাভুক্ত করা হয়েছে, যা ফ্রি সফটওয়্যার নামে পরিচিত। ফ্রি সফটওয়্যার সংজ্ঞার শর্ত গুলি পূরণ করতে পারে এমন সফটওয়্যারসমূহ এই তালিকার ক্ষেত্রে বিশেষ উপযোগী, তবে গনু প্রকল্পের কিছু কাজ ওপেন সোর্স হিসাবে পরিচিত। মুক্ত সোর্স সফটওয়্যার এর দর্শন এবং ইতিহাস সম্পর্কে জানতে ফ্রি সফটওয়্যার আন্দোলন এবং মুক্ত সোর্স উদ্যোগ নিবন্ধগুলি দেখুন। প্রকৃতপক্ষে যে সকল সফটওয়্যার ফ্রি সফটওয়্যার সংজ্ঞার শর্ত সমূহ পূরণ করতে পারে সেগুলি একই সাথে মুক্ত সোর্স সংজ্ঞার শর্তসমূহও পূরণ করে থাকে এবং এটি বিপরীত ক্ষেত্রেও প্রযোজ্য। এমন খুব কম সংখ্যক সফটওয়্যার রয়েছে যেগুলি কেবলমাত্র একটির শর্ত পূরণ করে। এই তালিকায় এমন সকল সফটওয়্যারই তালিকাভুক্ত করা হয়েছে।


title: হাঙ্গেরির ভূগোল

text: হাঙ্গেরি প্রায় পুরোটাই সমতল ভূমি। দানিউব নদী উত্তর-পশ্চিমে হাঙ্গেরি-স্লোভাকিয়া সীমান্তের কিয়দংশ গঠন করেছে। সেখান থেকে নদীটি দক্ষিণে বুদাপেশ্‌তের মধ্য দিয়ে প্রবাহিত হয়ে হাঙ্গেরিকে দুইটি সাধারণ অঞ্চলে ভাগ করেছে। দানিউবের পূর্ব পাড়ে অবস্থিত অঞ্চলটি একটি নিম্ন, ঢেউখেলানো সমভূমি যা বৃহৎ হাঙ্গেরীয় সমভূমি বা বৃহৎ Alföld নামে পরিচিত। এই সমভূমিটি পূর্বে রোমানিয়াতে এবং দক্ষিণে সার্বিয়া ও মন্টেনিগ্রোতে বিস্তৃত। উত্তর-পশ্চিম হাঙ্গেরিতে অবস্থিত অপেক্ষাকৃত ক্ষুদ্রাকার সমভূমিটির নাম ক্ষুদ্র Alföld এবং এটি স্লোভাকিয়া পর্যন্ত চলে গেছে। বৃহৎ Alföld সমভূমিটি হাঙ্গেরির তিন-চতুর্থাংশ এলাকা গঠন করেছে। এটি পুরোপুরি সমতল নয়। পশ্চিম দিকে এটি বেশ পাহাড়ি আকার ধারণ করেছে। এটি হাঙ্গেরির প্রধান কৃষিভূমি। এখানে ভুট্টা, গম, সূর্যমুখী, মিষ্টি বিট, লাল মরিচ ও অন্যান্য খাদ্যশস্য উৎপাদন করা হয় এবং এখানকার তৃণভূমিতে ভেড়া চরানো হয়। চারণভূমিগুলি puszta নামে পরিচিত। হাঙ্গেরীয় লোকগীতি, নৃত্য ও সাহিত্যে এই pusztaগুলিতে উনিশ শতকের রাখাল ও তাদের গবাদি পশুর পাল নিয়ে অনেক বর্ণনা আছে। ক্ষুদ্র সমভূমিটিও উর্বর এবং এখানে ব্যাপক চাষাবাদ হয়।


title: হুপেই

text: মধ্য ও পূর্ব হুপেই এর অধিকাংশ অঞ্চল সমতল। পশ্চিমাঞ্চল পর্বতময়, সেখানে ঊডাং, ডাবা এবং জিংশান পর্বতসমূহ রয়েছে। উত্তর-পূর্বে ডেবী পর্বত, উত্তরে টংবি পর্বত এবং দক্ষিণ-পূর্বে মুফু পর্বত রয়েছে। শেনং শৃঙ্গ হচ্ছে হুপেই এর সর্বোচ্চ শৃঙ্গ। এই শৃঙ্গ ডাবা পর্বতমালায় অবস্থিত এবং উচ্চতা হচ্ছে সমুদ্রপৃষ্ঠ হতে ৩১০৫ মিটার উচ্চ। হুপেই পূর্বদিকে ইয়াংতজি নদী দ্বারা বেষ্টিত। থ্রী জর্জসের মধ্য দিয়ে এই নদী প্রবাহিত। শেং নং ও হানশুই নদী উত্তর দিক থেকে বয়ে গিয়েছে। ইয়াংতজি নদীর উপনদী শেং নং থ্রী জর্জেস ড্যাম প্রকল্প দ্বারা ক্রমহ্রাসমান হয়েছে। ইয়াংতজি ও হানশুই নদীর মোহনায় রাজধানী শহর ঊহান অবস্থিত।


title: ওহোস দেল সালাদো পর্বত

text: ওহোস দেল সালাদো (স্পেনীয় ভাষায়: Nevado Ojos del Salado) দক্ষিণ আমেরিকার দক্ষিণ-পশ্চিমভাগে, পূর্ব চিলিতে অবস্থিত একটি বিশালাকার আগ্নেয়গিরি। এটি আতাকামা মরুভূমির পূর্বে আন্দেস পর্বতমালাতে চিলি ও আর্জেন্টিনার সীমান্তের কাছে অবস্থিত। এর উচ্চতা ৬,৮৯৩ মিটার। এটি আকোনকাগুয়া পর্বতের পরেই দক্ষিণ আমেরিকার দ্বিতীয় সর্বোচ্চ পর্বত এবং বিশ্বের সবচেয়ে উঁচু সক্রিয় আগ্নেয়গিরি। যদিও অতীতে এই পর্বতে কোন বড় ধরনের অগ্ন্যুৎপাত ঘটেনি, এর শীর্ষে আগ্নেয় ফাটলগুলি থেকে নিয়ত ধোঁয়া নির্গত হচ্ছে। পর্বতটির জ্বালামুখে ১০০ মিটার ব্যাসের একটি হ্রদ আছে, যা সম্ভবত বিশ্বের সবচেয়ে বেশি উঁচুতে অবস্থিত হ্রদ।


title: দুবাই মেট্রো

text: দুবাই মেট্রো (আরবি: مترو دبي) সংযুক্ত আরব আমিরাতের দুবাই শহরের একটি দ্রুত গতির রেল ব্যবস্থা। এই মেট্রো ব্যবস্থাটি কার্যকরী রেড লাইন এবং গ্রিন লাইন'সহ, চারটি পরিকল্পনাধীন লাইন (নীল, বেগুনি, পিঙ্ক এবং গোল্ড লাইনে) নিয়ে গঠিত। প্রথম দুটি মেট্রো লাইন শহরের কেন্দ্র স্থলে ভূগর্ভে এবং শহরের উপকন্ঠ বা উপনগরী এলাকাতে উড়ালপথে (এলিভেটেড রেলওয়ে) চালিত হয়। সমস্ত ট্রেন সম্পূর্ণ স্বয়ংক্রিয় এবং চালকহীন, এবং, স্টেশনগুলি এয়ারকন্ডিশন করা হয়েছে, এটিকে সম্ভব করার জন্য প্ল্যাটফর্ম প্রান্তের দরজা ব্যবহার করা হয়েছে। স্থাপত্য সংস্থা এডাস দুবাই মেট্রোর জন্য ৪৫ টি স্টেশন, দুটি ডিপো এবং একটি নিয়ন্ত্রণ কেন্দ্র ডিজাইন করেছেন। আল ঘুরাইর বিনিয়োগ গোষ্ঠীটি ছিল মেট্রো রেলের নির্মাতা।


title: মালবে

text:
ভূগোল
মালব
২৫.১৬৭ ° উত্তর ৭৯.২৩ ° পূর্ব ), পশ্চিম গুজরাটের বিরাট এলাকা জুড়ে। এই অঞ্চলটি মধ্যে রয়েছে মধ্যপ্রদেশের আগর, দিবাস, ধর, ইন্দোর, ঝাবুয়া,
মান্দাসোর, নেমুচ, রাজগড়, রতলম, শাজাপুর,
উজ্জয়িনী প্রভৃতি জেলা গুনা ও সিহোরের কিছু অংশ এবং রাজস্থানের ঝালাওয়ার জেলা এবং
কোটা, বানসওয়ারা এবং প্রতাপগড়ের কিছু অংশ।
এই মালভুমি মূলত দাক্ষিণাত্য মালভুমির অংশ, যা
ক্রিটেসিয়াস যুগের শেষের দিকে ৬ কোটি থেকে ৬.৮ কোটি বছর আগে গড়ে উঠেছিল। এই অঞ্চলের মাটি প্রধানত কালো, বাদামি এবং ভরতী (পাথুরে) মাটি। আগ্নেয়পাথরের মত কালো রঙের মাটির কারন হল এখানের মাটিতে লৌহ আকরিকের আধিক্য, যা এসেছে ব্যাসল্ট থেকে।উচ্চ আর্দ্রতা ধারণ ক্ষমতার কারনে এই মাটিতে সেচের প্রয়োজন কম। বাকি দুধরনের মাটিতে বালির পরিমাণ বেশি এবং তুলনায় নরম।


title: গ্র্যান্ড মসজিদ (দুবাই)

text: গ্র্যান্ড মসজিদ সংযুক্ত আরব আমিরাতের দুবাইয়ে অবস্থিত একটি মসজিদ। এটি মূলত ১৯০০ খ্রিষ্টাব্দে নির্মিত হয়েছিল। এটিকে ভেঙ্গে ১৯৬০ খ্রিষ্টাব্দে পুনর্নির্মাণ করা হয়। আবার ১৯৯৮ খ্রিষ্টাব্দে এটিকে পুনর্নির্মাণের মধ্য দিয়ে যেতে হয়েছে। মসজিদটি ১২০০ জনেরও বেশি সংখ্যক মুসল্লি ধারণ করতে পারে। অমুসলিমদের মিনার ব্যতীত মসজিদের কোনো অংশে প্রবেশ করতে দেওয়া হয় না এ মসজিদটি দুবাইয়ের ধর্মীয় ও সাংস্কৃতিক জীবনের কেন্দ্রবিন্দু।


title: গ্র্যান্ড মসজিদ (দুবাই)

text:
মসজিদটির উচ্চতর গঠনটি হল এর মিনার, যা দুবাইয়ের মিনারগুলোর মধ্যে সবচেয়ে উঁচু এবং "লাইটহাউজের" প্রতিনিধিত্ব করে। মসজিদটির বেলে-ধূসর দেয়ালগুলো অনলংকৃত হলেও সেখানে একটি বড় কুরআনের শিলালিপি রয়েছে যা প্রবেশদ্বারের সম্মুখের পাঁচটি কলামের উপরে খচিত এবং ছয় ধাপের একটি সংক্ষিপ্ত ফ্লাইটের উপরের বসানো রয়েছে ৪৫ টি ছোট এবং নয়টি বৃহৎ গম্বুজের সাথে লম্বা মিনারটি গ্র্যান্ড মসজিদের ছাদ ঢেকে রেখেছে। কাঠের জানালাগুলো হস্তনির্মিত দাগী কাঁচের সঙ্গে লাগানো হয়েছে। মসজিদটির মিনার আনাতোলিয়ান রীতিতে নকশা করা হয়েছে। মসজিদটির দর্শকদের রক্ষণশীল পোশাক পরিধান করার পরামর্শ দেওয়া হয়ে থাকে।
এ মসজিদের নিকটতম মেট্রো স্টেশনটি হল "আল ফাহিদি"।


title: দুবরাজপুর

text: বীরভূম জেলার দুবরাজপুর মামা ভাগ্নে পাহাড় এর জন্যে একটি পর্যটনের জায়গা হিসেবে পরিচিত। ছোটনাগপুর মালভূমির অন্তিম পূর্ব ভাগে অবস্থিত দুবরাজপুরের আশে পাশে কোথাও পাহাড় বা টিলা না থাকলেও ব্যতিক্রমী ভাবে এই বিক্ষিপ্ত টিলা ও প্রস্তরররাজি বহু পুরাণকথার জন্ম দিয়েছে। রাম যখন সীতা উদ্ধারে লংকা যাত্রা করেন তখন হিমালয় থেকে সেতু বন্ধের পাথর আনা হচ্ছিল। সেসময় কিছু পাথর পড়ে 'মামা ভাগনে' পাহাড়ের সৃষ্টি এরকম কিংবদন্তী প্রচলিত আছে। পাহাড়েশ্বর শ্মশানকালীমন্দির এই মামা ভাগ্নে পাহাড়ে অবস্থিত। পার্শ্ববর্তী হেতমপুর রাজবাড়িতে সত্যজিৎ রায়ের 'অভিযান', 'গুপি গাইন বাঘা বাইন' ছাড়াও বিভিন্ন পরিচালকের একাধিক সিনেমার চিত্রগ্রহণ হয়েছে। দুুুবরাজপুরের কাছেই বকে্্রশ্্বর নদীর উপর এক বিশাল জলাধার অবস্থিত।


title: চুউবু অঞ্চল

text: সংকীর্ণ করিডোর অংশে বেশ কিছু পলিগঠিত সমভূমি দেখা যায়। মৃদু জলবায়ু, একাধিক মহানগরের কাছাকাছি অবস্থান এবং দ্রুত ও উন্নত পরিবহন ব্যবস্থার সুবিধের জন্য অঞ্চলটি উদ্যানপালন ও বে-মরসুমী সবজি চাষের ক্ষেত্রে অগ্রগতি দেখিয়েছে। উচ্চভূমি তথা পাহাড়ি অংশের প্রায় পুরোটাই মান্দারিন কমলালেবু ও চা চাষের জন্য ব্যবহৃত হয়। ইসে উপসাগরের তীরে অবস্থিত নাগোয়্যা হল লৌহ-ইস্পাত ও ভারী যন্ত্রাংশ নির্মাণ শিল্পের অন্যতম মুখ্য কেন্দ্র। এছাড়া অন্যান্য ক্ষুদ্র কিন্তু গুরুত্বপূর্ণ শিল্পাঞ্চলও এই করিডোর অংশে বর্তমান। তোওকাই উপাঞ্চলের পশ্চিম অংশে অবস্থিত নোওবি সমভূমিতে সপ্তম শতাব্দীতে ধান চাষের নিদর্শন পাওয়া গেছে।